cyanic-selkie/wikianc huggingface dataset:
ಮಾರಿಯೊ ಮಿರಾಂಡ
’ರೋನಾಲ್ಡ್ ವಿಲಿಯಮ್ ಫೊರ್ಡನ್ ಸರ್ಲ್,’ CBE, RDI; ಮಾರಿಯೋ ರವರ ಆರಾಧ್ಯದೈವವಾಗಿದ್ದರು
’ರೋನಾಲ್ಡ್ ವಿಲಿಯಮ್ ಫೊರ್ಡನ್ ಸರ್ಲ್,’CBE, RDI; (ಜನನ. ೩ ಮಾರ್ಚ್, ೧೯೨೦), ರವರು, 'ಮಿರಾಂಡ'ರವರ ಆದರ್ಶಗುರುಗಳಾಗಿದ್ದರು. (ಇಂಗ್ಲೆಂಡ್ ನ ಕೇಂಬ್ರಿಡ್ಜ್, ನಲ್ಲಿ ಜನಿಸಿದ ಒಬ್ಬ ಪ್ರಭಾವಶಾಲಿ, ಪ್ರತಿಭಾನ್ವಿತ-ವ್ಯಂಗ್ಯ ಚಿತ್ರಕಲಾವಿದ) ಅವರ ಕೃತಿಗಳು, 'ಸೇಂಟ್ ಟ್ರಿನಿಯನ್ಸ್ ಸ್ಕೂಲ್ ಮಾಲಿಕೆ', ಆ ಚಿತ್ರಗಳು ಹಲವಾರು ಪುಸ್ತಕಗಳಿಗೆ ಗ್ರಾಸವಾಗಿವೆ. ಮತ್ತು ಒಟ್ಟು ೭ ಪೂರ್ಣ ಚಲನಚಿತ್ರಗಳಿಗೆ ದಾರಿಯಾಗಿದೆ. ಅವರು ಮತ್ತು ’ಜಫ್ರಿ ವಿಲನ್ಸ್’ ಜೊತೆಗೂಡಿ ರಚಿಸಿದ, ’ಮೋಲ್ಸ್ ವರ್ತ್ ಟೆಟ್ರಾಲೊಜಿ’ ಎಂಬ ಮಹತ್ವದ ಕೃತಿಗೆ, ಸಹ-ಕರ್ತೃವಾಗಿ ಕೆಲಸಮಾಡಿದ್ದಾರೆ.
ನಿಧನ
೮೫ ವರ್ಷ ಪ್ರಾಯದ ಮಿರಾಂಡರವರು ಸುಮಾರು ಕಾಲದಿಂದ ಅನಾರೋಗ್ಯದಿಂದ ಬಳಲುತ್ತಿದ್ದರು. ಗೋವಾ ನಿವಾಸಿಗಳಾಗಿದ್ದ ಮಿರಾಂಡರವರು ಡಿಸೆಂಬರ್, ೧೧ ನೆಯ ತಾರೀಖು ರವಿವಾರ, ೨೦೧೧ ರಂದು ಬೆಳಿಗೆ ನಿಧನರಾದರು. ಅವರು ತಮ್ಮ ಪ್ರೀತಿಯ ಪತ್ನಿ, ಮತ್ತು ಇಬ್ಬರು ಮಕ್ಕಳನ್ನು ಅಗಲಿ ತೆರಳಿದ್ದಾರೆ. ಮಾರಿಯೊ ಮಿರಾಂಡರವರ ಅಂತಿಮ ಆಶೆಯಂತೆ, ಸೋಮವಾರ, ೧೨ ನೆಯ ತಾರೀಖಿನ ಬೆಳಿಗೆ, ದಕ್ಷಿಣ ಮರ್ಗೋವದ 'ಪಾಜಿಫಾಂಡ್  ಹಿಂದು ಸ್ಮಶಾನ'ದಲ್ಲಿ ಅವರ ಚಿತೆಗೆ ಅಗ್ನಿ ಸ್ಪರ್ಷವನ್ನು ಕಿರಿಯ ಮಗ ರಿಶಾದ್ ನೆರವೇರಿಸಿದರು. ಪತ್ನಿ, ಹಬೀಬ, ಸೇರಿದಂತೆ, ಮುಖ್ಯಮಂತ್ರಿ, 'ದಿಗಂಬರ್ ಕಾಮತ್', ಪತ್ರಿಕಾಕರ್ತರು, ಪರಿವಾರದ ಸದಸ್ಯರು, ಹಾಗೂ  ನೂರಾರು  ಸ್ನೇಹಿತರು, ಹಾಜರಿದ್ದು ತಮ್ಮ ಅಂತಿಮ ಗೌರವವನ್ನು ಸೂಚಿಸಿದರು.
೧೬೩೪
ವರ್ಷ ೧೬೩೪ (MDCXXXIV) ಗ್ರೆಗೋರಿಯನ್ ಪಂಚಾಂಗದ ಭಾನುವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೬೩೪
ನ್ಯಾಯವೇ ದೇವರು
ವರ್ಗ:ವರ್ಷ-೧೯೭೧ ಕನ್ನಡಚಿತ್ರಗಳು ವರ್ಗ:ರಾಜಕುಮಾರ್_ಚಲನಚಿತ್ರಗಳು
ಎಂ. ಎಸ್. ಆಶಾದೇವಿ
ಎಂ. ಎಸ್. ಆಶಾದೇವಿ, ಕನ್ನಡ ಭಾಷೆಯ ಈಗಿನ ಪ್ರಮುಖ ವಿಮರ್ಶಕಿ, ಲೇಖಕಿ, ಅನುವಾದಕಿ ಮತ್ತು ಪ್ರಾಧ್ಯಾಪಕಿ. ಮಹಿಳಾವಾದದ ನೆಲೆಯಲ್ಲಿ ಸಾಹಿತ್ಯವನ್ನು ಪರಾಂಬರಿಸುವ ಆಶಾದೇವಿ ಅವರಿಗೆ ೨೦೨೦ನೇ ಕರ್ನಾಟಕ ಸಾಹಿತ್ಯ ಅಕಾಡೆಮಿ ನೀಡುವ ಸಾಹಿತ್ಯಶ್ರೀ ಪ್ರಶಸ್ತಿ ದೊರೆತಿದೆ.
ಶಿಕ್ಷಣ
ಕನ್ನಡದಲ್ಲಿ ಎಂ.ಎ ಹಾಗೂ ‘ನವೋದಯ ವಿಮರ್ಶೆಯ ಮೇಲೆ ಪಾಶ್ಚಾತ್ಯ ವಿಮರ್ಶೆಯ ಪ್ರಭಾವ’ ಎನ್ನುವ ವಿಷಯದ ಮೇಲೆ ಪಿ.ಎಚ್.ಡಿ ಪದವಿ ಪಡೆದಿದ್ದಾರೆ.
ಅಂಕಣ
ಪ್ರಜಾವಾಣಿಯ ಭಾನುವಾರದ ಪುರವಣಿ 'ಮುಕ್ತಛಂದ'ದಲ್ಲಿ ನಾರಿಕೇಳಾ ಎಂಬ ಅಂಕಣವನ್ನು ಬರೆಯುತ್ತಿದ್ದರು. ಈ ಅಂಕಣದಲ್ಲಿ ಅವರು ಸ್ತ್ರೀವಾದದ ಬಗ್ಗೆ ಬರೆಯುತ್ತಿದ್ದರು.
ಕೃತಿಗಳು
೧. ಸ್ತ್ರೀಮತವನುತ್ತರಿಸಲಾಗದೆ ? (ಸಾಹಿತ್ಯ- ಸಂಸ್ಕೃತಿಯನ್ನು ಕುರಿತ ಲೇಖನಗಳ ಸಂಗ್ರಹ) ೨. ಹುದುಗಲಾರದ ದುಃಖ.(ಅನುವಾದ)                 ೩. ನಡುವೆ ಸುಳಿವ ಆತ್ಮ. ೪. ಭಾರತದ ಬಂಗಾರ.
೧೬೩೫
ವರ್ಷ ೧೬೩೫ (MDCXXXV) ಗ್ರೆಗೋರಿಯನ್ ಪಂಚಾಂಗದ ಸೋಮವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೬೩೫
ಕದಂಬ ರಾಜವಂಶ
'ಕದಂಬ' ವಂಶವು ಕನ್ನಡದ ಮೊಟ್ಟ ಮೊದಲ ರಾಜ ವಂಶ. ಕನ್ನಡದಲ್ಲಿ ದೊರೆತಿರುವ ಮೊಟ್ಟಮೊದಲ ಶಾಸನವಾದ ಹಲ್ಮಿಡಿ ಶಾಸನವು ಕದಂಬರ ಆಳ್ವಿಕೆಯ ಕಾಲಕ್ಕೆ ಸೇರಿದ್ದಾಗಿದೆ.
ಕದಂಬರು (ಕ್ರಿ.ಶ.೩೪೫-೫೪೦) ಇಂದಿನ ಉತ್ತರ ಕನ್ನಡ ಜಿಲ್ಲೆಯ ಬನವಾಸಿಯಿಂದ ಆಳುತ್ತಿದ್ದ ಕರ್ನಾಟಕದ ಒಂದು ಪುರಾತನ ರಾಜವಂಶ. ಮುಂದೆ ಚಾಲುಕ್ಯ ಮತ್ತು ರಾಷ್ಟ್ರಕೂಟ ಸಾಮ್ರಾಜ್ಯಗಳ ಸಾಮಂತರಾಗಿ ಆಳ್ವಿಕೆ ಮುಂದುವರಿಸಿದ ಕದಂಬರರ ರಾಜ್ಯ ಗೋವಾ ಮತ್ತುಹಾನಗಲ್ ಗಳಲ್ಲಿ ಶಾಖೆಗಳನ್ನು ಹೊಂದಿತು. ರಾಜಾ ಕಾಕುಸ್ಥವರ್ಮನ ಕಾಲದಲ್ಲಿ ಉಚ್ಛ್ರಾಯ ಸ್ಥಿತಿಯಲ್ಲಿದ್ದ ಕದಂಬರ ರಾಜ್ಯ ಕರ್ನಾಟಕದ ಅನೇಕ ಭಾಗಗಳನ್ನೊಳಗೊಂಡಿತ್ತು. ಕದಂಬರ ಪೂರ್ವದ ರಾಜ ವಂಶಗಳಾದ ಮೌರ್ಯರು, ಶಾತವಾಹನರು ಮೂಲತಃ ಕರ್ನಾಟಕದ ಹೊರಗಿನವರಾಗಿದ್ದು, ಅವರ ರಾಜ್ಯದ ಕೇಂದ್ರಬಿಂದು ಕರ್ನಾಟಕದ ಹೊರಗಿತ್ತು. ಕನ್ನಡವನ್ನು ರಾಜ್ಯಭಾಷೆಯಾಗಿ ಬಳಸಿದ ಪ್ರಪ್ರಥಮ ರಾಜವಂಶ ಕದಂಬರು. ಈ ಪ್ರದೇಶದ ಬೆಳವಣಿಗೆಯ ಅಧ್ಯಯನದಲ್ಲಿ, ಬಹಳ ಕಾಲ ಬಾಳಿದ ಸ್ಥಳೀಯ ರಾಜಕೀಯ ಶಕ್ತಿಯಾಗಿ ಮತ್ತು ಕನ್ನಡ ಒಂದು ಪ್ರಮುಖ ಪ್ರಾದೇಶಿಕ ಭಾಷೆಯಾಗಿ ಬೆಳೆದ ಈ ಕಾಲಮಾನ, ಕರ್ನಾಟಕದ ಇತಿಹಾಸದಲ್ಲಿ,ಸರಿಸುಮಾರು ಐತಿಹಾಸಿಕ ಪ್ರಾರಂಭ ಕಾಲವಾಗಿದೆ. ಕ್ರಿ.ಶ. ೩೪೫ರಲ್ಲಿ ಮಯೂರವರ್ಮನಿಂದ ಸ್ಥಾಪಿಸಲಾದ ಈ ರಾಜ್ಯವು, ಬೃಹತ್ ಸಾಮ್ರಾಜ್ಯವಾಗಿ ಬೆಳೆಯುವ ಲಕ್ಷಣವನ್ನು ಆಗಾಗ ತೋರಿಸುತ್ತಿತ್ತು. ಆಗಿನ ರಾಜರುಗಳ ಬಿರುದು ಬಾವಲಿಗಳೂ ಈ ವಿಷಯಕ್ಕೆ ಪುಷ್ಟಿ ಕೊಡುತ್ತವೆ.ಇದೇ ವಂಶದ ಕಾಕುಸ್ಥವರ್ಮನು ಬಲಾಢ್ಯ ಅರಸನಾಗಿದ್ದು, ಉತ್ತರದ ಗುಪ್ತ ಮಹಾಸಾಮ್ರಾಜ್ಯದ ದೊರೆಗಳು ಇವನೊಂದಿಗೆ ಲಗ್ನ ಸಂಬಂಧ ಇಟ್ಟುಕೊಂಡದ್ದು ಈ ರಾಜ್ಯದ ಘನತೆಯನ್ನು ಸೂಚಿಸುತ್ತದೆ. ಇದೇ ಪೀಳಿಗೆಯ ರಾಜ ಶಿವಕೋಟಿ ಪದೇಪದೇ ನಡೆಯುತ್ತಿದ್ದ ಯುದ್ಧ, ರಕ್ತಪಾತಗಳಿಂದ ಬೇಸತ್ತು ಜೈನ ಧರ್ಮಕ್ಕೆ ಮತಾಂತರಗೊಂಡ.ಕದಂಬರು, ಹಾಗೂ ಅವರ ಸಮಕಾಲೀನರಾಗಿದ್ದ ತಲಕಾಡು ಪಶ್ಚಿಮ ಗಂಗರು ಸಂಪೂರ್ಣ ಸ್ವತಂತ್ರ ರಾಜ್ಯಸ್ಥಾಪನೆ ಮಾಡಿದ ಸ್ಥಳೀಯರಲ್ಲಿ ಮೊದಲಿಗರು.
ಇತಿಹಾಸ
ಕದಂಬರ ಮೂಲದ ಬಗ್ಗೆ ಹಲವಾರು ಐತಿಹ್ಯಗಳಿವೆ. ಒಂದು ಕಥೆಯ ಪ್ರಕಾರ ಈ ವಂಶದ ಮೂಲಪುರುಷ ತ್ರಿಲೋಚನ ಕದಂಬ (ಹಲಸಿ ಮತ್ತು ದೇಗಾಂವಿಯ ದಾಖಲೆಗಳ ಪ್ರಕಾರ ಇವನ ಹೆಸರು ಜಯಂತ). ಇವನಿಗೆ ಮೂರು ಕಣ್ಣುಗಳೂ ನಾಲ್ಕು ಕೈಗಳೂ ಇದ್ದವು. ಶಿವನ ಬೆವರು ಕದಂಬ ವೃಕ್ಷದ ಕೆಳಗೆ ಬಿದ್ದಾಗ ಹುಟ್ಟಿದವನು ಇವನು (ಎಂದೇ ಕದಂಬ ಎಂಬ ಹೆಸರು). ಇನ್ನೊಂದು ಕಥೆಯ ಪ್ರಕಾರ ಮಯೂರಶರ್ಮನೇ ಶಿವ ಮತ್ತುಭೂದೇವಿಯ ಮಗನಾಗಿ ಹುಟ್ಟಿ ಕದಂಬ ವಂಶವನ್ನು ಸ್ಥಾಪಿಸಿದ. ಇವನಿಗೂ ಮೂರು ಕಣ್ಣುಗಳಿದ್ದವು. ಕನ್ನಡ ಬ್ರಾಹ್ಮಣರ ಇತಿಹಾಸ ವಿವರಿಸುವ ಗ್ರಾಮ ಪದ್ಧತಿ ಎಂಬ ಕನ್ನಡ ಪುಸ್ತಕದ ಪ್ರಕಾರ, ಮಯೂರಶರ್ಮನು ಶಿವಪಾರ್ವತಿಗೆ ಸಹ್ಯಾದ್ರಿ ಪರ್ವತಶ್ರೇಣಿಯ ಕದಂಬ ವೃಕ್ಷದ ಕೆಳಗೆ ಹುಟ್ಟಿದವನಾಗಿದ್ದ. ಇದೇ ವಂಶದ ಕುಡಿಯಾದ ನಾಗರಖಾಂಡ ಕದಂಬರೆಂಬ ವಂಶದ ಒಂದು ಶಾಸನದ ಪ್ರಕಾರ, ಈ ವಂಶದ ಮೂಲ ನಂದ ಸಾಮ್ರಾಜ್ಯದವರೆಗೂ ಹೋಗುತ್ತದೆ. ಮಕ್ಕಳಿಲ್ಲದ ರಾಜಾ ನಂದನು, ಮಕ್ಕಳಿಗಾಗಿ ಕೈಲಾಸದಲ್ಲಿ ಶಿವನನ್ನು ಪ್ರಾರ್ಥಿಸಲು, ಅವನಿಗೆ ಎರಡು ಮಕ್ಕಳಾಗುವುದಾಗಿಯೂ, ಅವರಿ ಕದಂಬ ಕುಲ ಎಂಬ ಹೆಸರು ಬರುವುದಾಗಿಯೂ, ಹಾಗೂ ಅವರಿಗೆ ಶಸ್ತ್ರ ವಿದ್ಯೆಯನ್ನು ಕಲಿಸಬೇಕೆಂದೂ ನಭೋವಾಣಿಯಾಯಿತು.
ಕದಂಬರ ಜಾತಿಯ ಬಗ್ಗೆಯೂ ವಿದ್ವಾಂಸರಲ್ಲಿ ಭಿನ್ನಾಭಿಪ್ರಾಯವಿದೆ. ತಾಳಗುಂದ ಶಾಸನದ ಪ್ರಕಾರ ಕದಂಬರು ಮೂಲತಃ ಬ್ರಾಹ್ಮಣರಾದರೆ, ಅವರು ಆದಿವಾಸಿ ಜನಾಂಗಕ್ಕೆ ಸೇರಿದವರಾಗಿದ್ದರು ಎಂಬ ಅಭಿಪ್ರಾಯವೂ ಇದೆ. ಕದಂಬರು, ಇಂದಿನ ಕೇರಳ, ತಮಿಳುನಾಡುಪ್ರದೇಶದಲ್ಲಿ ರಾಜ್ಯವಾಳುತ್ತಿದ್ದ ಚೇರ ರಾಜರೊಂದಿಗೆ ಸಂಘರ್ಷದಲ್ಲಿದ್ದ, ಕಡಂಬು ಎಂಬ ಬುಡಕಟ್ಟಿಗೆ ಸೇರಿದವರು ಎಂಬ ಅಭಿಪ್ರಾಯವನ್ನೂ ಮಂಡಿಸಲಾಗಿದೆ. ಸುಬ್ರಹ್ಮಣ್ಯ ಮತ್ತು ಕದಂಬ ವೃಕ್ಷವನ್ನು ಮನೆದೇವರಾಗಿ ಪೂಜಿಸುವವರಾಗಿ ಕಡಂಬುಗಳ ಉಲ್ಲೇಖ ತಮಿಳಿನ ಸಂಗಮ ಸಾಹಿತ್ಯದಲ್ಲಿ ದೊರಕುತ್ತದ
ಕೆಲ ಇತಿಹಾಸಕಾರರು ಕದಂಬರ ಬ್ರಾಹ್ಮಣ ಮೂಲ, ಅವರನ್ನು ಉತ್ತರಭಾರತದ ಬೇರನ್ನು ಸೂಚಿಸುತ್ತದೆ ಎಂದು ವಾದಿಸಿದರೂ, ಅದಕ್ಕೆ ಪ್ರತಿಯಾಗಿ ಮಧ್ಯಯುಗದ ಮೊದಮೊದಲು ದ್ರಾವಿಡರನ್ನು ಬ್ರಾಹ್ಮಣ ಪಂಗಡಕ್ಕೆ ಸೇರಿಸಿಕೊಳ್ಳುವ ಪ್ರಕ್ರಿಯೆ ಇತ್ತು ಎಂಬ ವಾದವೂ ಇದೆ.
ಅದೇನೇ ಇದ್ದರೂ, ಸ್ಥಳೀಯ ಕನ್ನಡಿಗರಾಗಿದ್ದ ಕದಂಬರು ತಮ್ಮ ರಾಜ್ಯದ ಆಡಳಿತ ಮತ್ತು ರಾಜಕೀಯದಲ್ಲಿ ಕನ್ನಡಕ್ಕೆ ಪ್ರಧಾನ ಸ್ಥಾನ ಕೊಟ್ಟರು. ಇದನ್ನು ಗಮನಿಸಿದರೆ ಕದಂಬರು ಬ್ರಾಹ್ಮಣ ಕುಲಕ್ಕೆ ಬರಮಾಡಿಕೊಂಡ ಕನ್ನಡ ಭಾಷಿಕರಾಗಿದ್ದರು ಎಂದು ಸಿದ್ಧವಾಗುತ್ತದೆ ಎಂದು ಕೆಲ ವಿದ್ವಾಂಸರ ಅಭಿಮತ. ರಾಜಾ ಕೃಷ್ಣವರ್ಮನ ಮೊದಮೊದಲ ಶಾಸನಗಳಲ್ಲಿ ಕಂಡುಬರುವ ಕದಂಬರು ನಾಗರ ಪೀಳಿಗೆಯವರು ಎಂಬ ಉಲ್ಲೇಖ ಕೂಡಾ ಕದಂಬರು ಕರ್ನಾಟಕದವರಾಗಿದ್ದರು ಎಂದು ಖಚಿತಪಡಿಸುತ್ತದೆ.
ಕದಂಬರ ಇತಿಹಾಸದ ಮೂಲ ಆಕರಗಳೆಂದರೆ ಕನ್ನಡ ಮತ್ತು ಸಂಸ್ಕೃತದ ಶಾಸನಗಳು. ಮುಖ್ಯವಾಗಿ ತಾಳಗುಂದ, ಗುಂಡನೂರು, ಚಂದ್ರವಳ್ಳಿ, ಹಲಸಿ ಮತ್ತು ಹಲ್ಮಿಡಿ ಶಾಸನಗಳು ಈ ಕನ್ನಡ ವಂಶದ ಬಗ್ಗೆ ಬೆಳಕು ಚೆಲ್ಲುತ್ತವೆ. ಅವರು ಮಾನವ್ಯಗೋತ್ರದವರೂ, ಹರಿತಿಪುತ್ರ ಪೀಳಿಗೆಯವರೂ ಆಗಿದ್ದು, ಬನವಾಸಿಯ ಚುಟು ಎಂಬ ಶಾತವಾಹನರ ಜಹಗೀರುದಾರರ ಸಂಬಂಧಿಕರಾಗಿದ್ದರು.
ಕದಂಬರ ನಾಣ್ಯಗಳಲ್ಲಿ ಕನ್ನಡ, ನಾಗರಿ ಮತ್ತು ಗ್ರಂಥ ಲಾಂಛನ ಮತ್ತು ಭಾಷೆಗಳಿವೆ.
ಕನ್ನಡದಲ್ಲಿ ದೊರಕಿರುವ ಮೊಟ್ಟಮೊದಲ ಶಾಸನವೆಂದು ಹೆಸರಾಗಿರುವ ಹಲ್ಮಿಡಿ ಶಾಸನ (ಕ್ರಿ.ಶ ೪೫೦) ಕದಂಬರು ಆಡಳಿತಾತ್ಮಕ ಭಾಷೆಯಾಗಿ ಕನ್ನಡವನ್ನು ಉಪಯೋಗಕ್ಕೆ ತಂದುದಕ್ಕೆ ಸಾಕ್ಷಿಯಾಗಿದೆ. ಅವರ ಆಳ್ವಿಕೆಯ ಮೊದಲ ಭಾಗದ ಮೂರು ಶಾಸನಗಳು ಪತ್ತೆಯಾಗಿವೆ. ಸತಾರಾ ಕಲೆಕ್ಟೋರೇಟಿನಲ್ಲಿ ಕದಂಬರ ಆಳ್ವಿಕೆಯ ಮೊದಮೊದಲಲ್ಲಿ ಟಂಕಿಸಿದ ವಿರ ಮತ್ತು ಸ್ಕಂದ ಎಂಬ ಕನ್ನಡ ಲಿಪಿಯಿರುವ ನಾಣ್ಯಗಳು ದೊರಕಿವೆ. ರಾಜಾ ಭಗೀರಥ (ಕ್ರಿ.ಶ. ೩೯೦-೪೧೫) ನ ಕಾಲದ, ಶ್ರೀ ಮತ್ತು ಭಾಗಿ ಎಂಬ ಕನ್ನಡ ಶಬ್ದಗಳಿರುವ ಬಂಗಾರದ ನಾಣ್ಯವೂ ದೊರಕಿದೆ. ಈಚೆಗೆ ಬನವಾಸಿಯಲ್ಲಿ ದೊರಕಿದ ಐದನೆಯ ಶತಮಾನದ ತಾಮ್ರದ ನಾಣ್ಯದಲ್ಲಿಯೂ ಶ್ರೀಮಾನರಾಗಿ ಎಂಬ ಕನ್ನಡ ಶಬ್ದವಿದ್ದು ಕದಂಬರ ಕಾಲದಲ್ಲಿ ಕನ್ನಡ ಆಡಳಿತ ಭಾಷೆಯಾಗಿತ್ತು ಎಂಬುದನ್ನು ಇನ್ನಷ್ಟು ಪುಷ್ಟಿಗೊಳಿಸುತ್ತದೆ.
ರಾಜಾ ಶಾಂತಿವರ್ಮನ (ಕ್ರಿ.ಶ. ೪೫೦) ಕಾಲದ ತಾಳಗುಂದದ ಶಾಸನ ಕದಂಬರ ಸಾಮ್ರಾಜ್ಯದ ಹುಟ್ಟಿನ ಬಗ್ಗೆ ಸಂಭವನೀಯ ವಿವರಗಳನ್ನು ನೀಡುತ್ತದೆ. ಅದರ ಪ್ರಕಾರ, ತಾಳಗುಂದ ( ಇಂದಿನ ಶಿವಮೊಗ್ಗ ಜಿಲ್ಲೆಯಲ್ಲಿದೆ)ದ ನಿವಾಸಿ ಮಯೂರಶರ್ಮನು , ತನ್ನ ಅಜ್ಜ ಮತ್ತು ಗುರು , ವೀರಶರ್ಮನೊಂದಿಗೆ ಕ್ರಿ.ಶ. ೩೪೫ರಲ್ಲಿ ವೈದಿಕ ವಿದ್ಯಾರ್ಜನೆಗೋಸ್ಕರ ಕಂಚಿಗೆ ಹೋಗುತ್ತಾನೆ. ಅಲ್ಲಿ ಪಲ್ಲವರ ಕಾವಲು ಭಟರೊಂದಿಗೆ ಮನಸ್ತಪವಾಗಿ, ಅವರಿಂದ ಅವಮಾನಿತನಾಗುತ್ತಾನೆ. ಇದರಿಂದ ಕೋಪಿತಗೊಂಡು, ಪ್ರತೀಕಾರದ ಪ್ರತಿಜ್ಞೆಗೈದು, ಕಂಚಿಯನ್ನು ಬಿಟ್ಟು ವಾಪಸು ಬರುತ್ತಾನೆ. ತನ್ನ ಬ್ರಾಹ್ಮಣತ್ವಕ್ಕೆ ತಿಲಾಂಜಲಿ ನೀಡಿ ಶಸ್ತ್ರಾಭ್ಯಾಸ ಪ್ರಾರಂಭಿಸುತ್ತಾನೆ. ತನ್ನ ಬಂಟರೊಂದಿಗೆ ಸೈನ್ಯ ಕಟ್ಟಿ ಶ್ರೀಶೈಲದ ಯುದ್ಧದಲ್ಲಿ ಪಲ್ಲವರನ್ನು ಸೋಲಿಸುತ್ತಾನೆ.
ಪಲ್ಲವರು ಮತ್ತು ಕೋಲಾರದ ಬೃಹತ್ ಬಾಣರು ಮುಂತಾದ ಕಿರುಆರಸರೊಂದಿಗೆ ದೀರ್ಘಕಾಲದ ಕಿರುಕುಳ ಯುದ್ಧದ ನಂತರ ಕದಂಬರು ಸ್ವತಂತ್ರ ರಾಜ್ಯವನ್ನು ಘೋಷಿಸಿದರು. ಅವರನ್ನು ಹತ್ತಿಕ್ಕಲಾರದೆ ಪಲ್ಲವರು ಅವರ ಸ್ವತಂತ್ರ ಅಂತಸ್ತನ್ನು ಒಪ್ಪಬೇಕಾಗಿ ಬಂತು. ಹೀಗೆ ಅಪಮಾನದ ಸೇಡು ತೀರಿಸಿಕೊಳ್ಳುವ ಪ್ರಕ್ರಿಯೆಯಲ್ಲಿ ಕರ್ನಾಟಕದ ಮೊಟ್ಟ ಮೊದಲ ರಾಜ್ಯ ಸ್ಥಾಪನೆಯಾಯಿತು. ಮಯೂರಶರ್ಮ ವೈದಿಕ ವಿದ್ಯಾಭ್ಯಾಸಕ್ಕಾಗಿ ದೂರದ ಕಂಚಿಗೆ ತೆರಳಿದ್ದು ಆ ಕಾಲದಲ್ಲಿ ಆ ಪ್ರದೇಶದಲ್ಲಿ ವೈದಿಕ್ ಶಿಕ್ಷಣ ಹೆಚ್ಚು ಅಭಿವೃದ್ಧಿವಯಾಗಿರಲಿಲ್ಲ ಎಂಬುದನ್ನು ಸೂಚಿಸುತ್ತದೆ. ಗುಡ್ನಾಪುರದಲ್ಲಿ ಈಚೆಗೆ ಸಿಕ್ಕಿದ ಶಾಸನದ ಪ್ರಕಾರ ಮಯೂರಶರ್ಮನ ಅಜ್ಜ ವೀರಶರ್ಮನು ಅವನಿಗೆ ಗುರುಸಮಾನನಾಗಿದ್ದು, ಅವನ ತಂದೆ ಬಂಧುಸೇನನು ಕ್ಷತ್ರಿಯ ವಂಶವನ್ನು ಸ್ವೀಕಾರ ಮಾಡಿದನು.
ಮಯೂರಶರ್ಮನ ಮಗ ಕಂಗವರ್ಮ ೩೬೫ರಲ್ಲಿ ಪಟ್ಟವೇರಿದ. ವಾಕಟಕ ಪೃಥ್ವೀಸೇನನಿಂದ ಯುದ್ಧದಲ್ಲಿ ಪರಾಜಿತನಾದರೂ ತನ್ನ ಸ್ವಾತಂತ್ರ್ಯವನ್ನು ಉಳಿಸಿಕೊಳ್ಳುವಲ್ಲಿ ಯಶಸ್ವಿಯಾದ. ಇವನ ಮಗ ಭಗೀರಥನು ತಂದೆ ಕಳೆದುಕೊಂಡ ಪ್ರದೇಶಗಳನ್ನು ಮರಳಿ ಪಡೆದುಕೊಂಡ ಎಂದು ಹೇಳಲಾದರೂ, ವಾಕಟಕ ಶಾಸನಗಳಲ್ಲಿ ಇದರ ಬಗ್ಗೆ ಉಲ್ಲೇಖವಿಲ್ಲ. ಭಗೀರಥನ ಪುತ್ರ ರಘು ಪಲ್ಲವರೊಂದಿಗಿನ ಯುದ್ಧದಲ್ಲಿ ಮಡಿದನು.ಅವನ ನಂತರ ಪಟ್ಟಕ್ಕೆ ಬಂದವನೇ, ಕದಂಬ ವಂಶದಲ್ಲೇ ಅತಿ ಬಲಿಷ್ಟ ಮತ್ತು ಉಗ್ರ ರಾಜ ಎಂದು ಹೆಸರಾದ, ಕಾಕುಸ್ಥವರ್ಮ. ಇವನ ಒಬ್ಬಳು ಮಗಳನ್ನು ಗುಪ್ತ ಸಾಮ್ರಾಜ್ಯದ ಸ್ಕಂದಗುಪ್ತನಿಗೆ ಕೊಟ್ಟು ಮದುವೆಮಾಡಲಾಗಿತ್ತು. ಇನ್ನೊಬ್ಬ ಮಗಳು ವಾಕಟಕ ರಾಜ ನರೇಂದ್ರಸೇನನನ್ನು ವಿವಾಹವಾಗಿದ್ದಳು. ತಾಳಗುಂದ ಶಾಸನದ ಪ್ರಕಾರ ಕಾಕುಸ್ಥವರ್ಮನು ಇದೇ ರೀತಿಯ ವಿವಾಹಸಂಬಂಧಗಳನ್ನು ಭಟಾರಿ, ದಕ್ಷಿಣ ಕನ್ನಡದ ಅಳೂಪರು ಮತ್ತು ಗಂಗವಾಡಿಯ ಪಶ್ಚಿಮ ಗಂಗ ಮನೆತನಗಳೊಂದಿಗೂ ಇಟ್ಟುಕೊಂಡಿದ್ದನು. ಮಹಾಕವಿ ಕಾಳಿದಾಸನು ಇವನ ಆಸ್ಥಾನಕ್ಕೆ ಭೇಟಿ ಕೊಟ್ಟಿದ್ದನು.
ಕಾಕುಸ್ಥವರ್ಮನ ನಂತರ ಬಂದವರಲ್ಲಿ, ೪೮೫ರಲ್ಲಿ ಪಟ್ಟವೇರಿದ ರವಿವರ್ಮ ಒಬ್ಬನೇ ಸಾಮ್ರಾಜ್ಯವನ್ನು ವಿಸ್ತರಿಸುವುದರಲ್ಲಿ ಯಶಸ್ವಿಯಾದ. ಅವನ ರಾಜ್ಯಭಾರದ ಕಾಲದಲ್ಲಿ, ಪಲ್ಲವರು ಮತ್ತು ಗಂಗರೊಂದಿಗೆ ಯುದ್ಧಗಳೂ , ಅಂತಃಕಲಹಗಳೂ ಗಮನಾರ್ಹವಾದವುಗಳು. ನರ್ಮದಾ ನದಿಯ ದಂಡೆಯವರೆಗೂ ಹಬ್ಬಿದ್ದ ವಾಕಟಕರನ್ನು ಸೋಲಿಸಿದ್ದು ಇವನ ಹೆಗ್ಗಳಿಕೆ. ಕದಂಬ ರಾಜ್ಯ ಇಂದಿನ ಬಹುತೇಕ ಕರ್ನಾಟಕ, ಗೋವಾ ಮತ್ತು ಇಂದಿನ ಮಹಾರಾಷ್ಟ್ರದ ದಕ್ಷಿಣ ಭಾಗಗಳನ್ನು ಒಳಗೊಂಡಿತ್ತು. ಅಂತಃಕಲಹದಿಂದಾಗಿ, ಇವನ ನಂತರ ಈ ರಾಜವಂಶ ಅವನತಿಯ ಹಾದಿ ಹಿಡಿಯಿತು. ಕದಂಬರ ವಿಷ್ಣುವರ್ಮನ ಬೀರೂರಿನ ಫಲಕದಲ್ಲಿ ಶಾಂತಿವರ್ಮನನ್ನು "ಸಮಸ್ತ ಕರ್ನಾಟಕದ ಒಡೆಯ" ಎಂದು ಸಂಬೋಧಿಸಲಾಗಿದೆ. ಮುಖ್ಯ ಧಾರೆಯಿಂದ ೪೫೫ರಲ್ಲಿ ಬೇರೆಯಾದ ತೃಪಾವರ್ತ ಎಂಬ ಶಾಖೆಯು ಬೆಳಗಾವಿಯ ಹತ್ತಿರದ ಮುರೋಡ್ ಎಂಬಲ್ಲಿ ಸ್ವಲ್ಪಕಾಲ ಆಳಿ ನಂತರ ಹರಿವರ್ಮನ ಕಾಲದಲ್ಲಿ ಬನವಾಸಿಯ ಪ್ರಧಾನ ರಾಜ್ಯದೊಂದಿಗೆ ವಿಲೀನವಾಯಿತು. ಅಂತಿಮವಾಗಿ ಬಾದಾಮಿಯ ಚಾಲುಕ್ಯರಿಂದ ಈ ಸಾಮ್ರಾಜ್ಯದ ಪತನವಾಯಿತು.ಅಲ್ಲಿಂದ ಮುಂದೆ ಬಾದಾಮಿ ಚಾಲುಕ್ಯರ, ಅದರನಂತರ ರಾಷ್ಟ್ರಕೂಟರ ಮತ್ತು ಕಲ್ಯಾಣಿ ಚಾಲುಕ್ಯರ ಸಾಮಾಂತರಾಗಿ ಈ ವಂಶ ಮುಂದುವರಿಯಿತು. ಮಯೂರಶರ್ಮನ ಉತ್ತರಾಧಿಕಾರಿಗಳು ತಮ್ಮ ಕ್ಷತ್ರಿಯ ವಂಶ ಸೂಚಕವಾಹಗಿ "ವರ್ಮ' ಎಂಬ ಹೆಸರನ್ನು ಸ್ವೀಕರಿಸಿದರು.
ಆಡಳಿತ
ಶಾತವಾಹನರಾಜರುಗಳಂತೆ ಕದಂಬರೂ ತಮ್ಮನ್ನು "ಧರ್ಮಮಹಾರಾಜ" ಎಂದು ಕರೆದುಕೊಳ್ಳುತ್ತಿದ್ದರು. ಶಾಸನಗಳ ಅಧ್ಯಯನದಿಂದ ಆ ಕಾಲದ ಅನೇಕ ಹುದ್ದೆಗಳ ಪತ್ತೆ ಹಚ್ಚಲಾಗಿದೆ. ಪ್ರಧಾನ (ಪ್ರಧಾನ ಮಂತ್ರಿ), ಮನೆವೆರ್ಗಡೆ (ಪರಿಚಾರಕ), ತಂತ್ರಪಾಲ ಅಥವಾ ಸಭಾಕಾರ್ಯ ಸಚಿವ (ಕಾರ್ಯದರ್ಶಿ), ವಿದ್ಯಾವೃದ್ಧ (ವಿದ್ವಾಂಸ ವೃದ್ಧರು), ದೇಶಾಮಾತ್ಯ (ವೈದ್ಯ), ರಹಸ್ಯಾಧ್ಯಕ್ಷ (ಖಾಸಗೀ ಕಾರ್ಯದರ್ಶಿ ), ಸರ್ವಕಾರ್ಯಕರ್ತ (ಮುಖ್ಯ ಕಾರ್ಯದರ್ಶಿ), ಧರ್ಮಾಧ್ಯಕ್ಷ ( ಮುಖ್ಯ ನ್ಯಾಯಾಧೀಶ),ಭೋಜಕ ಮತ್ತು ಆಯುಕ್ತ ( ಇತರ ಅಧಿಕಾರಿಗಳು)ಇತ್ಯಾದಿ. ಸೇನೆಯಲ್ಲಿ ಜಗದಾಲ, ದಂಡನಾಯಕ ಮತ್ತು ಸೇನಾಪತಿ ಎಂಬ ಹುದ್ದೆಗಳಿದ್ದವು.
ರಾಜವಂಶದ ಪಟ್ಟದ ರಾಜಕುಮಾರ ರಾಜನಿಗೆ ಆಡಳಿತದಲ್ಲಿ ನೆರವು ನೀಡುತ್ತಿದ್ದ. ಇತರ ರಾಜಕುಮಾರರುಗಳು ವಿವಿಧ ಪ್ರಾಂತಗಳ ರಾಜ್ಯಪಾಲರುಗಳಾಗಿ ನೇಮಕವಾಗುತ್ತ್ಫಿದ್ದರು. ಕಾಕುಸ್ಥವರ್ಮನು ತನ್ನ ಮಗ ಕೃಷ್ಣನನ್ನು ತ್ರಿಪರ್ವತಾಹ ಎಂಬ ಪ್ರದೇಶದ ರಾಜ್ಯಪಾಲನನ್ನಾಗಿ ನೇಮಿಸಿದ್ದನು. ಮುಂದೆ ಇದು ರಾಜ ವಂಶ ಬೇರೆ ಬೇರೆ ಕವಲುಗಳಾಗಿ ಒಡೆಯಲು ಕಾರಣೀಭೂತವಾಯಿತು.
ರಾಜ್ಯವನ್ನು ಮಂಡಲ ಮತ್ತು ದೇಶ ಎಂದು ವಿಭಾಜಿಸಲಾಗಿತ್ತು. ಅನೇಕ ವಿಷಯ( ಜಿಲ್ಲೆ) ಗಳಿಂದ ಒಂದು ಮಂಡಲವಾಗುತ್ತಿತ್ತು. ಒಟ್ಟು ಒಂಭತ್ತು ವಿಷಯಗಳನ್ನು ಗುರುತಿಸಲಾಗಿದೆ. ಮಹಾಗ್ರಾಮ ( ತಾಲೂಕು) ಮತ್ತು ದಶಗ್ರಾಮ ( ಹೋಬಳಿ) ಇತರ ಉಪ ವಿಭಾಗಗಳಾಗಿದ್ದವು. ಕೃಷಿ ಉತ್ಪನ್ನದ ಆರರಲ್ಲೊಂದು ಭಾಗವನ್ನು ಸುಂಕವೆಂದು ವಸೂಲಿಮಾಡಲಾಗುತ್ತಿತ್ತು. ಸುಂಕವನ್ನು ಪೆರ್ಜುಂಕ ( ಹೊರೆಯ ಮೇಲಿನ ಸುಂಕ), ವಡ್ಡರಾವುಲ ( ರಾಜಮನೆತನದ ಸುರಕ್ಷೆಗಾಗಿ ಸಾಮಾಜಿಕ ಸುಂಕ), ಬಿಲ್ಕೋಡ (ಮಾರಾಟ ತೆರಿಗೆ), ಕಿರುಕುಳ ( ಭೂ ಕಂದಾಯ) , ಪಣ್ಣಾಯ ( ಅಡಿಕೆಯ ಮೇಲಿನ ಸುಂಕ) , ವ್ಯಾಪಾರಿಗಳೇ ಮತ್ತಿತರರ ಮೇಲೆ ವೃತ್ತಿ ಸುಂಕ ಇತ್ಯಾದಿಗಳ ರೂಪದಲ್ಲಿ ವಸೂಲು ಮಾಡಲಾಗುತ್ತಿತ್ತು.
ಧರ್ಮ
ಕದಂಬರು ವೈದಿಕ ಹಿಂದೂ ಧರ್ಮದ ಅನುಯಾಯಿಗಳಾಗಿದ್ದರು. ಮಯೂರಶರ್ಮ, ಬಹುಶಃ, ಹುಟ್ಟಿನಿಂದ ಬ್ರಾಹ್ಮಣನಾಗಿದ್ದರೂ ಅವರ ಮುಂದಿನವರು , ತಮ್ಮ ಕ್ಷತ್ರಿಯ ಕುಲದ ಲಾಂಛನವಾಗಿ "ವರ್ಮ" ಎಂಬ ಹೆಸರನ್ನು ಧರಿಸಿದರು. ಕೃಷ್ಣವರ್ಮ ಮೊದಲಾದ ಕೆಲ ಕದಂಬ ರಾಜರು ಅಶ್ವಮೇಧ ಯಾಗವನ್ನು ಮಾಡಿದ್ದರು. ಅವರ ತಾಳಗುಂದದ ಶಾಸನವು ಶಿವನ ಪ್ರಾರ್ಥನೆಯೊಂದಿಗೆ ಮೊದಲಾದರೆ, ಹಲ್ಮಿಡಿ ಮತ್ತು ಬನವಾಸಿಗಳಲ್ಲಿ ವಿಷ್ಣುವಿನ ಹೆಸರು ಕಾಣಬರುತ್ತದೆ. ಅವರ ಕುಲದೇವರೆನ್ನಲಾದ ಮಧುಕೇಶ್ವರ ದೇವಾಲಯವನ್ನು ಕಟ್ಟಿದರು. ಕುಡಲೂರು, ಸಿರ್ಸಿ ಇತ್ಯಾದಿಗಳಲ್ಲಿ ಸಿಕ್ಕಿರುವ ಅನೇಕ ದಾಖಲೆಗಳು ವಿದ್ವಜ್ಜನರಿಗೆ ಉಂಬಳಿ ಬಿಟ್ಟ ವಿಷಯವನ್ನು ಹೇಳುತ್ತವೆ. ಬೌದ್ಧ ವಿಹಾರಗಳಿಗೂ ಉಂಬಳಿ ಬಿಡಲಾಗುತ್ತಿತ್ತು.
ಜೈನ ಧರ್ಮವನ್ನೂ ಪ್ರೋತ್ಸಾಹಿಸಿದ ಕದಂಬರು ಬನವಾಸಿ, ಬೆಳಗಾವಿ, ಮಂಗಳೂರು ಮತ್ತು ಗೋವಾ ಸುತ್ತಮುತ್ತ ಅನೇಕ ಜೈನ ದೇವಾಲಯಗಳನ್ನು ಕಟ್ಟಿಸಿದರು. ಸಾಹಿತ್ಯ, ಕಲೆಗಳ ಪ್ರೋತ್ಸಾಹಕ್ಕೆ ಹೆಸರಾಗಿದ್ದ ಕದಂಬ ರಾಜ ಮತ್ತು ರಾಣಿಯರು ದೇವಾಲಯ ಮತ್ತು ವಿದ್ಯಾಸಂಸ್ಥೆಗಳಿಗೆ ಧಾರಾಳ ಉಂಬಳಿಯನ್ನು ಬಿಟ್ಟದ್ದಲ್ಲದೆ, ಧನಸಹಾಯವನ್ನೂ ಮಾಡಿದರು. ಆದಿಕವಿ ಪಂಪನು ತನ್ನ ಕೃತಿಗಳಲ್ಲಿ ಕದಂಬರನ್ನು ಹಾಡಿ ಹೊಗಳಿದ್ದಾರೆ. ಅವರ ನುಡಿಗಳಾದ “ ಆರಂಕುಶವಿಟ್ಟೊಡಂ ನೆನೆವುದೆನ್ನ ಮನಂ ಬನವಾಸಿ ದೇಶಮಂ” ಮತ್ತು “ ಮರಿದುಂಬಿಯಾಗಿ ಮೇಣ್ ಕೋಗಿಲೆಯಾಗಿ ಪುಟ್ಟುವುದು ನಂದನದೋಳ್ ಬನವಾಸಿ ದೇಶದೊಳ್" ಇಂದಿಗೂ ಕನ್ನಡಿಗರ ಮನೆಮಾತಾಗಿದೆ.
ಶಿಲ್ಪಕಲೆ
ಕದಂಬರು ಕರ್ನಾಟಕದ ಶಿಲ್ಪಕಲಾ ಪರಂಪರೆಗೆ ಗಮನಾರ್ಹ ಕೊಡಿಗೆ ನೀಡಿದರು. ಚಾಲುಕ್ಯ ಮತ್ತು ಪಲ್ಲವ ಶೈಲಿಯನ್ನು ಕೆಲವು ವಿಷಯಗಳಲ್ಲಿ ಹೋಲುವ ಕದಂಬ ಶಿಲ್ಪಕಲೆ ತನ್ನದೇ ಛಾಪನ್ನು ಹೊಂದಿದೆ. ಕದಂಬರು ಶಾತವಾಹನರ ಶಿಲ್ಪಕಲಾ ಶೈಲಿಯನ್ನೂ ಅಳವಡಿಸಿಕೊಂಡರು. ಕದಂಬರ ಶಿಲ್ಪಕಲೆಯ ಮೂಲ ಲಕ್ಷಣ ಕದಂಬ ಶಿಖರ ಎಂದೇ ಕರೆಯಲಾಗುವ ಶಿಖರ. ಮೆಟ್ಟಿಲು ಮಟ್ಟಿಲಾಗಿ ಪಿರಮಿಡಿನಂತೆ ಮೇಲೇರಿ ಕಳಶ (ಅಥವಾ ಸ್ತೂಪಿಕಾ) ದಲ್ಲಿ ಕೊನೆಗೊಳ್ಳುವ ಈ ಶಿಖರದಲ್ಲಿ ಮತ್ತೆ ಯಾವುದೇ ಅಲಂಕಾರಗಳಿಲ್ಲ. ಅನೇಕ ಶತಮಾನಗಳ ನಂತರ ಇದೇ ಶೈಲಿಯ ಶಿಖರಗಳ ಉಪಯೋಗ ದೊಡ್ಡಗದ್ದವಳ್ಳಿಯ ಹೊಯ್ಸಳ ದೇವಾಲಯಮತ್ತು ಹಂಪೆಯ ಮಹಾಕೂಟ ದೇವಾಲಯದಲ್ಲಿ ಕಂಡುಬರುತ್ತದೆ. ಕೆಲ ದೇವಾಲಯಗಳಲ್ಲಿ ಕಲ್ಲಿ ಜಾಲಂಧ್ರಗಳೂ ಕಾಣಸಿಗುತ್ತವೆ. ಮುಂದೆ ಚಾಲುಕ್ಯ- ಹೊಯ್ಸಳ ಶಿಲ್ಪಕಲೆ ಎಂದು ಹೆಸರಾದ ಶೈಲಿಗೆ ಅಡಿಪಾಯ ಕದಂಬರ ಕಾಲದಲ್ಲಿ ಹಾಕಲಾಯಿತು ಎಂದು ನಂಬಲಾಗಿದೆ. ಕದಂಬರ ಕಾಲದ, ಹತ್ತನೆಯ ಶತಮಾನದ, ಅನೇಕ ಬಾರಿ ನವೀಕರಿಸಿದ ಸುಂದರ ಮಧುಕೇಶ್ವರ ದೇವಾಲಯವನ್ನು ಇಂದಿಗೂ ಬನವಾಸಿಯಲ್ಲಿ ನೋಡಬಹುದು. ಇಲ್ಲಿನ ಕಲ್ಲಿನ ಮಂಚ ಪ್ರಧಾನ ಆಕರ್ಷಣೆಗಳಲ್ಲೊಂದು.
ಕದಂಬರ ನೆನಪಿನಲ್ಲಿ
ಕದಂಬರ ನೆನಪಿನಲ್ಲಿ ಕರ್ನಾಟಕ ಸರ್ಕಾರವು ಪ್ರತಿವರ್ಷ ಬನವಾಸಿಯಲ್ಲಿ ಕದಂಬೋತ್ಸವವೆಂಬ ಸಾಂಸ್ಕೃತಿಕ ಉತ್ಸವವನ್ನು ನಡೆಸುತ್ತದೆ. ಮಯೂರಶರ್ಮನ ಕಥೆಯನ್ನು ಆಧರಿಸಿದ "ಮಯೂರ" ಕನ್ನಡ ಚಲನಚಿತ್ರ ಎಪ್ಪತ್ತರ ದಶಕದಲ್ಲಿ ತೆರೆಕಂಡಿತ್ತು. ಇದರಲ್ಲಿ ಡಾ. ರಾಜಕುಮಾರ್ ರವರು ನಾಯಕ ಪಾತ್ರ ವಹಿಸಿದ್ದರು. ೨೦೦೫ರಲ್ಲಿ ಕಾರವಾರದಲ್ಲಿ ಉದ್ಘಾಟಿತವಾದ, ಭಾರತದ ಅತ್ಯಾಧುನಿಕ ಮಿಲಿಟರಿ ನೌಕಾನೆಲೆಗೆ INS ಕದಂಬ ಎಂದು ಹೆಸರಿಡಲಾಗಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕದ ಇತಿಹಾಸ ವರ್ಗ:ಇತಿಹಾಸ ವರ್ಗ:ಕರ್ನಾಟಕದ ರಾಜಮನೆತನಗಳು
ಕಿಂಗ್ ಆರ್ಥರ್
thumb|ಕಿಂಗ್ ಆರ್ಥರ್ ನ ವಿಗ್ರಹ, ಹಾಫ್ಕ್ರಿಚೆ, ಇನ್ನಸ್ಬ್ರುಕ್, ಅಲ್ಬ್ರೆಕ್ ಡುರೆರ್ ಅವರಿಂದ್ ವಿನ್ಯಾಸ ಮತ್ತು ಪೀಟರ್ ವಿಸ್ಕರ್ ದಿ ಎಲ್ಡರ್ ಅವರ ಕೃತಿ 1520s ಮಧ್ಯಯುಗದ ಇತಿಹಾಸಕಾರರ ಪ್ರಕಾರ ಕಿಂಗ್ ಆರ್ಥರ್ ಒಬ್ಬ ಬ್ರಿಟಿಶ್ ನೇತಾರ, ಮತ್ತು ಪೌರಾಣಿಕ ಐತಿಹ್ಯ ಹೊಂದಿದ ,ರೋಮಾಂಚಕಾರಿ ವ್ಯಕ್ತಿತ್ವಯುಳ್ಳವನು.ಆರನೆಯ ಶತಮಾನದಲ್ಲಿ ಸಾಕ್ಸೊನ್ ಅವರ ಬ್ರಿಟನ್ ಮೇಲಿನ ದಾಳಿಯನ್ನು ಸಮರ್ಥವಾಗಿ ಹಿಮ್ಮೆಟ್ಟಿಸಿದವನು. . ಆರ್ಥರ್ ನ ಕಥೆಯು ಪ್ರಮುಖವಾಗಿ ಜನಪದ ಮತ್ತು ಸಾಹಿತ್ಯಕ ಸಂಶೋಧನೆಗಳಲ್ಲಿ ಕಂಡು ಬರುತ್ತದೆ.ಆದರೆ ಆತನ ಇತಿಹಾಸದ ಅಸ್ತಿತ್ವದ ಬಗ್ಗೆ ಆಧುನಿಕ ಇತಿಹಾಸತಜ್ಞರಲ್ಲಿ ಚರ್ಚೆ,ವಿವಾದಕ್ಕೆ ಕಾರಣವಾಗಿದೆ. ಆರ್ಥರ್ ನ ಐತಿಹಾಸಿಕ ಹಿನ್ನಲೆಯನ್ನು ಹಲವಾರು ಮೂಲಗಳಿಂದ ಪಡೆಯಲಾಗಿದೆ;ಉದಾಹರಣೆಗೆ, ಅನ್ನಾಲೆಸ್ ಕ್ಯಾಂಬ್ರಿ, ಹಿಸ್ಟಾರಿಯಾ ಬ್ರಿಟೊನಮ್ ,ಮತ್ತು ಗಿಲ್ಡಾಸನ ಬರಹಗಳಿಂದ ಪಡೆಯಬಹುದಾಗಿದೆ. ಆರಂಭಿಕ ಕಾವ್ಯದಲ್ಲಿ ಆರ್ಥರ್ ನ ಹೆಸರು ಮೂಲದಲ್ಲಿ ಹಾಯ್ದು ಹೋಗಿದೆ.ಉದಾಹರಣೆಗೆ ವೈ ಗೊಡೊಡಿನ್ ನಲ್ಲಿ ಆಗಾಗ ಕಾಣಬರುತ್ತದೆ.
ಜಾಫರಿ ಆಫ್ ಮೊನ್ ಮೌಥ್ ನ 12ನೆಯ ಶತಮಾನದಲ್ಲಿನ (ಹಿಸ್ಟಾರಿಯಾ ರೆಗಮ್ ಬ್ರಿಟನ್ನೇ ) ಅಂದರೆ ಬ್ರಿಟನ್ ರಾಜರಗಳು ಇತಿಹಾಸ ಇತ್ಯಾದಿಗಳನ್ನುಜನಪ್ರಿಯ ಅಂತಾರಾಷ್ಟ್ರೀಯ ಆಸಕ್ತಿ ಕೆರಳಿಸುವ ಕಾಲ್ಪನಿಕ ಹಾಗು ಊಹೆಗಳನ್ನು ಆಧರಿಸಿ ಬರೆಯಲಾಗಿದೆ. ಈ ಕೃತಿಗಳಲ್ಲಿನ ಆರಂಭಿಕ ಉಲ್ಲೇಖಗಳಿಗಿಂತ ವೆಲ್ಶ್ ಮತ್ತು ಬ್ರೆಟನ್ ಕಥೆಗಳು ಮತ್ತು ಕವಿತೆಗಳಲ್ಲಿ ಆರ್ಥರ್ ನ ಬಗ್ಗೆ ಬರೆಯಲಾಗಿದೆ. ಈತನೊಬ್ಬ ವೀರ ಸೇನಾನಿ ಬ್ರಿಟನ್ ನ್ನು ಮಾನವರು ಮತ್ತು ನೈಸರ್ಗಿಕ ವಿಕೋಪದಂತಹ ವೈರಿಗಳಿಂದ ರಕ್ಷಿಸಿದ ಎಂಬ ಕಥೆಯೂ ಜನಜನಿತವಾಗಿದೆ.ಇದು ವೆಲ್ಶ್ ಅದರ್ ವರ್ಲ್ಡ್ ಮತ್ತು ಅನ್ನಾವ್ನ್ ನಲ್ಲಿ ಈತನ ಬಗ್ಗೆ ಅಪಾರ ವಿವರಗಳನ್ನು ನೀಡಲಾಗಿದೆ. ಜಾಫ್ರಿಯ ಹಿಸ್ಟೊರಿಯಾ  (1138ರಲ್ಲಿ ಪೂರ್ಣಗೊಂಡಿದ್ದು)ದಲ್ಲಿ ಮೊದಲಿನ ಇತಿಹಾಸವನ್ನು ಎಷ್ಟರ ಮಟ್ಟಿಗೆ ಅಳವಡಿಸಿಕೊಳ್ಳಲಾಗಿದೆ ಅಥವಾ ಇದರ ಬಗ್ಗೆ ಜಾಫ್ರಿ ಸ್ವತ: ಸಂಶೋಧನೆ ಕೈಗೊಂಡರೋ ಎಂಬುದು ಯಾರಿಗೂ ತಿಳಿದಿಲ್ಲ.
ಆರ್ಥರ್ ಐತಿಹ್ಯವು ದೊರೆತ ಪಠ್ಯದಿಂದ ಪಠ್ಯಕ್ಕೆ ವ್ಯತ್ಯಾಸವಾಗುತ್ತದೆ.ಅಲ್ಲಿನ ಪ್ರಮೇಯ,ಘಟನೆಗಳು,ತತ್ವಸಿದ್ದಾಂತಗಳು ವಿಶಾಲ ಅರ್ಥದಲ್ಲಿ ವ್ಯಾಖ್ಯಾನಿಸುವುದು ಸುಲಭವಲ್ಲ.ಇದರ ಬಗ್ಗೆಯಾವುದೇ ನಿರ್ಧಿಷ್ಟ ಮಾಹಿತಿಯ ಸರಣಿ ಸಿಗಲಾರದು.ಜಾಫ್ರಿಯ ಘಟನೆ ಅಥವಾ ಸಂದರ್ಭಗಳ ಆವೃತ್ತಿಯು ಮುಂದಿನ ಈ ಕುರಿತ ಕಥಾನಕಗಳಿಗೆ ಆಧಾರ ಮಾಹಿತಿಯನ್ನು ಒದಗಿಸುತ್ತದೆ. ಜಾಫ್ರಿ ಪ್ರಕಾರ ಅರ್ಥರ್ ಓರ್ವ ಬ್ರಿಟನ್ ರಾಜ ಸಾಕ್ಸೊನ್ ಗಳನ್ನು ಸೋಲಿಸಿ ಬ್ರಿಟೇನ್ ,ಐರ್ಲೆಂಡ್ ,ಐಸ್ ಲ್ಯಾಂಡ್ ,ನಾರ್ವೆ ಮತ್ತು ಗೌಲ್ ಗಳಲ್ಲಿ ತನ್ನ ಸಾಮ್ರಾಜ್ಯವನ್ನು ಸ್ಥಾಪಿಸಿ ಆಡಳಿತ ಮಾಡಿದವನು. ವಾಸ್ತವ ಸಂಗತಿ ಎಂದರೆ ಹಲವಾರು ಅಂಶಗಳು ಮತ್ತು ಪ್ರಕರಣಗಳು ಜಾಫ್ರಿಯ ಹಿಸ್ಟೊರಿಯಾದ  ಆರ್ಥರಿಯನ್ ಕಥೆಯಲ್ಲಿ ಕಾಣಸಿಗುತ್ತವೆ.ಅಂದರೆ ಆರ್ಥರ್ ನ ತಂದೆ ಉಥೆರ್ ಪೆಂಡ್ರಾಗೊನ್ ,ಮಂತ್ರವಾದಿ ಮೆರ್ಲಿನ್,ಕಿಂಗ್ ಆರ್ಥರ್ ನ ಖಡ್ಗ ಎಕ್ಸ್ ಕ್ಯಾಲಿಬರ್ ,ಆರ್ಥರ್ ನ ಹುಟ್ಟಿದೂರು ಟಿಂಟಾಗೆಲ್ ,ಕ್ಯಾಮ್ಲಾನ್ ನಲ್ಲಿ ಮೊರ್ಡ್ರಿಡ್ ಅವರ ವಿರುದ್ದದ ಆತನ ಕೊನೆಯ ಸಮರ ಮತ್ತು ಅಂತಿಮವಾಗಿ ಅವಲೊನ್ ನಲ್ಲಿನ ಆತನ ಚಿರಶಾಂತಿಯು ಇದರಲ್ಲಿ ದಾಖಲಾಗಿದೆ. ಫ್ರೆಂಚ್ ನ ಬರಹಗಾರ ಚೆರ್ಟಿನ್ ಟ್ರೊಯಸ್ 12ನೆಯ ಶತಮಾನದಲ್ಲಿ ಆರ್ಥರ್ ನ ಕಥೆಗೆ ಲಾನ್ಸ್ ಲಾಟ್ ಮತ್ತು ಹೊಲಿ ಗ್ರೇಲ್ ನ್ನು ಸೇರಿಸಿ ಈ ಇತಿಹಾಸವನ್ನು ಇನ್ನಷ್ಟು ರಂಜನೀಯವಾಗಿರುವಂತೆ ಮಾಡಿದ.ಹೀಗಾಗಿ ಮಧ್ಯಯುಗದ ಸಾಹಿತ್ಯಕ್ಕೆ ಆರ್ಥರ್ ನ ರೋಚಕತೆ ಮತ್ತು ರಸಿಕತೆ ಒಂದು ಓದಾಗಿ ಮಾರ್ಪಟ್ಟಿತು. ಈ ಫ್ರೆಂಚ್ ಕಥೆಗಳಲ್ಲಿ ಆರ್ಥರ್ ಕಿಂಗ್ ವಿವಿಧ ರೂಪಗಳಲ್ಲಿ ಕಾಣುತ್ತಾನೆ.ನೈಟ್ಸ್ ಆಫ್ ದಿ ರೌಂಡ್ ಟೇಬಲ್ ನ ವಿಭಿನ್ನ ವೇಷಗಳಲ್ಲಿ ಆರ್ಥರ್ ಗಮನಸೆಳೆಯುತ್ತಾನೆ. ಆರ್ಥರಿಯನ್ ಸಾಹಿತ್ಯವು ಮಧ್ಯಯುಗದಲ್ಲಿ ಪ್ರವರ್ಧಮಾನ ಕಂಡರೂ 19ನೆಯ ಶತಮಾನದ ಆರಂಭದ ಹೊತ್ತಿಗೆ ಅದು ತನ್ನ ಹೊಳಪನ್ನು ಸಾಕಷ್ಟು ಕಡಿಮೆ ಮಾಡಿಕೊಂಡಿತು. ಅದರ ನಂತರ 21ನೆಯ ಶತಮಾನದಲ್ಲಿ ಈತನ ಇತಿಹಾಸವು ಸಾಹಿತ್ಯಕ್ಷೇತ್ರದಲ್ಲದೇ ರಂಗಭೂಮಿ,ಚಲನಚಿತ್ರ,ದೂರದರ್ಶನ ಮತ್ತು ಇನ್ನಿತರ ಮಾಧ್ಯಮಗಳಲ್ಲೂ ಗೋಚರಿಸಲಾರಂಭಿಸಿತು.
ಚರ್ಚಿತ ಐತಿಹಾಸಿಕತೆ
thumb|right| c.ಒಂಭತ್ತು ಮೌಲಿಕ ವ್ಯಕ್ತಿಗಳಲ್ಲಿ ಆರ್ಥರ್ ಒಬ್ಬ,ಟೇಪಸ್ಟ್ರಿ 1385 ಕಿಂಗ್ ಆರ್ಥರ್ ನ ಇತಿಹಾಸದ ಮೂಲದ ಬಗ್ಗೆ ಬಹು ಕಾಲದಿಂದಲೂ ಇತಿಹಾಸ ತಜ್ಞರಲ್ಲಿ ಚರ್ಚೆ,ವಾದ ವಿವಾದಕ್ಕೆ ಕಾರಣವಾಗಿದೆ. ಒಂದು ಸಂಶೋಧನಾ ಸಂಸ್ಥೆಯ ಪ್ರಕಾರ ಕಿಂಗ್ ಆರ್ಥರ್ ನ ಉಲ್ಲೇಖಗಳು ಹಿಸ್ಟೊರಿಯಾ ಬ್ರಿಟಿನಮ್ ಹಿಸ್ಟರಿ ಆಫ್ ದಿ ಬ್ರಿಟೊನ್ಸ್  ಮತ್ತು ಅನ್ನಾಲೆಸ್ ಕ್ಯಾಂಬ್ರೆ, ವೆಲ್ಶ್ ಅನ್ನಾಲ್ಸ್  ಗಳಲ್ಲಿ ಆತನೊಬ್ಬ ಇತಿಹಾಸದ ವ್ಯಕ್ತಿ ರೊಮ್ಯಾನೊ-ಬ್ರಿಟಿಶ್ ಮೂಲದ ನೇತಾರನಾಗಿದ್ದ ಆತ ಸುಮಾರು 5 ಮತ್ತು 6ನೆಯ ಶತಮಾನದಲ್ಲಿ ಆಂಗ್ಲೊ-ಸ್ಯಾಕ್ಸೊನ್ ರ ದಾಳಿಯನ್ನು ಸಮರ್ಥವಾಗಿ ಎದುರಿಸಿದವನು. ಹಿಸ್ಟೊರಿಯಾ ಬ್ರಿಟೊನಮ್ 9ನೆಯ ಶತಮಾನದಲ್ಲಿನ ಲ್ಯಾಟಿನ್ ಐತಿಹಾಸಿಕ ಸಂಗ್ರಹವು ವೆಲ್ಶ್ ನ ಧರ್ಮಗುರು ನೆನ್ನಿಯಸ್ ದಾಖಲಿಸಿದಂತೆ ಆರ್ಥರ್ ಒಟ್ಟು ಹನ್ನೆರಡು ಯುದ್ದಗಳನ್ನು ಮಾಡಿದ ಉದಾಹರಣೆಗಳನ್ನು ಉಲ್ಲೇಖಿಸಲಾಗಿದೆ. ಇದು ಮೊನ್ಸ್ ಬ್ಯಾಡೊನಿಕಸ್ ಕದನ ಅಥವಾ ಮೌಂಟ್ ಬ್ಯಾಡನ್ ಕದನದಲ್ಲಿ ಆತ ಒಬ್ಬನೆ ಸುಮಾರು 960 ಪುರುಷರನ್ನು ಕದನದಲ್ಲಿ ಕೊಂದು ಹಾಕಿದ ಎಂಬ ಒಟ್ಟಾಭಿಪ್ರಾಯದ ವಿಷಯಗಳಿವೆ. ಇತ್ತೀಚಿನ ಅಧ್ಯಯನಗಳು ಹಿಸ್ಟೊರಿಯಾ ಬ್ರಿಟೊನಮ್ ನಲ್ಲಿನ ಸತ್ಯಾಸತ್ಯತೆ ಬಗ್ಗೆ ಪ್ರಶ್ನೆಗಳು ಉದ್ಭವಿಸಿವೆ.ಯಾಕೆಂದರೆ ಆ ಕಾಲದ ಇತಿಹಾಸದ ಪುರಾವೆಗಳಿಗೆ ಇದನ್ನು ಶಿಫಾರಸು ಮಾಡುವುದು ಅಥವಾ ಇದನ್ನು ದಾಖಲಾಗಿಸುವ ಬಗ್ಗೆ ಇನ್ನೂ ಅನುಮಾನಗಳಿವೆ.
ಆರ್ಥರ್ ನ ಇತಿಹಾಸದ ಬಗ್ಗೆ ಆತನ ಐತಿಹಾಸಿಕ ಅಸ್ತಿತ್ವದ ಬಗ್ಗೆ 10ನೆಯ ಶತಮಾನದಲ್ಲಿ ಬಂದ ಅನ್ನಾಲೆಸ್ ಕ್ಯಾಂಬ್ರಿಯೆ ಪುಸ್ತಕವು ಆರ್ಥರ್ ನ ಮೌಂಟ್ ಬ್ಯಾಡೊನ್ ಸಮರದ ಬಗ್ಗೆ ಬೆಂಬಲಿಸಿದ ಬರಹಗಳನ್ನು ಒಳಗೊಂಡಿದೆ. ಈ ಅನ್ನಾಲೆಸ್  ಈ ಕದನವು 516-6518ರ ನಡುವೆ ನಡೆದಿದ್ದು,ಅಲ್ಲದೇ ಬ್ಯಾಟಲ್ ಆಫ್ ಕ್ಯಾಮ್ಲಾನ್ ನಲ್ಲಿ ಅರ್ಥರ್ ಮತ್ತು ಮೆಡ್ರಾಯುಟ್ (ಮೊರ್ಡ್ರೆಡ್ )ಇಬ್ಬರೂ ಈ ಸಂದರ್ಭದಲ್ಲಿ ಹತರಾದರು ಇದು ಸುಮಾರು 537-539ರ ಮಧ್ಯ ಸಂಭವಿಸಿದೆ. ಇಂತಹ ವಿವರಗಳಿರುವ ಹಿಸ್ಟೊರಿಯಾ ದಲ್ಲಿನ ವಿಶ್ವಾಸ ಹೆಚ್ಚಿಸುವಂತೆ ಮಾಡುತ್ತವೆ.ಅಷ್ಟೇ ಅಲ್ಲದೇ ಆರ್ಥರ್ ನಿಜವಾಗಿಯೂ ಮೌಂಟ್ ಬ್ಯಾಡೊನ್ ನಲ್ಲಿನ ಯುದ್ದದಲ್ಲಿ ಸೆಣಸಿದ ಎಂದು ತಿಳಿಸುತ್ತವೆ. ಇದರ ಮೂಲಕ ಸಮಸ್ಯೆಗಳನ್ನು ಪತ್ತೆಹಚ್ಚಲಾಯಿತು.ಇಲ್ಲಿ ದೊರೆಯುವ ಮಾಹಿತಿಗಳನ್ನುಹಿಸ್ಟೊರಿಯಾ ಬ್ರಿಟೊನಮ್ ಮೂಲಕ ಅನುಮೋದಿಸಲು ಸಾಧ್ಯವಾಯಿತು .ಇತ್ತೀಚಿನ ಸಂಶೋಧನೆಗಳ ಪ್ರಕಾರ ಅನ್ನಾಲೆಸ್ ಕ್ಯಾಂಬ್ರ್ಯೆಯು  ವೇಲ್ಸ್ ನಲ್ಲಿ ಆರಂಭಗೊಂಡ  8ನೆಯ ಶತಮಾನದ ಆಗುಹೋಗುಗಳ ಸರಣಿಯನ್ನು ಅನುಸರಿಸುತ್ತದೆ.ಇನ್ನೂ ಹೆಚ್ಚೆಂದರೆ ಸಂಕೀರ್ಣ ಗದ್ಯ ಅಥವಾ ಪಠ್ಯವು  ಅನ್ನಾಲೆಸ್ ಕ್ಯಾಂಬ್ರಿಯೆ ಬಗ್ಗೆ ಯಾವುದೇ ನಿಖರತೆಯನ್ನುದಾಖಲಿಸುವದಿಲ್ಲ.ಅದೂ ಅಲ್ಲದೇ ಆರ್ಥುರಿಯನ್ ಕಥಾಲೇಖನಗಳು ಇತಿಹಾಸಕಾರರಿಂದ ಆರಂಭದಲ್ಲಿ ಈ ವಿಷಯ ಸೇರ್ಪಡೆ  ಮಾಡುವ ಆತುರವಿರಲಿಲ್ಲ.' ಇವೆಲ್ಲವುಗಳನ್ನು ಬಹುತೇಕವಾಗಿ 10ನೆಯ ಶತಮಾನದ ವೇಳೆಗೆ ಇದರಲ್ಲಿ ಸೇರಿಸಲಾಗಿದೆ.ಆದರೆ ಇದಕ್ಕೆ ಮೊದಲು ಇತಿಹಾಸದ ಪುಟಗಳಲ್ಲಿ ಕಂಡು ಬಂದಿಲ್ಲ ಎನ್ನಲಾಗಿದೆ. }ದಿ ಮೌಂಟ್ ಬ್ಯಾಡೊನ್ ಪ್ರವೇಶವು  ಬಹುಶ:  ಹಿಸ್ಟೊರಿಯಾ ಬ್ರಿಟಿನಮ್ ನಿಂದ ಬಂದಿದೆ ಎನ್ನಬಹುದು.'
thumb|left| c. 10ನೆಯ ಶತಮಾನದ ಅನ್ನಾಲೆಸ್ ಕ್ಯಾಂಬ್ರೆಯನ್ನು ನಕಲೋ ಪ್ರತಿಯನ್ನಾಗಿಸಿದ್ದು.1100
ಇದಕ್ಕೆ ಭಾಗಶ: ಪ್ರತಿಕ್ರಿಯೆ ನೀಡಿರುವ ಇನ್ನೊಂದು ಶಿಕ್ಷಣ ಸಂಸ್ಥೆಯು ಇಂತಹ ಗದ್ಯದ ವಿಷಯಗಳಿಗೆ ಯಾವುದೇ ಆಧಾರವಿಲ್ಲ ಅಲ್ಲದೇ ಆರ್ಥರ್ ಗೆ ಇತಿಹಾಸದಲ್ಲಿ ಯಾವುದೇ ರೀತಿಯಾದ ಅಸ್ತಿತ್ವವಿಲ್ಲ ಎಂದು ವಿವರಿಸಿದೆ. ಮೊರಿಸ್ ನ ಓಜ್ ಆಫ್ ಆರ್ಥರ್ ಪುಸ್ತಕವು ವಾಸ್ತುಶಿಲ್ಪಿ ನಾವೆಲ್ ಮಿರೆಸ್ ಅವರ ಪ್ರಕಾರ ಈ ಸಮಯದ ಇತಿಹಾಸದ ಪುಟಗಳ ಯಾವುದೇ ಅಂಚಿನಲ್ಲಿಯೂ ಸಹ ಇದರ ಬಗ್ಗೆ ಗಟ್ಟಿಯಾದ ಪ್ರಸ್ತಾಪವಿಲ್ಲ."ಇತಿಹಾಸ ಮತ್ತು ಪೌರಾಣಿಕ ಬರಹಗಳು ಆರ್ಥರ್ ನ ಬಗ್ಗೆ ಬರೆದು ತಮ್ಮನ್ನು ವ್ಯರ್ಥ ಮಾಡಿಲ್ಲ ಎಂದು ಆತ ವಾದಿಸಿದ್ದಾನೆ." ಗಿಲ್ಡಾಸ್ ನು ತನ್ನ 6ನೆಯ ಶತಮಾನದ ವಿವಾದದ ಚರ್ಚೆಯ ಡೆ ಎಕ್ಸಿಡಿಯೊ ಎಟ್ ಕಾಂಕೆಸ್ಟುಬ್ರಿಟಾನ್ನಿಯೆ ದಲ್ಲಿ ಬ್ರಿಟೇನ್ ನ ಅವನತಿ ಮತ್ತು ದಂಡಯಾತ್ರೆ ಬಗ್ಗೆ ಬರೆದಿದ್ದಾನೆ,ಅದೂ ಅಲ್ಲದೇ ಮೌಂಟ್ ಬ್ಯಾಡನ್ ಕದನದ ಬಗ್ಗೆ ವಿವರ ದಾಖಲಿಸಿದ್ದಾನಾದರೂ ಇಲ್ಲಿ ಆರ್ಥರ್ ನ ಕುರಿತು ಯಾವುದೇ ಸುಳಿವಿಲ್ಲ. ಆಂಗ್ಲೊ-ಸ್ಯಾಕ್ಸೊನ್ ಕ್ರೊನಿಕಲ್ ನಲ್ಲಿಯೂ ಸಹ ಆರ್ಥರ್ ನನ್ನು ಉಲ್ಲೇಖಿಸಿಲ್ಲ ಅಥವಾ 400-800 ಅವಧಿಯಲ್ಲಿ ಬರೆದ ಯಾವುದೇ ಅವಶೇಷಗಳನ್ನು ಹೊಂದಿಲ್ಲ. ಮೌಂಟ್ ಬ್ಯಾಡೊನ್ ನನ್ನು ಪೊಸ್ಟ್ -ರೊಮನ್ ಇತಿಹಾಸದ ಆರಂಭಿಕ ವಿವರಗಳಲ್ಲಿಯೂ ಆರ್ಥರ್ ನ ಬಗ್ಗೆ ದೊರೆಯುವುದು ಕಡಿಮೆಯೇ,ಬೆಡೆ ಎಂಬಾತನ 8ನೆಯ ಶತಮಾನದ ಎಕ್ಲೆಸಿಸ್ಟಿಕಲ್ ಹಿಸ್ಟರಿ ಆಫ್ ಇಂಗ್ಲಿಷ್ ಪೀಪಲ್ ಕೂಡಾ ಮೊದಲ ಇತಿಹಾಸದ ಪುಸ್ತಕಗಳ ಸಾಲಿಗೆ ಸೇರುತ್ತದೆ ಅದರಲ್ಲೂಅ ಯಾವುದೇ ರೀತಿಯ ಉಲ್ಲೇಖಗಳಿಲ್ಲ. ಇತಿಹಾಸಜ್ಞ ದೇವಿಡ್ ಡಮ್ವಿಲ್ಲೆ ಬರೆದಿರುವ ಪ್ರಕಾರ" ನಾನು ಯೋಚಿಸುವಂತೆ ನಾವು ಆತ(ಆರ್ಥರ್ )ನನ್ನು ಸಣ್ಣ ವಿಷಯವೆಂಬಂತೆ ತೆಗೆದು ಹಾಕುವುದೇ ಒಳ್ಳೆಯದು. ಒಂದು ಶಿಕ್ಷಣ ಸಂಸ್ಥೆಯ ಅಭಿಪ್ರಾಯದಂತೆ ಆತ ನಮ್ಮ ಇತಿಹಾಸದ ಪುಸ್ತಕಗಳಲ್ಲಿ ಸ್ಥಾನ ಪಡೆದುಕೊಂಡಿದ್ದಾನೆ,'ಬೆಂಕಿ ಇಲ್ಲದೇ ಹೊಗೆ ಬರದು' ಸತ್ಯಸಂಗತಿ ಏನೆಂದರೆ ಆರ್ಥರ್ ನ ಬಗ್ಗೆ ಯಾವುದೇ ಐತಿಹಾಸಿಕ ಸಾಕ್ಷಿಗಳಿಲ್ಲ;ನಮ್ಮ ಇತಿಹಾಸಗಳಿಂದ ಆತನನ್ನು ನಾವು ತಿರಸ್ಕರಿಸಬೇಕು,ಅದೂ ಅಲ್ಲದೇ ನಮ್ಮ ಪುಸ್ತಕಗಳ ಶೀರ್ಷಿಕೆಯಿಂದ ಆತನನ್ನು ತೆಗೆದು ಹಾಕಬೇಕು"
ಕೆಲವು ವಿದ್ವಾಂಸರ ಪ್ರಕಾರ ಆರ್ಥರ್ ಮೂಲತ:ಒಬ್ಬ ಜನಪದ ಸಾಹಿತ್ಯದಲ್ಲಿ ಬರುವ ಕಾಲ್ಪನಿಕ ನಾಯಕನಾಗಿದ್ದಾನೆ-ಅಥವಾ ಕ್ಲೆಟಿಕ್ ಮೂರ್ತಿ ದೇವತೆಯ ಅರ್ಧ ನೆನಪು ಬಿಟ್ಟು ಮರೆತ ಹೋದ ವ್ಯಕ್ತಿತ್ವ ಇಲ್ಲವೇ ಹಿಂದಿನ ಕಾಲದ ಪಳೆಯುಳಿಕೆಯಾಗಿದ್ದಾನೆ. ಅವರ ಪ್ರಕಾರ ಆ ದಿನಗಳ ಭಕ್ತಿ ಪಂಥದ ಮೂರ್ತಿಗಳಾದ ಕೆಂಟಿಶ್ ಟೊಟೆಮಿಕ್ ಹಾರ್ಸ್ -ಗಾಡ್ಸ್ ಹೆಂಗೆಸ್ಟ್ ಮತ್ತು ಹೊರ್ಸಾ ಈತ ನಂತರ ಇತಿಹಾಸದ ಪುಟಗಳಲ್ಲಿ ಸೇರಿದ್ದಾನೆ. ಈ ಐತಿಹಾಸಿಕ ವ್ಯಕ್ತಿತ್ವಗಳನ್ನು 5ನೆಯ ಶತಮಾನದ ಇತಿಹಾಸದ ಪಾತ್ರಧಾರಿಗಳೆಂದು ಬೆಡೆ ತನ್ನಪುಸ್ತಕಗಳಲ್ಲಿ ವಿವರಿಸುತ್ತಾನೆ.ಇದರಲ್ಲಿ ಪೂರ್ವ ಬ್ರಿಟನಿನ ಆಂಗ್ಲೊ-ಸ್ಯಾಕ್ಸೊನ್ ಯುದ್ದದ ವಿಜಯ ಮತ್ತು ಆಕ್ರಮಣದ ಬಗ್ಗೆ ಆತ ತನ್ನ ಅಭಿಪ್ರಾಯಗಳನ್ನು ಕಾಯ್ದಿರಿಸಿದ್ದಾನೆ. ಆರಂಭಿಕ ಸಾಹಿತ್ಯದ ಪಠ್ಯಗಳಲ್ಲಿ ಆರ್ಥರ್ ನನ್ನು ರಾಜ ಎಂದು ಪರಿಗಣಿಸಿದ ಬಗ್ಗೆ ಕೂಡಾ ನಿಶ್ಚಿತತೆ ಇಲ್ಲ. ಗ್ರಂಥಗಳಾದ ಹಿಸ್ಟೊರಿಯಾ  ಅಥವಾ ಅನ್ನಾಲೆಸ್  ಗಳು ಆತನನ್ನು ಆಳುವ ದೊರೆ ಎಂದು ಎಲ್ಲೂ ಕರೆದಿಲ್ಲ:ಆದರೆ ಮೊದಲಿನ ಪುಸ್ತಕದಲ್ಲಿ ಆತನನ್ನು ಒಬ್ಬ "ಅಗ್ರಗಣ್ಯ"  ಎಂದು ಮಾತ್ರ ಉಲ್ಲೇಖಿಸಲಾಗಿದೆ."ಬೆಲ್ಲೂರುಮ್ "  (ಕದನ ನಾಯಕ) "ಮೈಲ್ಸ್ " (ಸೈನಿಕ) ಎನ್ನಲಾಗಿದೆ.
ರೊಮನ್ ನಂತರದ ಕಾಲಾವಧಿಯ ಇತಿಹಾಸದ ದಾಖಲೆಪತ್ರಗಳು ವಿರಳವಾಗಿವೆ.ಆದ್ದರಿಂದ ಆರ್ಥರ್ ನ ಆಡಳಿತದ ಅಸ್ತಿತ್ವ ಹಾಗು ಆತನ ಮಾಹಿತಿಗಾಗಿ ಉದ್ಭವಿಸುವ ಪ್ರಶ್ನೆಗಳಿಗೆ ಉತ್ತರ ಸಿಗುವುದು ಕಷ್ಟಕರವಾದುದು. ಹಲವಾರು ಪ್ರದೇಶಗಳು ಹಾಗು ಸ್ಥಳಗಳನ್ನು 12ನೆಯ ಶತಮಾನದಿಂದಲೂ "ಆರ್ಥುರಿಯನ್ "ಎಂದು ಈಗಲೂ ಗುರ್ತಿಸಲಾಗುತ್ತದೆ.ಆದರೆ ಪ್ರಾಚ್ಯವಸ್ತು ವಿಭಾಗವು ಕೇವಲ ಕೆತ್ತನೆ ಬರಹಗಳನ್ನುಆಧರಿಸಿ ನಿಖರವಾಗಿ ಹೇಳಲು ಸಾಧ್ಯವಾಗುತ್ತದೆ. ಟಿಂಟಾಗೆಲ್ ಕ್ಯಾಸ್ಟಲ್ ನ ಕೊರ್ನ್ ವಾಲ್ ನಲ್ಲಿ "ಆರ್ಥುರ್ ಶಿಲೆ"ಎಂದು ಹೇಳಲಾದ ಕಲ್ಲು ಅಲ್ಲಿನ ಪಾಳುಬಿದ್ದ ಜಾಗದಲ್ಲಿ ದೊರೆತಿದೆ.ಇದು 6ನೆಯ ಶತಮಾನದಷ್ಟು ಹಳೆಯದಾದದ್ದು ಎಂದೂ ಹೇಳಲಾಗುತ್ತದೆ.ಇದರ ಬಗ್ಗೆ ಕೆಲಕಾಲ ಊಹಾಪೋಹಗಳಿದ್ದರೂ ನಂತರ ಇದರ ದೊರೆತ ಬಗೆಗಿನ ಮಾಹಿತಿ ನಿಖರವಾಗಿಲ್ಲವೆಂದು ಹೇಳಲಾಯಿತು. ಆರ್ಥರ್ ನ ಇನ್ನುಳಿದ ಕೆತ್ತನೆಯ ಸಾಕ್ಷಿಗಳು ಎಂದರೆ ಗ್ಲಾಸ್ಟೊನ್ ಬರಿ ಕ್ರಾಸ್ ಇದು ಕೂಡಾ ಕೇವಲ ತೋರಿಕೆಯ ವಂಚನೆಯ ದಾಖಲೆಯಾಗಿದೆ ಎಂದು ಹೇಳಲಾಗುತ್ತದೆ. ಹಲವಾರು ಐತಿಹಾಸಿಕ ವಿಗ್ರಹ ಹಾಗು ಮೂರ್ತಿಗಳು ಆರ್ಥರ್ ಇದ್ದ ಕಾಲದ ಬಗ್ಗೆ ವಿವರಿಸಲು ಆಧಾರ ಮಾಡಲಾಗುತ್ತಿದೆಯಾದರೂ ಇವುಗಳನ್ನು ನಿಖರವಾಗಿ ವಿವರಿಸುವ ಯಾವುದೇ ಸಾಕ್ಷಿಗಳಿಲ್ಲ.
ಹೆಸರು
ವೆಲ್ಶ್ ನಿಂದ ಬಂದ ಮೂಲ ಹೆಸರು ಆರ್ಥರ್  ಕೂಡಾ ಇನ್ನೂ ಚರ್ಚೆಯ ವಿಷಯವಾಗಿಯೇ ಉಳಿದಿದೆ ಎನ್ನಬಹುದು. ಕೆಲವರ ಪ್ರಕಾರ ಲ್ಯಾಟಿನ್ ನ ಮನೆತನಯೊಂದರ ಹೆಸರು ಆರ್ಟೊರಿಯಸ್  ನಿಂದ ಪಡೆದುಕೊಳ್ಳಲಾಗಿದೆ.ಇದು ಕೂಡಾ ಅನುಮಾನಾಸ್ಪದ ಮತ್ತು ಹೆಸರಿನ ಅಸ್ಪಷ್ಟತೆಗೆ ಕಾರಣವೆನಿಸಿದೆ.(ಬಹುತೇಕ  ಮೆಸಾಪಿಕ್ ಅಥವಾ   ಎಟ್ರುಸ್ಕ್ಯಾನ್ ಮೂಲಗಳಿಂದ ಬಂದಿರಬಹುದು) ಇನ್ನು ಕೆಲವರ ಪ್ರಕಾರ ವೆಲ್ಶ್ ಆರ್ಥ್  (ಆರಂಭಿಕವಾಗಿ ಆರ್ಟ್  ಅಂದರೆ "ಕರಡಿ" ಅದು ಮೊದಲು ಆರ್ಚರ್  ಆಗಿತ್ತು.(ಆಗ ಇದನ್ನು *ಆರ್ಟೊ ಉರೊಸ್  ) "ಕರಡಿ-ಮನುಷ್ಯ" ಈ ವಿವರಗಳನ್ನು ಹುಡುಕುವುದು ಕಷ್ಟ,ಇಲ್ಲಿ ಬ್ರಿಟೊನಿಕಾದ ಒಟ್ಟಾರೆ ಹೆಸರು*ಆರ್ಟೋ ಉರಸ್  ಇದು ವೆಲ್ಶ್ ನ*ಆರ್ಟ್ಗರ್  ಮತ್ತು ಮಧ್ಯಮ/ಆಧುನಿಕ ವೆಲ್ಶ್ ಅರ್ಥ್ವರ್  ಆದರೆ ಆರ್ಥರ್  ಅಲ್ಲ (ವೆಲ್ಶ್ ನ ಕಾವ್ಯದ ಹೆಸರು ಆರ್ಥರ್   ಶಬ್ದವನ್ನು ಕೊನೆಯಲ್ಲಿ-ಉರ್  ಸೇರಿಸಿ ಬಳಸಲಾಗುತ್ತದೆ.ಆದರೆ ಡಬ್ಲು ಆರ್  ಅಕ್ಷರಗಳನ್ನು ಕೊನೆಯಲ್ಲಿ ಬಳಸಿಲ್ಲಎಂಬುದು ಕಾಣಬರುತ್ತದೆ,ಆದ್ದರಿಂದ ಎರಡನೆಯ ಪದದ ಅಕ್ಷರವು ಡಬ್ಲು ಆರ್  ಅಲ್ಲ ಅದು " ಮ್ಯಾನ್  " ಇದರ ಪ್ರಕಾರ ಆರ್ಥರ್  ನ ಹೆಸರು ಆರ್ಥರ್ ಆಗಿಯೇ ಉಳಿದ ಬಗ್ಗೆ ಇನ್ನು ವಾದ ವಿವಾದಗಳಿವೆ.ಇಲ್ಲವೇ ಆರ್ಚುರಸ್  ಎಂದು ಲ್ಯಾಟಿನ್ ನ ಆರ್ಥುರಿಯನ್ ಪಠ್ಯಗಳಲ್ಲಿ ದೊರೆಯುತ್ತದೆ,ಆದರೆ ಇದು ಆರ್ಟೊರಿಯಸ್  ಅಲ್ಲ. ಇಷ್ಟಾದರೂ ಈ ವಿವರಣೆಯು ಆರ್ಥರ್ ನ ಮೂಲ ಹೆಸರು ಆರ್ಥರ್  ಬಗ್ಗೆ ಏನೂ ಹೇಳುವದಿಲ್ಲ.ಆರ್ಟೊರಿಯಸ್  ಹೆಸರು ವಿಭಜನೆ ಕಂಡು ಆರ್ಟ್ (ಎಚ್ )ಉರ್  ಎಂದು ವೆಲ್ಶ್ ನಲ್ಲಿ ಇದನ್ನು ತಂದಾಗ ಇದಕ್ಕೆ ಬೇರೆಯದೇ ಅರ್ಥ ಬರುತ್ತದೆ ಎಂದು ಜಾನ್ ಕೋಚ್ ಹೇಳುತ್ತಾರೆ.ಇವುಗಳನ್ನು ಚಾಲ್ತಿಯಲ್ಲಿರುವ ಲ್ಯಾಟಿನ್ ಇತಿಹಾಸದ ಆರ್ಥರ್ ಉಲ್ಲೇಖಗಳತ್ತ ನಮ್ಮನ್ನು ಕೊಂಡೊಯ್ಯುತ್ತಾರೆ,(ಇದು ನಿಜವಾಗಿಯೂ ಆರ್ಟೊರಿಯಸ್ ಎಂದು ಕರೆಯಲಾಗಿದ್ದರೆ ಇದು 6ನೆಯ ಶತಮಾನದಷ್ಟು ಹಿಂದಕ್ಕೆ ಕರೆದೊಯ್ಯುತ್ತದೆ.)
ಇನ್ನೊಂದು ಪರ್ಯಾಯ ಇತಿಹಾಸದ ಪಠ್ಯವು ಆರ್ಥರ್  ಎಂಬ ಹೆಸರನ್ನು ಆರ್ಕ್ಚರಸ್  ಶಬ್ದಕ್ಕೆ ಹೋಲಿಸುತ್ತದೆ.ಅತಿ ಹೆಚ್ಕು ಪ್ರಕಾಶಮಾನವಾದ ನಕ್ಷತ್ರ ಇದು ನಕ್ಷತ್ರ ಪುಂಜದಲ್ಲಿ ವಿರಾಜಮಾನವಾಗಿದೆ ಎಂಬ ಅರ್ಥವೂ ಬರುತ್ತದೆ.ಆಕಾಶದಲ್ಲಿರುವ ಕರಡಿಯನ್ನು ಹೋಲುವ ನಕ್ಷತ್ರದ ರಾಶಿಯು ಉರ್ಸಾ ಮೇಜರ್ ಹತ್ತಿರ ಕಂಡು ಬರುತ್ತದೆ.ಇದನ್ನು ಬೃಹತ್ ಕರಡಿಯೆಂದೂ ಕರೆಯಲಾಗುತ್ತದೆ. ಈ ಹೆಸರೆಂದರೆ ಕರಡಿಯ ರಕ್ಷಕ ಅಥವಾ " ಪಾಲಕ"ಅಥವಾ "ಕರಡಿಯ ಕಾವಲುಗಾರ" ಶಾಸ್ತ್ರೀಯ ಲ್ಯಾಟಿನ್ ಭಾಷೆಯಲ್ಲಿ ಆರ್ಕ್ಚರಸ್  ಶಬ್ದವನ್ನು ನಂತರದ ಲ್ಯಾಟಿನ್ ನಲ್ಲಿ ಆರ್ಚುರಸ್  ಎಂದು ಬಳಸಿ ಬಳಿಕ ಆರ್ಟ್ (ಎಚ್ )ಉರ್(ಎಚ್ )ಉರ್ ಎಂದು ವೆಲ್ಶ್ ಗೆ ವಲಸೆ ಬಂದ ನಂತರ ರೂಪಾಂತರ ಹೊಂದಿರಬಹುದು . ಈ ನಕ್ಷತ್ರ ಪುಂಜದ ಪ್ರಕಾಶಮಾನತೆ ಮತ್ತು ಅದರ ಸ್ಥಾನವು ಜನರಿಗೆ ಇದು "ಕರಡಿಯ ಸಂರಕ್ಷಕ"ಎನಿಸಿರಬಹುದು(ಇದರ ಉರ್ಸಾ ಮೇಜರ್ ನೊಂದಿಗಿನ ನಿಕಟತೆಯು ಕಾರಣ)ಅಲ್ಲದೇ ಆ ಪ್ರಕಾಶಮಾನವಾದ ಕಾಯಗಳಲ್ಲಿಇದು ನಾಯಕನಾಗಿ ಕಂಡಿರಬಹುದು. ಇಲ್ಲಿ ಮಹತ್ವದ ಅಂಶವೆಂದರೆ ಆರ್ಕ್ಚುರಸ್  ಎಂಬುದನ್ನು ಯಾವದೇ ವ್ಯಕ್ತಿತ್ವಕ್ಕೆ ಅಥವಾ ದೈವಿಕ ಹೆಸರಾಗಿ ಅದನ್ನು ರೊಮನ್ ರು ಉಪಯೋಗಿಸಿಲ್ಲ. ಆದರೆ ಇಂತಹ ನಾಮಕರಣಗಳ ಬಳಕೆಯ ಉದ್ದೇಶವು ಇನ್ನೂ ಸ್ಪಷ್ಟವಾಗಿಲ್ಲ. ಸಾಮಾನ್ಯವಾಗಿ ಆರ್ಟೊರಿಯಸ್  ಶಬ್ದ ಪಡೆದದ್ದು ಆರ್ಥರ್ ನ ಇತಿಹಾಸದ ಮೇಲೆ ಬೆಳಕು ಚೆಲ್ಲಲು ಎಂದು ಭಾಸವಾದರೂ ಇತ್ತೀಚಿನ ಅಧ್ಯಯನಗಳು ಈ ಊಹೆಯು ಅಷ್ಟಾಗಿ ಫಲಕಾರಿಯಲ್ಲ ಎಂದು ವಾದ ಮಂಡಿಸುತ್ತವೆ. ಇನ್ನೊಂದು ವ್ಯತಿರಿಕ್ತ ವಾದದ ಪ್ರಕಾರ ಆರ್ಥರ್  ಹೆಸರನ್ನು ಆರ್ಕ್ಚರಸ್  ನಿಂದ ತೆಗೆದುಕೊಳ್ಳಲು ಕಾರಣವೆನೆಂದರೆ ಆರ್ಥರ್ ನ ಐತಿಹ್ಯರಹಿತ ವಿವರಗಳ ಮೂಲ ಸಂಶೋಧಿಸಲು ಹೀಗೆ ಮಾಡಲಾಗಿದೆ.
ಮಧ್ಯಯುಗೀನ ಸಾಹಿತ್ಯಕ ಸಂಪ್ರದಾಯಗಳು
ಆರ್ಥರ್ ನ ಬಗ್ಗೆ ಇತಿಹಾಸದ ಸಾಹಿತ್ಯವನ್ನು ಬಹುತೇಕ ಬರೆದವನು ಮೊನ್ಮೊಥ್ ನ ಜಾಫ್ರಿ,ಆತನ ಆಧಾರರಹಿತದ ಮಿಥ್ಯ ಇತಿಹಾಸ ಉಲ್ಲೇಖದ ಹಿಸ್ಟೊರಿಕಾ ರೆಗಮ್ ಬ್ರಿಟಾನ್ನಿಯೆ, ಹಿಸ್ಟರಿ ಆಫ್ ಕಿಂಗ್ಸ್ ಆಫ್ ಬ್ರಿಟೇನ್ ಎಂಬುದನ್ನು 1130ರ ಸುಮಾರಿಗೆ ಹೊರತಂದ. ಆರ್ಥರ್ ನ ಇತಿಹಾಸದ ಪಠ್ಯ ಮೂಲಗಳನ್ನು ಜಾಫ್ರಿ ಬರೆಯುವ ಮುಂಚೆಗಿಂತ ಎರದು ವಿಭಾಗಗಳಲ್ಲಿ ವಿಂಗಡಿಸಬಹುದು.ಹಿಸ್ಟೊರಿಯಾ  (ಇವುಗಳನ್ನು ಗಾಲ್ ಫ್ರೆಂಡಿಯನ್ ಗಿಂತ ಮೊದಲಿನ ಪಠ್ಯಗಳು,ಜಾಫ್ರಿಯ ಲ್ಯಾಟಿನ್ ಮೂಲಗಳು ಅಂದರೆ ಗಾಲ್ ಫ್ರಿಡಿಯಸ್ )ಮತ್ತುನಂತರ ಬರೆದವುಗಳು ಆತನ ಪ್ರಭಾವವನ್ನು ಅಲ್ಲಗಳೆಯುವದಿಲ್ಲ(ಗಾಲ್ ಫ್ರೆಡಿಯನ್ ಅಥವಾ ನಂತರದ ಗಾಲ್ ಫ್ರೆಡಿಯನ್ ಪಠ್ಯಗಳು)
ಗಾಲ್ ಫ್ರಿಡಿಯನ್ ಗಿಂತ ಮುಂಚಿನ ಸಂಪ್ರದಾಯಗಳು
thumb|right| c. ವೈ ಗೊಡೊಡಿನ್ ನ ಪುಸ್ತಕದ ಪುಟದ ನಕಲು,ಆರಂಭಿಕ ವೆಲ್ಶ್ ನ ಪಠ್ಯಗಳಲ್ಲಿ ಆರ್ಥರ್ ನನ್ನು ಕಾಣಿಸಿದ್ದು.1275 ಪ್ರಾರಂಭಿಕ ಆರ್ಥರ್ ನ ಸಾಹಿತ್ಯದ ಮೂಲಗಳೆಂದರೆ ವೆಲ್ಶ್ ಮತ್ತುಬ್ರೆಟೊನ್ ಗಳು ಮೊದಲ ಉಲ್ಲೇಖಗಳೆನಿಸಿವೆ. ಗಾಲ್ ಫ್ರೆಡಿಯನ್ ಮುಂಚಿನ ಸಂಪ್ರದಾಯಗಳ ದಾಖಲೆಯಲ್ಲಿ ಆರ್ಥರ್ ನ ಗುಣಲಕ್ಷಣ ಹಾಗು ಸ್ವಭಾವಗಳನ್ನು ಸಂಪೂರ್ಣವಾಗಿ ವ್ಯಾಖ್ಯಾನಿಸಲು ಯತ್ನಿಸಲಾಗಿದೆ.ಕೇವಲ ಒಂದೇ ಒಂದು ಪಠ್ಯ ಅಥವಾ ಪಠ್ಯ/ಕಥೆ ತರಹ ಇದನ್ನು ಬರೆದಿಲ್ಲ ಎಂದು ಹೇಳಬಹುದು. ಇತ್ತೀಚಿನ ಒಂದು ಶೈಕ್ಷಣಿಕ ಸರ್ವೇಕ್ಷಣೆಯಂತೆ ಥಾಮಸ್ ಗ್ರೀನ್ ಅವರ ಪ್ರಕಾರ ಆರಂಭಿಕ ವಿಷಯಗಳನ್ನು ಅಧ್ಯಯನ ನಡೆಸಿದರೆ ಮೂರು ಪ್ರಮುಖ ಅಂಶಗಳಲ್ಲಿ ಆರ್ಥರ್ ನ ಇತಿಹಾಸದ ಮೇಲೆ ಬೆಳಕು ಚೆಲ್ಲಬಹುದಾಗಿದೆ. ಅತ್ಯಂತ ಪ್ರಮುಖವಾಗಿ ಮೊದಲನೆಯದೆದರೆ ಆತ ಸಮರವೀರ,ಬ್ರಿಟೇನ್ ಗೆ ಎದುರಾದ ಆಂತರಿಕ ಮತ್ತು ಬಾಹ್ಯ ಬೆದರಿಕೆಗಳನ್ನು ತಡೆಯಲು ಕೆಚ್ಚೆದೆಯಿಂದ ಹೋರಾಡಿ ಅದನ್ನು ರಕ್ಷಿಸಿದ ಎಂಬುದು ತಿಳಿದು ಬರುತ್ತದೆ. ಇದರಲ್ಲಿ ಕೆಲವು ಮಾನವರಿಂದಾದ ಬೆದರಿಕೆಗಳು,ಉದಾಹರಣೆಗೆ ಹಿಸ್ಟೊರಿಯಾ ಬ್ರಿಟೊನಮ್ ನಲ್ಲಿ ಆತ ಸ್ಯಾಕ್ಸೊನ್ಸಗಳ ಜೊತೆ ಸೆಣಸಾಡಿದ ಪ್ರಸಂಗ,ಆದರೆ ಬಹಳಷ್ಟು ಇಂಥ ವಿಷಯಗಳು ಕಪೋಲಕಲ್ಪಿತ ಅಂದರೆ ಕ್ಯಾಟ್ -ಮಾನ್ ಸ್ಟರ್ಸ್ ,ವಿನಾಶಕಾರಿ ದೈವಿಕ ಅವಕೃಪೆಗಳು,ಡ್ರ್ಯಾಗನ್ ಗಳು, ಡಾಗ್ ಹೆಡ್ಸ್ ದೈತ್ಯಗಳು ಮತ್ತು ದುಷ್ಟ ಶಕ್ತಿಗಳೆಂದು ಹೆಸರಿಸಲಾಗಿದೆ. ಎರಡನೆಯದೆಂದರೆ ಗಾಲ್ ಫ್ರಿಡಿಯನ್ ಗಿಂತ ಮೊದಲ ಇತಿಹಾಸದ ವಿವರಗಳಲ್ಲಿ ಆರ್ಥರ್ ಜನಪದಗಳಲ್ಲಿ ಕಾಣಿಸಿಕೊಂಡಿದ್ದಾನೆ(ವಿಶೇಷವಾಗಿ ಗ್ರಾಮೀಣ ಅಥವಾ ಗುಡ್ಡಗಾಡು ಜನಾಂಗದ ಜನಪದ ಸಾಹಿತ್ಯದಲ್ಲಿ)ಹೀಗೆ ಸ್ಥಳೀಯ ಕಥೆಗಳಲ್ಲಿ ಸಹ ಆರ್ಥರ್ ಸ್ಥಾನ ಪಡೆದುಕೊಂಡ ಉದಾಹರಣೆಗಳಿವೆ.ಸುಪರ್ ಮನ್ ಹೆರೊಗಳ ಬ್ಯಾಂಡ್ ನ ನಾಯಕರು ಈ ಭೂಪ್ರದೇಶದ ಅರಣ್ಯದಲ್ಲಿ ವಾಸವಾಗಿರುತ್ತಾರೆ. ಇನ್ನು ಮೂರನೆಯ ಮತ್ತು ಕೊನೆಯ ಅಂಶವೆಂದರೆ ಆರಂಭಿಕ ವೆಲ್ಶ್ ಆರ್ಥರ್ ವೆಲ್ಶ್ ನ ಇನ್ನೊಂದು ಅನ್ವನ್ ಲೋಕದೊಂದಿಗೆ ಸಂಬಂಧ ಹೊಂದಿರುತ್ತಾನೆ. ಇನ್ನೊಂದು ಇತಿಹಾಸದ ಪ್ರಕಾರ ಮತ್ತೊಂದು ಲೋಕದ ಪ್ರದೇಶಗಳ ಮೇಲೆ ದಾಳಿ ಆಕ್ರಮಣ ಮಾಡಿ ಅಲ್ಲಿನ ಸಂಪತ್ತು ಲೂಟಿ ಮಾಡುವುದಲ್ಲದೇ ಅಲ್ಲೆ ಸೆರೆಸಿಕ್ಕ ತನ್ನ ಖೈದಿಗಳನ್ನು ಬಿಡುಗಡೆಗೊಳಿಸುತ್ತಾನೆ. ಇನ್ನೊಂದು ಆತನ ಯುದ್ದ ಕುರಿತಾದ ಮಾಹಿತಿಯಲ್ಲಿ ಆರಂಭಿಕ ಮೂಲಗಳಲಿ ಹಿಂದಿನ ಪಗಾನ್ ದೇವತೆಗಳು,ಮತ್ತುಆತನ ಪತ್ನಿ ಮತ್ತು ಆತನ ಆಸ್ತಿ-ಪಾಸ್ತಿಗಳ ಮೂಲ ಈ ಲೋಕಕ್ಕೆ ಸಂಬಂಧಿಸಿದವುಗಳಲ್ಲ.
ಇನ್ನೂ ಹೆಚ್ಚಿನದೆಂದರೆ ಗಾಲ್ ಫ್ರಿಡಿಯನ್ ಪೂರ್ವದ ವೆಲ್ಶ್ ಕವಿತೆ ಮತ್ತು ಕಥೆಗಳಲ್ಲಿ ಆರ್ಥರ್ ಉಲ್ಲೇಖವಾಗಿದ್ದಾನೆ.ಇನ್ನು ಲ್ಯಾಟಿನ್ ಮೊದಲ ಪಠ್ಯಗಳಲ್ಲಿ ಕಾಣಿಸಿದ್ದಾನೆ;ಅಂದರೆ ಹಿಸ್ಟೊರಿಯಾ ಬ್ರಿಟೊನಮ್ ಮತ್ತು ಅನ್ನಾಲೆಸ್ ಕ್ಯಾಂಬ್ರೆಯೆ  ಪಠ್ಯಗಳಿಗಿಂತಲೂ ಮೊದಲು ಎಂದು ವ್ಯಾಖ್ಯಾನಿಸಬಹುದು. ವಿಶೇಷವಾಗಿ ರೊಮನ್ ನಂತರದ ಆಳ್ವಿಕೆಯ ಕಾಲದಲ್ಲಿ, ಆರ್ಥರ್ ಅಸಂಖ್ಯಾತ ಸಂತರ ವಿಟೇ  ("ಜೀವನ ಚರಿತ್ರೆ)ಗಳಲ್ಲಿ ಕಾಣಿಸಿಕೊಂಡಿದ್ದಾನೆ.ಆದರೆ ಇವುಗಳಲ್ಲಿನ ಯಾವುದನ್ನೂ ಇಂದು ನಿಖರ ಮಾಹಿತಿ ಮೂಲಗಳೆಂದು ಪರಿಗಣಿಸಲಾಗಿಲ್ಲ.(ಬಹುಶ:ಆರಂಭಿಕ 11ನೆಯ ಶತಮಾನದ ಕಾಲಮಾನದಲ್ಲಿ) ಸಂತನ ಜೀವನ ಚರಿತ್ರೆ ಗಿಲ್ಡಾಸ್ ನಲ್ಲಿ ಅಂದರೆ 12ನೆಯ ಶತಮಾನದಲ್ಲಿ ಲಾಂಕಾರ್ ಫ್ಯಾನ್ ನ ಕಾರಾಡೊಕ್ ನಿಂದ ಬರೆದಿರುವ ಇದರಲ್ಲಿ ಆರ್ಥರ್ ಗಿಲ್ಡಾಸ್ ನ ಸಹೋದರ ಹ್ಯುಯಿಲ್ ನನ್ನು ಹತ್ಯೆಗೈದು ಆತನ ಪತ್ನಿ ಗೆನ್ವಿಫರ್ ಳನ್ನು ಗ್ಲಾಸ್ಟೊನ್ಬರಿಯಿಂದ ರಕ್ಷಿಸಿದನೆಂದು ವಿವರಿಸಲಾಗಿದೆ. ಸುಮಾರು1100ರಲ್ಲಿ ಅಥವಾ ಅದಕಿಂತ ಸ್ವಲ್ಪ ಮೊದಲು ಅಂದರೆ ಲ್ಯಾಂಕರ್ ಫ್ಯಾನ್ ನ ಲಿಫ್ರಿಸ್ ಬರೆಯುವ ಮುಂಚೆ ಬರೆದ ಸಂತನ ಜೀವನ ಚರಿತೆ  ಕ್ಯಾಡೊಕ್ ನಲ್ಲಿ ಆರ್ಥರ್ ನ ಮೂವರು ಸೈನಿಕರನ್ನು ಕೊಂದಾತನಿಗೆ ಈ ಸಂತನೊಬ್ಬ ಆಶ್ರಯ ಕೊಡುತ್ತಾನೆ;ಇದಕ್ಕೆ ಬದಲಾಗಿ ಆರ್ಥರ್ ಒಂದು ದನದ ಹಿಂಡನ್ನು ತನ್ನ ಸೈನಿಕರಿಗೆ ಬದಲಾಗಿ ಕಪ್ಪು ಕಾಣಿಕೆ ಯಾಗಿ ನೀಡುವಂತೆ ಬೇಡಿಕೆಯೊಡ್ದುತ್ತಾನೆ.  ಅದೇ ಪ್ರಕಾರವಾಗಿ ಕ್ಯಾಡೊಕ್ ಆತನ ಬೇಡಿಕೆಯಂತೆ ದನಗಳನ್ನು ನೀಡಿದಾಗ ಅವುಗಳನ್ನು ಆರ್ಥರ್ ವಶಕ್ಕೆ ಪಡೆದಾಗ ಆ ಪ್ರಾಣಿಗಳು ಫೆರ್ನ್ ಜಾತಿಯ ಸಸ್ಯದ ಕಟ್ಟುಗಳಾಗಿ ಮಾರ್ಪಟ್ಟು ಆಸ್ಶ್ಚರ್ಯಗೊಳಿಸುತ್ತವೆ. ಇಂತಹದೇ ಘಟನೆಗಳನ್ನು ಮಧ್ಯಯುಗದಲ್ಲಿ ಕಾರಾನ್ನೊಗ್ ,ಪದರ್ನ್ ಮತ್ತು ಎಫ್ಲಾಮ್ ನ ಜೀವನಚರಿತೆಯಲ್ಲಿ ವರ್ಣಿಸಲಾಗಿದೆ.ಇದನ್ನು ಬಹುತೇಕ 12ನೆಯ ಶತಮಾನದಲ್ಲಿ ಬರೆಯಲಾಗಿದೆ. ಆರ್ಥರ್ ನ ಇತಿಹಾಸವು 11ನೆಯ ಶತಮಾನದ ಲೆಜೆಂಡ್ ಸ್ಯಾಂಕ್ಟಿ ಗೊಜ್ನೊವಿ ಯಲ್ಲಿ ಕಡಿಮೆ ಸ್ಪಷ್ಟವಾಗಿಯಾದರೂ ಕಂಡು ಬಂದಿದೆ.ಆದರೆ ಇದರ ವಿವರಣೆಯು 15ನೆಯ ಶತಮಾನದ ಆದಿ ಭಾಗದಲ್ಲಿ ಬರೆಯಲ್ಪಟ್ಟಿದೆ ಎಂದೂ ವಿವರಿಸಲಾಗಿದೆ. ಇನ್ನೂ ಆರ್ಥರ್ ನ ಪ್ರಮುಖ ಉಲ್ಲೇಖಗಳೆಂದರೆ ವಿಲಿಯಮ್ ಆಫ್ ಮಾಲ್ ಮೆಸ್ ಬೆರಿಯ, ಡೆ ಗೆಸ್ಟಿಸ್ ರೆಗಮ್ ಅಂಗ್ಲೊರಮ್ ಮತ್ತು ಹೆರ್ಮನ್ ನ, ಡೆ ಮಿರಾಕುಲಿಸ್ ಸಾಂಕ್ಟಾನ್ ಮೇರಿಯಾ ಲಾಡೆನ್ಸಿಸ್  ಗಳಲ್ಲಿ ಬರೆಯಲಾಗಿದೆ.ಈ ಪುಸ್ತಕಗಳಲಿ ಆರ್ಥರ್ ನಿಜವಾಗಿ ಸತ್ತಿಲ್ಲ ಆತ ಒಂದಿಲ್ಲ ಒಂದು ಕಾರಣದಿಂದ ಮರಳಿ ಬದುಕುಳಿದ ಎಂದು ವರ್ಣಿಸಲಾಗಿದೆ.ಈ ನಂಬಿಕೆ ಕುರಿತಂತೆ ಗಾಲ್ ಫ್ರಿಡಿಯನ್ ನಂತರದ ಜನಪದ ಸಾಹಿತ್ಯದ ದಾಖಲೆಗಳಲ್ಲಿ ಉದ್ಘರಿಸಲಾಗಿದೆ.
ಮೊನೊಮೌಥ್ ನ ಜಾಫ್ರಿ
thumb|right|ಮೊನ್ಮೊಥ್ ನ ಜಾಫ್ರಿ ಪ್ರಕಾರ ಆರ್ಥರ್ ನ ಕೊನೆಯ ವೈರಿಯೆಂದರೆ ಮಾಡ್ರಿಡ್ ;ಈ ಬಗ್ಗೆ ಎಚ್ .ಜೆ ಫೊರ್ಡ್ ಅವರು ಆಂಡ್ರಿವ್ ಲಾಂಗ್ ನ್ ಅ\ಕಿಂಗ್ ಆರ್ಥರ್ ನಲ್ಲಿ ಕಾಣಿಸಿದ್ದಾರೆ:ದಿ ಟೇಲ್ಸ್ ಆಫ್ ದಿ ರೌಂಡ್ ಟೇಬಲ್ ,1902 ಆರ್ಥರ್ ನ ಮೊತ್ತಮೊದಲ ವಿವರಣಾತ್ಮಕ ಜೀವನ ಚರಿತೆಯನ್ನು ಮೊನೊಮೌಥ್ ನ ಜಾಫ್ರಿ ಬರೆದ ಲ್ಯಾಟಿನ್ ಭಾಷೆಯ ಹಿಸ್ಟೊರಿಯಾ ಬ್ರಿಟಾನ್ನೇ ಅಂದರೆ ಹಿಸ್ಟರಿ ಆಫ್ ದಿ ಕಿಂಗ್ಸ್ ಆಫ್ ಬ್ರಿಟೇನ್  ನಲ್ಲಿ ಮೊದಲು ವಿವರಿಸಲಾಗಿದೆ. ಈ ಕೃತಿಯು 1138ರಲ್ಲಿ ಹೊರಬಂದಿದ್ದು ಕಾಲ್ಪನಿಕ ಹಾಗು ಥಳಕಿನ ಬ್ರಿಟಿಶ್ ರಾಜರುಗಳ ಕಥೆಗಳನ್ನು ಉಲ್ಲೇಖಿಸಲಾಗಿದೆ.ಪ್ರಮುಖವಾಗಿ ಇತಿಹಾಸ ಪ್ರಸಿದ್ದರಾದ ಅಜ್ಞಾತವಾಸದಲ್ಲಿದ್ದ ಟ್ರೊಜಾನ್ ಬ್ರುಟಸ್ ,7ನೆಯ ಶತಮಾನದ ವೆಲ್ಶ್ ರಾಜ ಕಾಡ್ವಾಲ್ಯಾಡರ್ ಮುಂತಾದವರು ಪ್ರಮುಖರಾಗಿದ್ದಾರೆ. ಜಾಫ್ರಿಯು ಅದೇ ರೊಮನ್ ನಂತರದ ಆದಳಿತ ಅವಧಿಯಲ್ಲಿ ಆರ್ಥರ್ ನನ್ನುತನ್ನ ಹಿಸ್ಟೊರಿಯಾ ಬ್ರಿಟೊನಮ್ ಮತ್ತು ಅನ್ನಾಲೆಸ್ ಕ್ಯಾಂಬ್ರೆಯೆ  ಗಳಲ್ಲಿ ಸ್ಥಾನ ಕಲ್ಪಿಸುತ್ತಾನೆ. ಇದರಲ್ಲಿ ಆರ್ಥರ್ ನ ತಂದೆಯ ಬಗ್ಗೆ ಆತ ವಿವರಿಸಿದ್ದಾನೆ,ತಂದೆ ಉಥೆರ್ ಪೆಂಡ್ರಾಗೊನ್ ಆತನ ಮಂತ್ರವಾದಿ ಸಲಹೆಗಾರ ಮೆರ್ಲಿನ್ ,ಮತ್ತು ಆರ್ಥರ್ ಜನಿಸಿದ ಬಗೆಯನ್ನು ಆತ ತಿಳಿಸುತ್ತಾನೆ.ಇದರಲ್ಲಿ ಉಥೆರ್ ಮೆರ್ಲಿನ್ ನ ಮಂತ್ರಶಕ್ತಿಯ ಮೂಲಕ ಆತನ ವೈರಿ ಗ್ಲೊರಿಯ್ಸನ್ ರೂಪಧರಿಸಿ ಆತನ ಹೆಂಡತಿ ಇಗ್ರೆನಾ ಜೊತೆಗೆ ಟಿಂಟಾಗೆಲ್ ನಲ್ಲಿ ಒಂದಾಗಿ ನಂತರ ಆಕೆ ಆರ್ಥರ್ ನನ್ನು ಹೆತ್ತಳು ಎಂದು ಹೇಳಲಾಗಿದೆ. ಆತನ ತಂದೆಯ ಸಾವಿನ ನಂತರ ಹದಿನೈದು ವರ್ಷದ ಆರ್ಥರ್ ತಂದೆಯ ಉತ್ತರಾಧಿಕಾರಿಯಾಗಿ ಕಿಂಗ್ ಆಫ್ ಬ್ರಿಟೇನ್ ನ ಸ್ಥಾನಕ್ಕೇರಿದ.ಅಲ್ಲದೇ ಸರಣಿ ಯುದ್ದಗಳನ್ನು ನಡೆಸಿದ;ಇವೇ ಕದನಗಳ ಬಗ್ಗೆ ಹಿಸ್ಟೊರಿಯಾ ಬ್ರಿಟೊನಿಮ್ ನಲ್ಲಿ ಇವುಗಳ ಬಗ್ಗೆ ಸವಿಸ್ತಾರವಾಗಿ ದಾಖಲಿಸಿದ್ದಾನೆ. ಆತ ಪಿಕ್ಟ್ ಗಳು ಮತ್ತು ಸ್ಕಾಟ್ಸ್ ಗಳನ್ನು ಸೋಲಿಸಿದ ನಂತರ ಐರ್ಲೆಂಡ್ ಮೂಲಕ ಐಸ್ ಲ್ಯಾಂಡ್ ಮತ್ತು ಆರ್ಕನಿ ದ್ವೀಪಗಳನ್ನು ಜಯಿಸಿದ ನಂತರ ಆತನ ಆರ್ಥೇರಿಯನ್ ಸಾಮ್ರಾಜ್ಯ ಸ್ಥಾಪಿಸಿದ. ಹನ್ನೆರಡು ವರ್ಷಗಳ ವಿಶ್ರಾಂತಿಯ ನಂತರ ಆರ್ಥರ್ ತನ್ನ ಸಾಮ್ರಾಜ್ಯ ವಿಸ್ತರಿಸಲು ಮುಂದಾಗುತ್ತಾನೆ.ಇದೇ ಸಂದರ್ಭದಲ್ಲಿ ನಾರ್ವೆ,ಡೆನ್ಮಾರ್ಕ್ ಮತ್ತು ಗೌಲ್ ಗಳನ್ನು ತನ್ನ ನಿಯಂತ್ರಣಕ್ಕೆ ತೆಗೆದುಕೊಳ್ಳುತ್ತಾನೆ. ಗೌಲ್ ವಶಪಡಿಸಿದ ನಂತರವೂ ರೊಮನ್ ಸಾಮ್ರಾಜ್ಯದಿಂದಲೇ ಆಡಳಿತಕ್ಕೆ ಒಳಪಟ್ಟಿತ್ತು,ಹೀಗಾಗಿ ಆರ್ಥರ್ ತನ್ನ ಸಾಮ್ರಾಜ್ಯ ಮತ್ತು ರೊಮನ್ ಸಾಮ್ರಾಜ್ಯದವರೊಂದಿಗೆ ಘರ್ಷಣೆಗೆ ಇಳಿಯಬೇಕಾಯಿತು. ಆರ್ಥರ್ ನ ಸೈನಿಕರು ಅಂದರೆ ಕೆಯುಸ್ (ಕಾಯ್ ),ಬೆಡ್ಯುರಸ್ (ಬೆಡಿವೆರೆ) ಮತ್ತು ಗೌಲ್ ಗೌನಸ್ (ಗವೇನ್ )ಮುಂತಾದವರು ಸೇರಿ ಗೌಲ್ ನಲ್ಲಿ ರೊಮನ್ ಸಾಮ್ರಾಟ ಲುಸಿಯಸ್ ಟಿಬೆರಿಯಸ್ ನನ್ನು ಸೋಲಿಸುತ್ತಾರೆ.ಆದರೆ ಬ್ರಿಟೇನ್ ನಲ್ಲಿ ಉಸ್ತುವಾರಿ ನೋಡಿಕೊಳ್ಳಲು ಬಿಟ್ಟಿದ್ದ ಆತನ ಸೋದರಸಂಬಂಧಿ ಮೊಡ್ರೆ ಡಸ್ (ಮಾರ್ಡ್ರೆಡ್ )ಆತನ ಪತ್ನಿ ಗೆನ್ನ್ಹಾಹುರಾಳನ್ನು(ಗೆನಿವರ್ಸ್ )ಮದುವೆಯಾಗಿ ಆರ್ಥರ್ ನ ಸಿಂಹಾಸನವನ್ನು ಅತಿಕ್ರಮಿಸಿದ್ದಾನೆಂದು ಆತನ ಕಿವಿಗೆ ಸುದ್ದಿ ಮುಟ್ಟುತ್ತದೆ. ಆರ್ಥರ್ ಬ್ರಿಟೇನ್ ಗೆ ಮರಳಿ ಮೊಡ್ರೆಡ್ಸ್ ನನ್ನು ಸೋಲಿಸಿ ಆತನನ್ನು ಕೊರ್ನ್ವಾಲನಲ್ಲಿನ ಕ್ಯಾಂಬ್ಲಾಮ್ ನದಿ ದಡದ ಮೇಲೆ ಕೊಲ್ಲುತ್ತಾನೆ;ಆದರೆ ಆತ ಈ ಸಂದರ್ಭದಲ್ಲಿ ಮರಣಾಂತಿಕಗಾಯಗಳಿಂದ ನರಳುತ್ತಾನೆ. ಆತ ತನ್ನ ಆಡಳಿತದ ಕಿರೀಟವನ್ನು ಆತನ ನಿಷ್ಟಾವಂತ ಕಾನ್ ಸ್ಟಂಟೈನ್ ಗೆ ಒಪ್ಪಿಸುತ್ತಾನೆ;ಆತನನ್ನು ಆವ್ಲೊನ್ ಗೆ ಚಿಕಿತ್ಸೆಗಾಗಿ ಆಶ್ರಯಕ್ಕಾಗಿ ಕರೆದೊಯ್ಯುತ್ತಾರೆ.
left|thumb|ಮೆರ್ಲಿನ್ ದಿ ವಿಜರ್ಡ್, c. 1300 ಇದರಲ್ಲಿ ಜಾಫ್ರಿಯ ವಿವರಣೆಯು ಎಷ್ಟರ ಮಟ್ಟಿಗೆ ಸಂಶೋಧನೆಯನ್ನು ಒಳಗೊಂಡಿದೆ ಎಂಬುದು ಮುಕ್ತಚರ್ಚೆಗೆ ಬಿಟ್ಟ ವಿಷಯವಾಗಿದೆ. ಸುಮಾರು 9ನೆಯ ಶತಮಾನದಲಿ ಬರೆದ ಹಿಸ್ಟೊರಿಯಾ ಬ್ರಿಟೊನಿಮ್ ನಲ್ಲಿ ಸ್ಯಾಕ್ಸೊನ್ ಗಳ ಜೊತೆಗಿನ ಸಮರದ ಹನ್ನೆರಡು ಕದನಗಳ ಉಲ್ಲೇಖವನ್ನು ನಿಶ್ಚಿತವಾಗಿಯೂ ಜಾಫ್ರಿ ತಮ್ಮದರಲ್ಲಿ ಪಟ್ಟಿ ಮಾಡಿ ದಾಖಲಿಸಿದ್ದಾರೆ.ಅದೂ ಅಲ್ಲದೇ ಅನ್ನಾಲೆಸ್ ಕ್ಯಾಂಬ್ರಿಯೆ ದಲ್ಲಿ ಕ್ಯಾಮ್ಲಾನ್ ಕದನದ ಬಗ್ಗೆ  ಮತ್ತು ಆರ್ಥರ್ ಇನ್ನೂ ಜೀವಂತ ಎಂಬ ಸೂತ್ರಕ್ಕೂ ಜಾಫ್ರಿ ಬದ್ದರಾಗಿದ್ದಾರೆ. ಆರ್ಥರ್ ಸಮಗ್ರ ಬ್ರಿಟೇನ್ ರಾಜ ಎಂಬ ಆತನ ವ್ಯಕ್ತಿತ್ವದ ವಿಚಾರವನ್ನು ಸಹ ಪೂರ್ವ ಗಾಲ ಫ್ರಿಡಿಯನ್ ಸಂಪ್ರದಾಯದಿಂದ ಪಡೆದುಕೊಳ್ಳಲಾಗಿದೆ.ಇದು ಕುಲ್ ವಿಚ್ ಮತ್ತು ಒಲ್ವೆನ್  ,ಟ್ರಿಯೆಡ್ಸ್  ಮತ್ತು ಸಂತರ ಜೀವನ ಚರಿತೆಗಳು ಇತ್ಯಾದಿಗಳಿಂದ ಹೆಕ್ಕಿಕೊಳ್ಳಲಾಗಿದೆ. ಅಂತಿಮವಾಗಿ ಜಾಫ್ರಿಯು ಆರ್ಥರ್ ನ ಕೆಲವು ಹೆಸರುಗಳಿಗಾಗಿ ಆತನ ನಿಕಟ ಕುಟುಂಬದ ಸದಸ್ಯರು ಮತ್ತು ಪೂರ್ವದ ಗಾಲ್ ಫ್ರಿಡಿಯನ್ ವೆಲ್ಶ್ ಸಂಪ್ರದಾಯಗಳಿಂದ ಪಡೆದುಕೊಂಡಿದ್ದಾನೆ.ಕೆಯುಸ್ (ಸೇಇ),ಬೆಡ್ಯುರಸ್ (ಬೆಡ್ವಿರ್ )ಗೆನಾಹೌರಾ (ಗೆನಾಹಾವ್ ಫೆರ್ )ಉಥೆರ್ (ಉತ್ಥಿರ್ )ಮತ್ತು ಬಹುಶ: ಕ್ಯಾಲಿಬರ್ನ್ಸಸ್ (ಕಾಲೆಡ್ ಫೆವಲಿಚ್ ) ನಂತರ ಇದೇ ಆರ್ಥರ್ ನ ಕಥೆಗಳಲ್ಲಿ ಕ್ಯಾಲಿಬರ್ ಆಗಿದ್ದು. ಹೇಗೆಯಾದರೂ ಆತ ಹೆಸರುಗಳನ್ನು,ಘಟನೆಗಳನ್ನು ಮತ್ತು ಬಿರುದುಗಳನ್ನು ಬೇರೆಡೆಯಿಂದ ಪಡೆಯಲಾಗಿದೆ,ಆದರೂ ಬ್ರಿನ್ಲಿ ರಾಬರ್ಟ್ ಅವರ ಪ್ರಕಾರ "ಆರ್ಥರಿಯನ್ ವಿಭಾಗವು ಜಾಫ್ರಿಯ ಸಾಹಿತ್ಯಕ ಸೃಷ್ಟಿಯಾಗಿದ್ದು ಇದು ಯಾವುದೇ ಹಿಂದಿನ ಇತಿಹಾಸವನ್ನು ಉಲ್ಲೇಖಿಸಿ ಬರೆದದ್ದಲ್ಲಾ ಎಂದೂ ಅವರು ವಾದಿಸುತ್ತಾರೆ". ಉದಾಹರಣೆಗೆ ವೆಲ್ಶ್ ಮೆಡ್ರುಟ್ ನ್ನು ಖಳನಾಯಕ ಮೊಡ್ರೆಡಸ್ ಎಂದು ಜಾಫ್ರಿ ಸೃಷ್ಟಿ ಮಾದಿದ್ದಾನೆ ಆದರೆ ಇಂತಹ ಋಣಾತ್ಮಕ ಪಾತ್ರವು ವೆಲ್ಶ್ ನ ಮೂಲಗಳಲ್ಲಿ 16ನೆಯ ಶತಮಾನದ ವರೆಗೆ ಕಂಡು ಬಂದಿಲ್ಲ. ಹಿಸ್ಟೊರಿಯಾ ರೆಗಮ್ ಬ್ರಿಟನ್ನೇಯು ಜಾಫ್ರಿಯ ಸ್ವಂತದ ಸೃಷ್ಟಿಯೆಂದು ಆಧುನಿಕ ಕೆಲವು ಇತಿಹಾಸಕಾರರು ಇದನ್ನು ಸವಾಲಾಗಿ ಸ್ವೀಕರಿಸಿದ್ದಾರೆ.ಹಲವಾರು ವಿದ್ವಾಂಸರು ಈ ತಮ್ಮ ಅಭಿಪ್ರಾಯಗಳನ್ನು ವ್ಯಕ್ತಪಡಿಸಿದ್ದಾರೆ,ನಿವ್ ಬರ್ಗ್ ನ ವಿಲಿಯಮ್ ನ 12ನೆಯ ಶತಮಾನದ ಒಂದು ಕೃತಿಯಲ್ಲಿ ಜಾಫ್ರಿಯ "ಸುಳ್ಳು ಹೇಳುವ ಪ್ರೀತಿಯನ್ನು ಬೆಳೆಸಿಕೊಂಡಿದ್ದಾನೆ" ಇದು ಆತನ "ಮನಸಿನಿಂದ ಮಾಡಿದ್ದು" ಎಂದಿದ್ದಾನೆ. ಆದರೆ ಜಾಫ್ರಿ ಆಶೆ ಈ ಅಭಿಪ್ರಾಯವನ್ನು ಸಮ್ಮತಿಸುವದಿಲ್ಲ.ಯಾಕೆಂದರೆ ಜಾಫ್ರಿಯ ಈ ವಿವರಗಳು 5ನೆಯ ಶತಮಾನದಲ್ಲಿದ್ದ ಬ್ರಿಟಿಶ್ ರಾಜ್ ರಿಟೊಮಸ್ ನನ್ನು ಹೋಲುವ ವಿವರಣೆಯು ಆರರ್ಥರ್ ಗೆ ಇದೆ ಎಂದು ಆತ ವಾದಿದುತ್ತಾನೆ.ಈ ಪಾತ್ರವೇ ಮೂಲ ಆರ್ಥರ್ ಎಂದು ಹೇಳುವ ಆಶೆ,ಇದರ ಬಗ್ಗೆ ಹೇಳಿದ್ದನ್ನು ಇತಿಹಾಸಕಾರರು ಮತ್ತು ಸೆಲ್ಟಿಯಸ್ ಗಳು ಆಶೆ ಯನ್ನು ಅನುಸರಿಸುವುದಿಲ್ಲ.
ಆತನ ಯಾವುದೇ ಮೂಲಗಳಿರಲಿ ಆದರೆ ಜಾಫ್ರಿಯ ಹಿಸ್ಟೊರಿಯಾ ರೆಗಮ್ ಬ್ರಿಟೇನ್ನೇಯ ಜನಪ್ರಿಯತೆಯು ಇಂದಿಗೂ ಮಾಸಿಲ್ಲ ಅಲ್ಲದೇ ಅದನ್ನು ನಿರಾಕರಿಸಲೂ ಆಗದು. ಸದ್ಯ ಜಾಫ್ರಿಯ ಲ್ಯಾಟಿನ್ ಭಾಷೆಯಲ್ಲಿಸುಮಾರು 200 ಬರಹಗಳ ಪ್ರತಿಗಳು ದೊರೆಯುತ್ತವೆ,ಆದರೆ ಇದು ಇತರ ಭಾಷೆಗಳಲ್ಲಿನ ಅನುವಾದಗಳನ್ನು ಒಳಗೊಂಡಿದೆ. ಹೀಗೆ ಉದಾಹರಣೆಗೆ ಹಿಸ್ಟೊರಿಯಾ ದಲ್ಲಿನ ಪಠ್ಯಗಳ ಸುಮಾರು 60 ಬರಹಗಳು ವೆಲ್ಶ್ ಭಾಷೆಯನ್ನು ಬಳಸಲಾಗಿದೆ.ಇವುಗಳನ್ನು 13ನೆಯ ಶತಮಾನದಲ್ಲಿ ಜಾಫ್ರಿಯ ಈ ಬರಹಗಳು ಹಿಸ್ಟೊರಿಯಾ ದ ಮೂಲಗಳಲ್ಲಿ ಅಡಗಿಕೊಂಡಿವೆ.18ನೆಯ ಶತಮಾನದಲ್ಲಿ ಲೆವಿಸ್ ಮೊರಿಸ್ ಪ್ರಕಾರ ಈ ಸಾಹಿತ್ಯ ಪ್ರಕಾರವು ಜನಪ್ರಿಯವಾಗಿದೆ.ಬಹು ಅಭಿಪ್ರಾಯದ ಚರ್ಚೆಗಳನ್ನು ಇಲ್ಲಿ ಮಾಡಲಾಗುತ್ತದೆ. ಜಾಫ್ರಿಯ ಹಿಸ್ಟೊರಿಯಾ ರೆಗಮ್ ಬ್ರಿಟನ್ನೇ ಯಾದ ಜನಪ್ರಿಯತೆಯಿಂದಾಗಿ ಆರ್ಥುರಿಯನ್ ನ ನಂತರದ ಇತಿಹಾಸಗಳಲ್ಲಿ ಬಹಳಷ್ಟು ಪರಿಣಾಮಕಾರಿ ಪ್ರಭಾವ ಬೀರಿದೆ. ಆದರೆ ಆರ್ಥುರಿಯನ್ ನ ರೋಚಕತೆಗಳು ಕೇವಲ ಸೃಷ್ಟಿಯನ್ನೇ ಅವಲಂಬಿಸಿವೆ ಎಂದು ಹೇಳಲಾಗದು.ಈ ಕಥೆಯ ಹಲವಾರು ಅಂಶಗಳನ್ನು ಬೇರೆಡೆಯಿಂದ ಪಡೆಯಲಾಗಿದೆಯಲ್ಲದೇ ಅದನ್ನೇ ಅಭಿವೃದ್ದಿಪಡಿಸಲಾಗಿದೆ.(ಉದಾ:ಮೆರ್ಲಿನ್ ಮತ್ತು ಆರ್ಥರ್ ನ ಅಂತಿಮ ಕ್ಷಣ)ಇಂತಹ ವಿಷಯಗಳು ರೋಮಾಂಚಕ ಕಥೆ ಹಾಗು ಮಂತ್ರ ಶಕ್ತಿಯ ಬಗ್ಗೆ ಮತ್ತು ಕೆಲವು ಆಶ್ಚರ್ಯಕರ ಸಾಹಸಗಳ ಬಗ್ಗೆ ತಿಳಿಸುತ್ತವೆ.
ಪ್ರಣಯದ ಸಂಪ್ರದಾಯಗಳು
thumb|ಸುಮಾರು 12ನೆಯ ಶತಮಾನದ ಹೊತ್ತಿಗೆ "ಆರ್ಥುರಿಯನ್ "ಉಪಕಥೆಗಳು ಆರ್ಥರ್ ನ ಐತಿಹಾಸಿಕ ಪಾತ್ರವನ್ನು ಸೀಮಿತಗೊಳಿಸಿದವು.ಅಂದರೆ ಟ್ರಿಸ್ಟಾನ್ ಮತ್ತು ಇಸುಲೆಟ್ ಗಳ ಕಥೆಗಳಿಂದಾಗಿ ಈ ಪರಿಣಾಮ ಉಂಟಾಯಿತೆಂದು ಹೇಳಲಾಗುತ್ತದೆ. ಜಾನ್ ವಿಲಿಯಮ್ ವಾಟರ್ ಹೌಸ್, 1916 ಜಾಫ್ರಿಯ ಹಿಸ್ಟೊರಿಯಾ ದ ಜನಪ್ರಿಯತೆ ಮತ್ತು ಇನ್ನಿತರ ಆಕರಗಳು (ಅಂದರೆ ವೇಸ್ ನ ರೊಮನ್ ಡೆ ಬ್ರುಟ್ )ಮು6ದೆ ಬರುವ ಆರ್ಥರಿಯನ್ ವಿವರದ ಮಾಹಿತಿಗೆ ಪ್ರಮುಖ ವಸ್ತುವನ್ನು ಒದಗಿಸುತ್ತವೆ.ಯುರೋಪ್ ನಲ್ಲಿನ ಇತಿಹಾಸ ಮತ್ತು ವಿಶೇಷವಾಗಿ ಫ್ರಾನ್ಸ್ ನಲ್ಲಿ 12 ಮತ್ತು 13ನೆಯ ಶತಮಾನದಲ್ಲಿ ಆ ಖಂಡದಲ್ಲೇ ಜನಪ್ರಿಯತೆಯನ್ನು ತಂದುಕೊಟ್ಟಿವೆ. ಇದು ಕೇವಲ "ಮ್ಯಾಟರ್ ಆಫ್ ಬ್ರಿಟೇನ್ " ಅಭಿವೃದ್ಧಿಗೆ ಆರ್ಥುರೇಯನ್ ಪ್ರಭಾವವಿಲ್ಲ. ಆದರೆ ಆರ್ಥರ್ ಮತ್ತು ಆರ್ಥುರಿಯನ್ ಕೆಲಸಗಳ ಬಗ್ಗೆ ಜಾಫ್ರಿಯವರು ಬರೆಯುವ ಮುಂಚೆಯೇ ಈ ಕಥೆಗಳು ಖಂಡದಲ್ಲಿ ಗೊತ್ತಾಗಿದ್ದವು ಎನ್ನುವುದಕ್ಕೆ ಬೇಕಾದಷ್ಟು ಪುರಾವೆಗಳನ್ನು ಕಾಣಬಹುದಾಗಿದೆ.(ಉದಾಹರಣೆಗೆಮೊಡೆನ್ನಾ ಆರ್ಚಿವೊಲ್ಟ್ ಅದೂ ಅಲ್ಲದೇ "ಸೆಲ್ಟಿಕ್ "ಹೆಸರುಗಳು ಮತ್ತು ಕಥೆಗಳು ನಿಜವಾಗಿಯೂ ಜಾಫ್ರಿಯ ಹಿಸ್ಟೊರಿಯಾ ದ ಆರ್ಥುರಿಯನ್ ಪ್ರಣಯಗಳ ಕಥೆಯ ಬರಹದಲ್ಲಿ ಕಾಣಸಿಗುವದಿಲ್ಲ ಆರ್ಥರ್ ನ ಪರಿಕಲ್ಪನೆಗಳ ಮೂಲಕವೇ ಹೊಸ್ ಆರ್ಥುರಿಯನ್ ಉಪಕಥೆಗಳಿಗೆ ಪ್ರಾಧಾನ್ಯತೆ ದೊರಕಿತು.ಆತನನ್ನು ರಾಜನೆಂದು ಚಿತ್ರೀಸುವುದನ್ನು ಸಹ ಇಲ್ಲಿ ಉಲ್ಲೇಖಿಸಲಾಯಿತು.12ನೆಯ ಶತಮಾನದ ಮತ್ತು ಅದರ ನಂತರದ ಸಾಹಿತ್ಯವು ಆರ್ಥರ್ ಗಿಂತ ಆತನ ಜೊತೆಯಲ್ಲಿ ಹುಟ್ಟಿಕೊಂಡ ಇತರೆ ಲಾನ್ಸ್ ಲಾಟ್ ಮತ್ತು ಗೆನೆವರೆ,ಪರ್ಸಿವಲ್ ,ಗೆಲ್ಹಾದ್,ಗವೇನ್ ಮತ್ತು ಟ್ರಿಸ್ಟಾನ್ ಮತ್ತು ಇಸೊಲ್ಡೆ ಗಳ ಪಾತ್ರಗಳು ಕ್ರಮೇಣ ಆರ್ಥರ್ ಪಾತ್ರದ ಪ್ರಭಾವಕ್ಕೆ ಸರಿಸಾಟಿಯಾಗಿ ನಿಂತವು. ಹೇಗೆಯಾದರೂ ಆರ್ಥರ್ ಪೂರ್ವದ ಗಾಲ್ ಫ್ರಿಡಿಯನ್ ಮತ್ತು ಜಾಫ್ರಿಯ ಹಿಸ್ಟೊರಿಯಾ ದಲ್ಲಿ ಪ್ರಮುಖ ಮತ್ತು ಕೇಂದ್ರ ವ್ಯಕ್ತಿಯಾಗಿ ಕಾಣಿಸಿಕೊಳ್ಳುತ್ತಾನೆ.ಆದರೆ ಕೆಲವು ರೋಮಾಂಚಕಾರಿ ಘಟನೆಗಳನ್ನು ಹೊರತುಪಡಿಸಿದರೆ ಉಳಿದೆಡೆ ಆತನ ಜನಪ್ರಿಯತೆ ವೇಗವಾಗಿ ಪಕ್ಕಕ್ಕೆ ಸರಿದಂತೆ ಭಾಸವಾಗುತ್ತದೆ. ಆತನ ಪಾತ್ರವೂ ಬಹಳಷ್ಟರ ಮಟ್ಟಿಗೆ ಪರಿವರ್ತನೆಯನ್ನು ಕಂಡಿದೆ. ಆರ್ಥರ್ ಬಗೆಗಿನ ಆರಂಭಿಕ ಬರಹಗಳು ಮತ್ತು ಜಾಫ್ರಿಯ ದಾಖಲೆಗಳು ಆತ ಮಹಾನ್ ವ್ಯಕ್ತಿ,ವೀರ ಸೇನಾನಿ;ದುಷ್ಟರನ್ನು,ದ್ರೋಹಿಗಳನ್ನು ಆತ ಸ್ವತಹ ಸಂಹಾರ ಮಾಡಿ ಗಹಗಹಿಸುತ್ತಿದ್ದ.ಸೈನಿಕ ಕಾರ್ಯಾಚರಣೆಯ ಎಲ್ಲಾ ಕೆಲಸಗಳಲ್ಲಿ ಆತ ತನ್ನ ನಾಯಕತ್ವ ತೋರಿಸಿದ ಬಗ್ಗೆ ಇವುಗಳಲ್ಲಿ ವಿವರಿಸಲಾಗಿದೆ.ಆದರೆ ರಮ್ಯತೆ,ಸಾಹಿತ್ಯ,ಸಾಮಾಜಿಕ ಕಾರ್ಯಗಳಲ್ಲಿ ಆತನ ರೊಇ ಫೆನೆಂಟ್ ಆಸಕ್ತಿ ಅಷ್ಟಾಗಿ ಇರಲಿಲ್ಲವೆಂದೇ ಹಲವರು ಅಭಿಪ್ರಾಯಪಟ್ಟಿದ್ದಾರೆ.ಇದರಲ್ಲಿನ ಆತನ "ನಿಷ್ಕ್ರಿಯತೆ ಮತ್ತು ಆಕರ್ಷಣೆ" ಕೆಲವು ಇತಿಹಾಸದ ದಾಖಲೆಗಳಲ್ಲಿ ಕಾಣಿಸುವುದಿಲ್ಲ. ಇಂತಹ ಕ್ಷೇತ್ರಗಳಲ್ಲಿ ಆತನ ಕೆಲಸಗಳು ಮಾಡಿದಷ್ಟು ಜಾಣತನದ್ದು,ಮೌಲಿಕವಾಗಿದ್ದು ಆತನಲ್ಲಿಕೋಪವಿದ್ದರೂ ಆತನಲ್ಲಿ ನಯವಿನಯ ಮೃದುತ್ವ ಇತ್ತೆಂದೂ ಉಲ್ಲೇಖಿಸಲಾಗಿದೆ.ಇನ್ನು ಕೆಲವು ಸಂದರ್ಭದಲ್ಲಿ ಆತ ಅಶಕ್ತ,ಕೃಶ ಶರೀರದವನೆಂಬ ಟೀಕೆಗೂ ಒಳಗಾಗಿದ್ದಾನೆ. ಬಹಳ ಸರಳವಾಗಿ ಹೇಳಬೆಕೆಂದರೆ ಮಾರ್ಟ್ ಆರ್ತು ವಿನಲ್ಲಿ ಲಾನ್ಸ್ ಲೊಟ್ ನ ಸಂಬಂಧ ಗೆನೆವೆರೆ ಜೊತೆಗೆ ಇದೆ ಎಂದು ತಿಳಿದಾಗ ಆತ ನಿಶಕ್ತ ಮತ್ತು ಶಾಂತನಾಗಿರುತ್ತಿದ್ದ.ಆದರೆ ಚೆರ್ಟಿಯನ್ ಡೆ ಟ್ರೊಯೆಸ್ ನ ಯಾವಿನ್ ಮತ್ತು ದಿ ನೈಟ್ ಆಫ್ ದಿ ಲೈಯಿನ್ ನಲ್ಲಿ ಆತ ಸ್ವಲ್ಪವೇ ಉಪಹಾರದ ನಂತರ ನಿದ್ದೆ ತಡೆಯಲಾಗದೇ ಮಲಗಲು ತೆರಳುತ್ತಿದ್ದ. ಏನೇ ಆದರೂ ನೊರ್ರಿಸ್ .ಜೆ.ಲೆಸಿ ಅವರ ಪ್ರಕಾರ ಆರ್ಥರ್ ನ ಯಾವುದೇ ತಪ್ಪು ಅಥವಾ ಕೊರತೆಗಳಿದ್ದರೂ ಆತನ ರಮ್ಯತೆ,ಸಾಹಿತ್ಯ ವಿಚಾರಕ್ಕೆ ಸಂಬಂಧಿಸಿವೆ."ಆದರೆ ಗೌರವ,ವೈಭವಗಳು ಆತನ ವೈಯಕ್ತಿಕ ದೌರ್ಬಲ್ಯಗಳಿಗೆ ಹೋಲಿಕೆ ಮಾಡುವುದೆ ಸರಿಯಲ್ಲ,ಆತನ ಆಡಳಿತಾಧಿಕಾರ ಮತ್ತು ವೈಭವ ಗಟ್ಟಿಯಾಗಿರುತ್ತದೆ. thumb|left|ಆರ್ಥರ್ (ಮೇಲ್ಭಾಗದ ಕೇಂದ್ರದಲ್ಲಿ)14ನೆಯ ಶತಮಾನದಲ್ಲಿ ಮಧ್ಯಕಾಲೀನ ಕವಿತೆಯ ವಿವರಣೆ ಸಂದರ್ಭದಲ್ಲಿ ಸರ್ ಗವೇನ್ ಮತ್ತು ಗ್ರೀನ್ ನೈಟ್
ಮಧ್ಯಯುಗೀನ ಆರ್ಥುರಿಯನ್ ಸರಣಿ ಮತ್ತು "ಆರ್ಥರ್ ನ ಸಾಹಸಗಾಥೆ" ಗಳ ವಿವರಗಳನ್ನು ಲೆ ಮೊರ್ಟ್ಯೆ ಡೆ'ಆರ್ಥರ್ ನಲ್ಲಿ ಸಮ್ಮಿಳಿತಗೊಳಿಸಲಾಗಿದೆ.ಥಾಮಸ್ ಮಾಲೊರಿ ಇಡೀ ಇತಿಹಾಸವನ್ನೆ 15ನೆಯ ಶತಮಾನದ ಇಂಗ್ಲಿಷ್ ಪುಸ್ತಕಗಳಲ್ಲಿ ಸಂಪೂರ್ಣವಾಗಿ ಮರುವ್ಯಾಖ್ಯಾನ ಮಾಡಲಾಗಿದೆ. ಮಾಲೊರಿಯ ಸಂಪೂರ್ಣ ವಿವರಯುಳ್ಳ ಪುಸ್ತಕ ದಿ ಹೋಲ್ ಬುಕ್ ಆಫ್ ಕಿಂಗ್ ಆರ್ಥರ್ ಅಂಡ್ ಆಫ್ ಹೀಸ್ ನೊಬೆಲ್ ನೈಟ್ಸ್ ಆಫ್ ದಿ ರೌಂಡ್ ಟೇಬಲ್ -ಆರ್ಥರ್ ನ ಎಲ್ಲಾ ಸಾಹಸಗಳನ್ನು ಹಿಂದಿನ ಎಲ್ಲಾ ಪುಸ್ತಕಗಳನ್ನು ಆಧರಿಸಿ ವಲ್ಗೇಟ್ ಸೈಕಲ್ ನ್ನು ಸೃಷ್ಟಿಸಲಾಗಿದೆ.ಇದರಲ್ಲಿ ಆರ್ಥರೇಯನ್ ಎಲ್ಲಾ ಕಥೆಗಳನ್ನು ಸಮಗ್ರವಾಗಿ ಕಲೆಹಾಕಲು ಪ್ರಯತ್ನಿಸಲಾಗಿದೆ.ಈ ಪುಸ್ತಕ ಬರೆಯುವ ಮೂಲ ಗುರಿಯೂ ಇದಾಗಿದೆ ಎಂದು ಹೇಳಬಹುದು. ಈ ಸಮಗ್ರತೆಯಿಂದಲೇ ಲೆ ಮೊರ್ಟೆ ಡೆ'ಆರ್ಥರ್ ಪುಸ್ತಕವು ಇಂಗ್ಲೆಂಡಿನಲ್ಲಿ ಆರ್ಥರ್ ಬಗ್ಗೆ ಮುದ್ರಣಗೊಂಡ ಮೊದಲ ಏಕೈಕ ಪುಸ್ತಕವೆನ್ನಲಾಗಿದೆ.ವಿಲಿಯಮ್ ಕಾಕ್ಸ್ ಟೊನ್ ಎಂಬಾತ 1485ರಲ್ಲಿ ಇದನ್ನು ಪ್ರಕಾಶಸಿಸಿದ,ನಂತರ ಆರ್ಥುರೇಯಿನ್ ಬರಹಗಳಿಗೆ ಮೊಲೊರಿಯ ಮಾಹಿತಿಯು ಮೂಲ ಆಕರವಾಯಿತು.
ಮಧ್ಯಯುಗೀನ ನಂತರದ ಸಾಹಿತ್ಯ
ಮಧ್ಯಯುಗದ ಕೊನೆಯಲ್ಲಿ ಕಿಂಗ್ ಆರ್ಥರ್ ನ ಬಗೆಗಿನ ಆಸಕ್ತಿ ಮಂದವಾಗಿ ಕುಸಿತ ಕಂಡಿತು. ಮಾಲೊರಿಯ ಇಂಗ್ಲಿಷ್ ಆವೃತ್ತಿ ಪ್ರಸಿದ್ದ ಫ್ರೆಂಚ್ ಸಾಹಸಗಾಥೆಯು ಜನಪ್ರಿಯವಾಯಿತಾದರೂ,ಆರ್ಥರಿಯನ್ ಕಥೆಗಳಲ್ಲಿನಸತ್ಯಾಸತ್ಯತೆಗಳ ಬಗೆಗೆ ಬಹಳಷ್ಟು ಇದರ ಇತಿಹಾಸ ದಮೇಲೆ ಆಕ್ರಮಣ ಮಾದಲಾಯಿತು.ಮೊನ್ಮೊಥ್ ನ ಜಾಫ್ರಿ ಕಾಲದಲ್ಲಿ ಸಂಸ್ಥಾಪಿತವಾಗಿದ್ದ ಈ ಸಾಹಸ ಕಥೆಯು ಇಡೀ ಮ್ಯಾಟರ್ ಆಫ್ ಬ್ರಿಟೇನ ನವಿಷಯದಲ್ಲಿ ಇದು ಅಭಿಪ್ರಾಯ ಸಂಗ್ರಹಣೆಗೆ ದಾರಿ ಮಾಡಿತು.ಉದಾಹರಣೆಗೆ 16ನೆಯ ಶತಮಾನದ ವಿದ್ವಾಂಸ ಪೊಲಿಡೊರ್ ವರ್ಜಿಲ್ ಅವರ ಪ್ರಕಾರ ಆರ್ಥರ್ ನು ರೊಮನ್ ಸಾಮ್ರಾಜ್ಯದ ಪತನದ ನಂತರ ತಾನೆ ಆಳ್ವಿಕೆ ಮಾಡಿದ್ದಾನೆಂಬುದನ್ನು ಅವರು ಒಪ್ಪುವುದಿಲ್ಲ.ಗಾಲ್ ಫ್ರಿದಿಯನ್ ನಂತರದ ಮಧ್ಯಯುಗದ "ಕ್ರೊನಿಕಲ್ ಟ್ರಾಡಿಶನ್ "ನಯುದ್ದಕ್ಕೂ ಬಂದಿರುವುದನ್ನು ವೆಲ್ಷ್ ಮತ್ತ ಇಂಗ್ಲಿಷ್ ಪಳೆಯುಳಿಕೆಗಳ ಕುರಿತು ಅವರು ಅಷ್ಟಾಗಿ ಆಸಕ್ತಿ ತೋರುವುದಿಲ್ಲ. ಯುರೊಪ ನಲ್ಲಿನ ಸಾಮಾಜಿಕ ಬದಲಾವಣೆಗಳು ಮಧ್ಯಯುಗೀನ ಕೊನೆಯಲ್ಲಿ ಪುನರುಜ್ಜೀವನ ದ ಜಗೃತಿ ಮೂಡಿಸುವಲ್ಲಿ ಸಫಲವಾದವು.ಆರ್ಥರ್ ಮತ್ತು ಆತನ ಸಮಕಾಲೀನರ ಕುರಿತಾದ ಇತಿಹಾಸದ ಬಗೆಗೆ ಹಲವಾರು ಕಥಾನಕಗಳು ಪ್ರೇಕ್ಷಕರ ಮನಸೂರೆಗೊಳ್ಳುವುದರಲ್ಲಿ ಪೈಪೋಟಿ ನಡೆಸಿದವು.ಮಾಲೊರಿಯ್ ಲೆ ಮಾರ್ಟೆ ಡೆ'ಆರ್ಥುರ್ 1634ರ್ಅಲ್ಲಿ ಮುದ್ರಣ ಕಂಡ ನಂತರ ಅಂದರೆ ಸುಮಾರು 00 ವರ್ಷಗಳ ವರೆಗೆ ಜನರಲ್ಲಿ ತಮ್ಮ ಛಾಪು ಮೂಡಿಸಿದವು ಎಂದು ಹೇಳಬಹುದು. ಕಿಂಗ್ ಆರ್ಥರ್ ಮತ್ತು ಆರ್ಥುರಿಯನ್ ಪೌರಾನಿಕ ಇತಿಹಾಸವನ್ನು ಸಂಪೂರ್ಣವಾಗಿ ತಿರಸ್ಕರಿಸಲಾಗದು,ಆದರೆ 19ನೆಯ ಶತಮಾನದ ವರೆಗಿನ ಅವಧಿಯಲ್ಲಿ ಈತನ ಕಥೆಯನ್ನು ಅಷ್ಟಾಗಿ ಗಂಭೀರವಾಗಿ ಪರಿಗಣಿಸಿರಲಿಲ್ಲ.ಅಂದರೆ 17 ಮತ್ತು 18ನೆಯ ಶತಮಾನದಲ್ಲಿನ ರಾಜಕೀಯ ಘಟನೆಗಳಿಗೆ ಆರ್ಥುರಿಯನ್ ಒಂದು ಸಾಮಾನ್ಯ ಸಂವಹನದ ಮಾಧ್ಯಮವಾಗಿತ್ತು. ಹೀಗೆ ರಿಚರ್ಡ್ ಬ್ಲ್ಯಾಕ್ ಮೊರ್ ಅವರ ಬೃಹತ್ ಗ್ರಂಥಗಳಾದ ಪ್ರಿನ್ಸ್ ಆರ್ಥರ್ (1695)ಮತ್ತು ಕಿಂಗ್ ಆರ್ಥರ್  (1697)ಗಳಲ್ಲಿ ಆರ್ಥರ್ ನನ್ನು ವಿಲಿಯಮ್ III ಮತ್ತು ವಿಲಿಯಮ್ II ಇಬ್ಬರ ನಡುವಿನ ಕದನವನ್ನು ಹೋಲುವಂತಿದೆ. ಇದೇ ತೆರನಾಗಿ ಈ ಸಮಯದಲ್ಲಿ ಟಾಮ್ ಥಂಬ್ ಅವರ ಆರ್ಥುರಿಯನ್ ಕಥೆಗಳು ಇದರುದ್ದಕ್ಕೂ ಜನಪ್ರಿಯವಾದವು;ಇವುಗಳನ್ನು ಮೊದಲು ಚಾಪ್ ಬುಕ್ ಮೂಲಕ ಮತ್ತು ನಂತರ ಹೆನ್ರಿ ಫೀಲ್ಡಿಂಗ್ ಅವರ ರಾಜಕೀಯ ನಾಟಕಗಳ ರಚನೆಗಳು ಇವುಗಳನ್ನು ಒಳಗೊಂಡವು.ಆರ್ಥುರಿಯನ್ ಬ್ರಿಟೇನ್ ನಲ್ಲಿ ಆರ್ಥರ್ ಬಗೆಗಿನ ಸ್ಪಷ್ಟ ಉಲ್ಲೇಖಗಳನ್ನು ಕಾಣಬಹುದಾಗಿದೆ.ಇಲ್ಲಿ ಮೂಲಭೂತವಾಗಿ ಆರ್ಥರ್ ಒಬ್ಬ ವಿದೂಷಕನಾಗಿ ಕಥೆಗಳಲ್ಲಿ ಚಿತ್ರಿತನಾಗಿದ್ದಾನೆ.
ಟೆನ್ನಿಸನ್ ಮತ್ತು ಪರಿಷ್ಕರಣೆ
thumb|ಗುಸ್ತೇವ್ ಡೋರ್ ನ 's ಆರ್ಥುರ್ ನ ವಿವರ ಮತ್ತು ಅಲ್ಫ್ರೆಡ್ ಗಾಗಿ ಮೆರ್ಲಿನ್, ಲಾರ್ಡ್ ಟೆನ್ನಿಸನ್ ನ ’s ಇಡಿಲಸ್ ಆಫ್ ದಿ ಕಿಂಗ್, 1868 ಆರಂಭಿಕ 19ನೆಯ ಶತಮಾನದಲ್ಲಿ ಬೆಳಕು ಕಂಡ ಮೆಡಿವ್ಯಾಲಿಸಮ್ ,ರೊಮಾಂಟಿಸಮ್ ,ಮತ್ತು ಗೊಥಿಕ್ ಪರಿಷ್ಕರಣೆಯು ಆರ್ಥರ್ ಮತ್ತು ಮಧ್ಯಯುಗೀನ ರೋಮಾಂಚಕ ಕಥೆಗಳಿಗೆ ಅಷ್ಟಾಗಿ ಆಸಕ್ತಿ ಹರಿದು ಬರಲಿಲ್ಲ. ಆಧುನಿಕ 19ನೆಯ ಶತಮಾನದ ನಾಗರಿಕ ಯುಗವು ಹೊಸ ನೀತಿ ನಿಯಮಗಳನ್ನು ಅಳವಡಿಸಿಕೊಂಡಿತು."ಆರ್ಥರ್ ಆಫ್ ರೊಮಾನ್ಸ್ "ಕುರಿತ ಮಾದರಿ ಆದರ್ಶಗಳನ್ನು ಅದು ಅರಗಿಸಿಕೊಳ್ಳದೇ ಅದನ್ನು ಹರಿದು ಚಿಂದಿ ಮಾಡಿತೆನ್ನಬಹುದು. ಮೊಟ್ಟ ಮೊದಲ ಬಾರಿಗೆ ಇಂತಹ ಪರಿಷ್ಕೃತ ಆಸಕ್ತಿ 1816ರಲ್ಲಿ ಕಂಡುಬಂತು.ಯಾವಾಗ ಮಾಲೊರಿಯ ಲೆ ಮಾರ್ಟೊ ಡಿ' ಆರ್ಥರ್ ಮೊದಲ ಬಾರಿಗೆ 1634ರಲ್ಲಿ ಮರುಮುದ್ರಣ ಕಂಡು ಜನಪ್ರಿಯವಾಯಿತು ಆಗ ಈ ಪ್ರವೃತ್ತಿ ಆರಂಭವಾಯಿತು. ಆರಂಭಿಕವಾಗಿ ಮಧ್ಯಯುಗದ ಆರ್ಥುರಿಯನ್ ಇತಿಹಾಸದ ಕಥನಗಳು ವಿಶೇಷವಾಗಿ ಕವಿಗಳಲ್ಲಿ ಆಸಕ್ತಿ ಮೂಡಿಸಿದವು,ಉದಾಹರಣೆಗಾಗಿ ವಿಲಿಯಮ್ ವರ್ಡ್ಸ್ ವರ್ತ್ ರ "ದಿ ಈಜಿಪ್ತಿಯನ್ ಮೇಡ್ " (1835) ಕೂಡಾ ಇದೇ ಸ್ಪೂರ್ತಿಯಿಂದ ಹುಟ್ಟಿಕೊಂಡಿತೆಂದು,ಅಲ್ಲದೇ ಸಣ್ಣಕಥೆಗಳ ಹೊಲಿ ಗ್ರೇಲ್ ಕೂಡಾ ಆರ್ಥರ್ ನ ಇತಿಹಾಸದಿಂದ ಪ್ರಭಾವಕ್ಕೊಳಗಾಯಿತು. ಇದರಲ್ಲಿ ಅತ್ಯಂತ ಪ್ರಮುಖ ಕವಿ ಎಂದರೆ ಅಲ್ ಫ್ರೆಡ್ ಲಾರ್ಡ್ ಟೆನ್ನಿಸನ್ ಅವರು ಬರೆದ ಮೊದಲ ಆರ್ಥುರಿಯನ್ ಕವಿತೆ "ದಿ ಲೇಡಿ ಆಫ್ ಶಾಲೊಟ್ "1832ರಲ್ಲಿ ಪ್ರಕಟಗೊಂಡಿತು. ಇವುಗಳಲ್ಲಿ ಆರ್ಥರ್ ಅತ್ಯಂತ ಸಣ್ಣ ಪಾತ್ರವನ್ನು ಮಾತ್ರ ನಿರ್ವಹಿಸಿದ್ದಾನೆ,ಮೆಡಿವಲ್ ಸಂಪ್ರದಾಯದಂತೆ ಟೆನ್ನಿಸನ್ ನ ಆರ್ಥುರಿಯನ್ ಕೃತಿಗಳು ಇಡ್ಲಸ್ ಆಫ್ ದಿ ಕಿಂಗ್ ಬಹಳ ಜನಪ್ರಿಯವಾಯಿತು.ವಿಕ್ಕ್ಟೊರಿಯನ್ ಯುಗದ ಕೃತಿಗಳನ್ನು ಅದು ಮರುಕಳಿಸುವಂತೆ ಮಾಡಿತ್ತು.ಆರ್ಥರ್ ನ ಜೀವನ ಚರಿತೆಯ ಕುರಿತು ಅದು ಸಮಗ್ರ ವಿವರಗಳನ್ನು ನೀಡದಿದ್ದರೂ ಆರ್ಥರ್ ಸಮಗ್ರ ವಿವರಗಳನ್ನು ಮೆಲಕು ಹಾಕುವಂತೆ ಮಾಡಿತು. ಇದು 1859ರಲ್ಲಿ ಮೊದಲು ಮುದ್ರಣ ಕಂಡಿತು,ಮೊದಲ ವಾರದಲ್ಲೇ 10,000ಪ್ರತಿಗಳು ಮಾರಾಟವಾದವು. ಇಡ್ಲಸ್  ನಲ್ಲಿ ಆರ್ಥುರ್ ಭೂಮಿಯ ಮೇಲೆ ಒಂದು ಪರಿಪೂರ್ಣ ರಾಜ್ಯ ಕಟ್ಟುವ ಕನಸು ಕಾಣಿತ್ತಾನೆ,ಇದಕ್ಕೆ ಸಂಕೇತವಾಗಿ ನಿಲ್ಲುವ ಅತ ಕೊನೆಯದಾಗಿ ಮಾನವನ ಸಹಜ ದೌರ್ಬಲ್ಯಗಳೊಂದಿಗೆ ವಿಫಲವಾಗುವ ಕಥಾರೂಪ ಇದಾಗಿದೆ. }ಟೆನ್ನಿಸನ್ ನ ಕೃತಿಗಳು ಸಾಕಷ್ಟು ಬರಹಗಾರರಿಗೆ ಅನುಕರಣೆ ಮಾಡಲು ಪ್ರೇರಣೆಯಾದವು,ಆರ್ಥರ್ ನ ಕಥೆಗಳಲ್ಲಿ ಸಾರ್ವಜನಿಕರ ಆಸಕ್ತಿ ಅಧಿಕವಾಯಿತು;ಇದರಿಂದಾಗಿ ಮಾಲೊರಿಯ ಕಥೆಗಳಿಗೆ ವಿಶಾಲ ವ್ಯಾಪ್ತಿಯ ಪ್ರಚಾರ ದೊರಕಿತು ಎಂದೂ ಹೇಳಲಾಗುತ್ತದೆ. ಇಡ್ಲಸ್  ಮುದ್ರಣ ಕಂಡ ಮರುಘಳಿಗೆಯಲ್ಲಿಯೇ ಮಾಲೊರಿಯ ಆಧುನಿಕ ಮೊದಲ ಸಮಗ್ರ ಸಂಕಲನವು ಆರ್ಥರ್ ನ ಕಥೆಗಳು ಎಂಬ ಮಾಲಿಕೆಯಲ್ಲಿ 1862ರಲ್ಲಿ ಹೊರತರಲಾಯಿತು.ಈ ಶತಮಾನದ ಕೊನೆಯಲ್ಲಿ ಅದರ ಮುಂದಿನ ಆರು ಸಂಚಿಕೆಗಳು ಮತ್ತು ಐದು ಸ್ಪರ್ಧಿಗಳು ಇದರ ಮುಂದಿದ್ದರು.
ಹೀಗೆ "ಆರ್ಥರ್ ರೊಮಾನ್ಸ್ "ನ ಕಥೆಗಳಲ್ಲಿ ಜನರ ಆಸಕ್ತಿಯು 19 ಮತ್ತು 20ನೆಯ ಶತಮಾನದ ವರೆಗೆ ಮುಂದುವರೆಯಿತು.ಇದರಲ್ಲಿ ಕವಿಗಳಾದ ವಿಲಿಯಮ್ ಮಾರಿಸ್ ಮತ್ತು ಪ್ರಿ-ರಾಫೆಲೈಟ್ ಹಾಗು ಕಲಾವಿದರಾದ ಎಡ್ವರ್ಡ್ ಬರ್ನೆ-ಜೊನ್ಸ್ ಮೊದಲಾದವರು ಈ ಕಥೆಗಳಿಂದ ಪ್ರಭಾವಿರಾತದರು. ಇದೂ ಅಲ್ಲದೇ ಟೊಮ್ ಥಂಬ್ ಅವರ ಹಾಸ್ಯ ಕಥೆಯು ಆರ್ಥರ್ ನ 18ನೆಯ ಶತಮಾನದ ವಿವರವು ಇಡ್ಲಸ್  ನ ಪ್ರಕಟನೆ ನಂತರ ಮತ್ತೊಮ್ಮೆ ಬರೆಯಲ್ಪಟ್ಟಿತು. ಆದರೆ ಟೊಮ್ ತನ್ನ ಕೃತಿಯ ವ್ಯಕ್ತಿತ್ವವನ್ನು ಸಣ್ಣ ಪ್ರಮಾಣದಲ್ಲಿ ಹಿಡಿದಿಡಲು ಸಮರ್ಥನಾಗಿದ್ದಾನೆ,ಸದ್ಯ ಆತನ ಕಥೆಗಳು ಮೆಡಿವಲ್ ಆರ್ಥುರಿಯನ್ ರೊಮಾನ್ಸ್ ಬಗ್ಗೆ ಹೆಚ್ಚು ವಿಷಯಗಳನ್ನು ಒಳಗೊಂಡಿದ್ದು ಆರ್ಥರ್ ನನ್ನು ಐತಿಹಾಸಿಕವಾಗಿ ಹೆಚ್ಚು ಗಂಭೀರವಾಗಿ ಪರಿಗಣಿಸಿದ್ದು ಹೊಸ ಆವೃತ್ತಿಗಳಲ್ಲಿ ಕಂಡುಬರುತ್ತದೆ. ಆರ್ಥುರಿಯನ್ ರೊಮಾನ್ಸ್ ನ ಪರಿಷ್ಕೃತ ಆವೃತ್ತಿಯು ಯುನೈಟೆಡ್ ಸ್ಟೇಟ್ಸ್ ನಲ್ಲಿಯೂ ತನ್ನ ಪ್ರಭಾವ ಬೀರಿದ್ದು ಕಾಣಬರುತ್ತದೆ.ಉದಾಹರಣೆಗೆ ಸಿಡ್ನಿ ಲೇನಿಯರ್ ನ ದಿ ಬಾಯ್ಸ್ ಕಿಂಗ್ ಆರ್ಥರ್ (1880)ಇದು ಬಹುಸಂಖ್ಯಾತ ಜನರಿಗೆ ತಲುಪಿತಲ್ಲದೇ ಮಾರ್ಕ್ ಟ್ವೇನ್ ರ ಸಟಾರಿಕ್ ಎ ಕನೆಕ್ಟಿಕಟ್ ಯಾಂಕಿ ಇನ್ ಕಿಂಗ್ ಆರ್ಥರ್ ಕೋರ್ಟ್  (1889)ನಂತಹ ಕೃತಿ ಮತ್ತು ಕರ್ತೃಗಳಿಗೆ ಪ್ರೇರಣೆಯಾಯಿತು. ಈ "ಆರ್ಥರ್ ಆಫ್ ರೊಮಾನ್ಸ್ ಹಲವಾರು ಆರ್ಥರ್ ಬಗೆಗಿನ ನೂತನ ಪುಸ್ತಕಗಳಿಗೆ ಕೇಂದ್ರ ಬಿಂದು ಆಗಿದೆ,(ಬರ್ನೆ ಜೊನ್ಸ್ ನ ದಿ ಲಾಸ್ಟ್ ಸ್ಲೀಪ್ ಆಫ್ ಆರ್ಥರ್ ಇನ್ ಅವಲೊನ್ ನಲ್ಲಿ ಆರ್ಥರ್ ನ ಪಾತ್ರ 1881–1898),ಕೆಲವೊಮ್ಮೆ ಆತನ ಬಗ್ಗೆ ಸಂಪೂರ್ಣವಾಗಿ ಮರೆತ ಅಥವಾ ಅತ್ಯಂತ ಕಡೆಗಣಿಸಿದ ಪ್ರಸಂಗಗಳು ಇದರಲ್ಲಿವೆ.ಉದಾಹರಣೆಗೆ ವ್ಯಾಗನರ್  ನ ಆರ್ತುರಿಯನ್ ಒಪೆರಾಸ್ ನಲ್ಲಿ ಆತನ ವಿವರ ಮಾಹಿತಿಯನ್ನು ನೀಡಲು ಅಯತ್ನಿಸಿವೆ. ಹೀಗೆ ಆರ್ಥರ್ ನ ಕಥೆಗಳಲ್ಲಿನ ಆಸಕ್ತಿ ಪರಿಷ್ಕರಣೆ ಮತ್ತು ಆರ್ಥುರಿಯನ್ ಕಥೆಗಳ ಬಗೆಗಿನ ಕುತೂಹಲ ವಿವಾದಗಳ ಮಧ್ಯವೂ ನಿರಂತರವಾಗಿದೆ. 19ನೆಯ ಶತಮಾನದ ನಂತರ ಕೇವಲ ಪ್ರಿ-ರಾಫೆಲೈಟ್ ನಂತಹ ಅನುಕರಣೆ ಮಾಡುವವರಿಗೆ ಇದು ಸೀಮಿತವಾಯಿತು.ಅದೂ ಅಲ್ಲದೇ ಮೊದಲ ವಿಶ್ವ ಯುದ್ಧದಿಂದ ಇದೇನೂ ಪರಿಣಾಮಕ್ಕೊಳಗಾಗಲಿಲ್ಲಇದರಿಂದಾಗಿ ಮಹಿಳೆಯರ ಮೇಲಿನ ಅನುಕಂಪ ಕಡಿಮೆಯಾಯಿತು,ಹೀಗಾಗಿ ಮೆಡಿವಲ್ ನ ಕಾರ್ಯಚಟುವಟಿಕೆಗಳು ಮತ್ತು ಆರ್ಥರ್ ಎಂಬ ಮಹಿಳೆಯರ ಬಗೆಗಿನ ಅತಿ ಹೆಚ್ಚು ಅನುಕಂಪ ಉಳ್ಳವನೆಂಬ ವಿಚಾರವೂ ತನ್ನ ಸತ್ವ ಕಳೆದುಕೊಂಡಿತು. ರೊಮನ್ ಸಂಪ್ರದಾಯವು ಹಲವಾರು ಕವಿಗಳನ್ನು ಬರಹಗಾರರನ್ನು ಪ್ರೇರೇಪಿಸುವುದರಲ್ಲಿ ಅತ್ಯಂತ ಬಲಯುತವಾಗಿತ್ತು,ಥಾಮಸ್ ಹಾರ್ಡಿ,ಲಾರೆನ್ಸ್ ಬೊನ್ಯಾಯ್ನ್ ಮತ್ತು ಜಾನ್ ಮೇಸ್ ಫೀಲ್ಡ್ ಮೊದಲಾದವರು ಆರ್ಥ್ರರ್ ಬಗೆಗಿನ ನಾಟಕಗಳನ್ನು ರಚಿಸಿದರು,ಅಲ್ಲದೇ ಪ್ರಖ್ಯಾತ ಕವಿ ಟಿ.ಎಸ್ ,ಇಲಿಯಟ್ ಅರ್ಥರ್ ನ ಕಲ್ಪನಾ ಕಥೆಗೆ ಮಾರು ಹೋದರು.(ಆದರೆ ಆರ್ಥರ್ ಅಲ್ಲ).ಆತನ ಕವಿತೆ ವೇಸ್ಟ್ ಲ್ಯಾಂಡ್  ನಲ್ಲಿ ಫಿಶರ್ ಕಿಂಗ್ ನನ್ನು ದಾಖಲಿಸಿದೆ.
ಆಧುನಿಕ ಐತಿಹ್ಯ,ಪೌರಾಣಿಕತೆ
thumb|ಆರ್ಥರ್ ಮತ್ತು ಮಾರ್ಡ್ರೆ ಡ್ ಅವರ ನಡುವಿನ ಕದನ, ಎನ್ .ಸಿ . ವೇಥ್ ಅವರಿಂದ ದಿ ಬಾಯ್ಸ್ ಕಿಂಗ್ ಆರ್ಥರ್, 1922 ಮೂಲಕ ವಿವರಣೆ ನಂತರದ 20ನೆಯ ಶತಮಾನದ ಅರ್ಧಭಾಗದಲ್ಲಿ ಆರ್ಥರ್ ನ ರೊಮನ್ಸ್ ಸಂಪ್ರದಾಯ ಮುಂದುವರಿಯಿತು,ಟಿ.ಎಚ್ ವ್ಹೈಟ್ ನ ಕಾದಂಬರಿ ದಿ ಒನ್ಸ್ ಅಂಡ್ ಫುಚರ್ ಕಿಂಗ್  (1958),ಮತ್ತು ಮೇರಿಯಾನ್ ಝಿಮರ್ ಬ್ರಾಡ್ಲಿಯ ದಿ ಮಿಸ್ಟ್ಸ್ ಆಫ್ ಅವಾಲೊನ (1982),ಇದಲ್ಲದೇ ವ್ಯಂಗ ಚಿತ್ರದ ಕಾರ್ಟೂನ ಕಥೆಗಳಾದ ಪ್ರಿನ್ಸ್ ವೇಲಿಯಂಟ್  (1937ರ ನಂತರ) ಇತ್ಯಾದಿಗಳು. ಟೆನ್ನಿಸನ್ ಆರ್ಥರ್ ನ ರೊಮನ್ ಕಥೆಗಳ ಮೇಲೆ ಮರುಕೆಲಸ ಮಾಡಿ ಅದನ್ನು ಆಯಾ ಕಾಲಕ್ಕೆ ಹೊಂದುವಂತೆ ಆತ ಮಾಡಿದ,ಅದೇ ರೀತಿಯಾದ ವಿಮರ್ಶೆಗಳು ಈಗ ಬರುತ್ತವೆ. ಉದಾಹರಣೆಗಾಗಿ ಬ್ರಾಡ್ಲಿಯ ಕಥೆಯು ಆರ್ಥರ್ ನ ಮಹಿಳಾಪರ ಧೋರಣೆಗಳ ಬಗ್ಗೆ ಮೆಡಿವಲ್ ವಿಷಯವಸ್ತುಗಳಲ್ಲಿ ಮಾಹಿತಿ ದೊರೆತಿದೆ.ಆರ್ಥರ್ ತನ್ನ ಆಡಳಿತದಲ್ಲಿ ಮೌಲ್ಯ ಹಾಗು ಸಮಾನತೆಯನ್ನು ಪ್ರಜಾಪ್ರಭುತ್ವದ ಮೇಲೆ ಜಾರಿಗೊಳಿಸಿದ್ದ ಎಂಬ ಬಗ್ಗೆ ಉಲ್ಲೇಖಗಳಿವೆ. ರೊಮನ್ಸ್ ಆರ್ಥರ್ ನಂತರದ ಅವಧಿಯಲ್ಲಿ ಚಲನಚಿತ್ರ ಮತ್ತು ರಂಗನಾಟಕಗಳಲ್ಲಿ ಜನಪ್ರಿಯತೆ ಗಳಿಸಿದ ವಸ್ತು ವಿಷಯವಾದ. ಟಿ.ಎಚ್ .ವ್ಹೈಟ್ ಅವರ ಕಾದಂಬರಿಯನ್ನು ಲೆರ್ನೆರ್ ಲೊವೆ,ರಂಗ ಸಂಗೀತದ ಪ್ರಾಕಾರ ಕೇಮ್ ಲೊಟ್ (1960),ಡಿಸ್ನಿ ಆನಿಮಟೆಡ್ ಚಿತ್ರ ದಿ ಸ್ವೊರ್ಡ್ ಇನ್ ದಿ ಸ್ಟೊನ್  (1963);ಕೇಮ್ ಲೊಟ್  ಲಾನ್ಸ್ ಲೊಟ್ ಮತ್ತು ಗೆನೆವರೆ ನಡುವಿನ ಪ್ರೇಮ ಕಥೆಯಾಗಿ ಬೆಳಕಿಗೆ ಬಂದಿದೆ.ಅಲ್ಲದೇ ಆರ್ಥರ್ ಹೇಗೆ ವರ್ತಿಸಿದ ಎಂಬ ಕಥೆಯನ್ನು ಅದು ಒಳಗೊಂಡಿದ್ದು ನಂತರ ಅದು 1967ರಲ್ಲಿ ಅದೇ ಹೆಸರಿನಲ್ಲಿ ಚಲನಚಿತ್ರವಾಗಿ ಹೊರಬಂತು. ರೊಮನ್ಸ್ ನ ಆರ್ಥರ್ ಸಂಪ್ರದಾಯವು ಎಲ್ಲೆಡೆಯು ಕಾಣುತ್ತದೆ,ಅದೂ ಅಲ್ಲದೇ ಹಲವಾರು ವಿಮರ್ಶಕರಿಂದ ಇದು ಯಶಸ್ವಿಯಾಗಿ ಪ್ರಕಟಿಸಲ್ಪಟ್ಟಿದೆ.ರಾಬರ್ಟ್ ಬ್ರೆಸ್ ನ್ಸನ ಲಾನ್ಸ್ ಲೊಟ್ ಡು ಲಾಕ್ (1974),ಎರಿಕ್ ರೊಮರ್ಸ್ ನ ಪರ್ಸಿವಲ್ ಲಿ ಗಾಲ್ಲೊಇಸ್  (1978) ಮತ್ತು ಬಹುತೇಕ ಜಾನ್ ಬೂರ್ಮನ್ ನ ಫಾಂಟಸಿ ಚಲನಚಿತ್ರ ಎಕ್ಸ್ ಕ್ಯಾಲಿಬರ್  (1981);ಆರ್ಥರ್ ನ ಮೂಲ ಮಾಹಿತಿ ಮೊಂಟಿ ಪೈಥಾನ್ ಅಂಡ್ ದಿ ಹೊಲಿ ಗ್ರೇಲ್  (1975)ನಿಂದ ವಿವರಗಳನ್ನು ಕಲೆಹಾಕಲಾಗಿದೆ.
ಕೇವಲ ಮರು-ವಿವರಣೆ ಮತ್ತು ಮರು ಕಾಲ್ಪನಿಕತೆಗಳನ್ನು ತುಂಬುವುದೇ ಮಾತ್ರ ಆಧುನಿಕ ರೊಮಾನ್ಸ್ ಆರ್ಥರ್ ನ ಮಹತ್ವದ ಅಂಶಗಳಾಗಿಲ್ಲ.ಈ ಆಧುನಿಕ ಆರ್ಥರ್ ಇತಿಹಾಸವು ಬೆರೆಲ್ಲ ವಿಷಯಗಳ ಮೇಲೂ ಬೆಳಕು ಚೆಲ್ಲುತ್ತದೆ. ಆರ್ಥರ್ ನನ್ನು ನೈಜ ಐತಿಹಾಸಿಕ ಪಾತ್ರವನ್ನಾಗಿಸುವ ಹಲವಾರು ಪ್ರಯತ್ನಗಳು ಆಯಾ ಕಾಲದಲ್ಲಿ ನಡೆಯುತ್ತಲೇ ಬಂದಿವೆ. ಸುಮಾರು 500 ಎ ಡಿ ಯಲ್ಲಿ "ರೊಮನ್ಸ್ " ಸಂಪ್ರದಾಯವನ್ನು ನಿರ್ನಾಮಗೊಳಿಸುವ ಯತ್ನಗಳು ನಡೆದಿವೆ. ಟೇಲರ್ ಮತ್ತು ಬ್ರೆವರ್ ಅವರು ಗಮನಿಸಿದಂತೆ ಮೊನೊಮೌಥ್ ನ ಜಾಫ್ರಿಹಾಗು ಹಿಸ್ಟೊರಿಯಾ ಬ್ರಿಟನಮ್ ಗಳು ಮಧ್ಯಯುಗದ "ಕ್ರೊನಿಕಲ್ ಟ್ರೇಡಿಶನ್ "ಮತ್ತೆ ಕಾಣಬರುತ್ತಿದೆ.ಎರಡನೆಯ ಮಹಾಯುದ್ಧದ ಕಾಲದಲ್ಲಿ ಜರ್ಮನಿ ಮೇಲಿನ ಆಕ್ರಮಣ ಕುರಿತಂತೆ ಆರ್ಥರ್ ನ ಇತಿಹಾಸದ ಮೇಲೆ ಬೆಳಕು ಚೆಲ್ಲುವ ಹಲವಾರು ಸಾಹಿತ್ಯದ ಪ್ರಕಾರಗಳು ಬ್ರಿಟೇನ್ ನಲ್ಲಿ ಪ್ರವರ್ಧಮಾನಕ್ಕೆ ಬಂದವು. ಕ್ಲೆಮೆನ್ಸ್ ಡೇನ್ ಅವರ ದಿ ಸೇವಿಯರ್ಸ್ (1942)ರೇಡಿಯೊ ನಾಟಕ ಸರಣಿಗಳನ್ನು ಮಾಡಿ ಆರ್ಥರ್ ನ ಇತಿಹಾಸವನ್ನು ಆತ ಕಠಿಣ ಸಂದರ್ಭದಲ್ಲೂ ಹೇಗೆ ಆತ ಸಂಕಷ್ಟಗಳನ್ನು ಎದುರಿಸಿದ ಎಂದು ಅವರು ವಿವರಿಸಿದ್ದಾರೆ,ಅದೇ ತೆರನಾಗಿ ರಾಬರ್ಟ್ ಶೆರಿಫ್ ಅವರ್ ದಿ ಲಾಂಗ್ ಸುನ್ ಸೆಟ್  (1955)ನಾಟಕವು ಜರ್ಮನಿಯ ಆಕ್ರಮಣಕಾರರನ್ನು(1942) ಆರ್ಥರ್ ಹೇಗೆ ಹಿಮ್ಮೆಟ್ಟಿಸಿದ ಎಂದು ಅವರು ತಮ್ಮ ನಾಟಕಗಳಲ್ಲಿ ಪ್ರಸ್ತಾಪಿಸಿದ್ದಾರೆ. ಈ ಅವಧಿಯಲ್ಲಿ ಆರ್ಥರ್ ನನ್ನು ಇತಿಹಾಸದ ಪಾತ್ರವನ್ನಗಿಸಲು ಹಲವಾರು ಪ್ರಯತ್ನಗಳು ನಡೆದಿವೆ,ಐತಿಹಾಸಿಕ ಮತ್ತು ಫಾಂಟಸಿ(ಕಲ್ಪನಾಲೋಕದ)ಕಾದಂಬರಿಗಳಲ್ಲಿಆತನನು ಚಿತ್ರಿಸಿ ಆರ್ಥರ್ ಗೆ ಒಂದು ಸ್ಥಾನ ಕಲ್ಪಿಸುವ ಯತ್ನವೂ ನಡೆದಿದೆ. ಇತ್ತೀಚಿನ ಸಿನೆಮಾಗಳಲ್ಲಿ 5ನೆಯ ಶತಮಾನದ ನಾಯಕನಾಗಿ ಕಾಣಿಸಿಕೊಂಡ ಪರಿಯನ್ನುಸಿನೆಮಾದ ವಿವಿಧ ಆವೃತ್ತಿಗಳಲ್ಲಿ ಕಾಣಿಸಲಾಗಿದೆ.ಉದಾಹರಣೆಗಾಗಿ ಕಿಂಗ್ ಆರ್ಥರ್ (2004) ಮತ್ತು ದಿ ಲಾಸ್ಟ್ ಲೆಗಿಯನ್  (2007)ಗಳಲ್ಲಿಆತನ ಚಲನಚಿತ್ರದಲ್ಲಿನ ಛಾಪು ಕಾಣಿಸಿದೆ.
ಸ್ಯಾಮ್ಸಂಗ್ SGH-A867
ಸ್ಯಾಮ್ಸಂಗ್ SGH-A867 ಫೋನ್
ಕಿಂಗ್ ಆರ್ಥರ್
ಆಧುನಿಕ ಐತಿಹ್ಯ,ಪೌರಾಣಿಕತೆ
ಆಧುನಿಕ ಕಾಲದ ಪ್ರವೃತ್ತಿಗಳ ಒಂದು ಆದರ್ಶವೆಂಬಂತೆ ಆರ್ಥರನನ್ನು ಚಿತ್ರಿಸಲಾಗಿದೆ. ಸುಮಾರು 1930ರಲ್ಲಿ ಬ್ರಿಟೇನ್ ನಲ್ಲಿ ಫೆಲೊಶಿಪ್ ಆಫ್ ದಿ ನೈಟ್ಸ್ ಆಫ್ ದಿ ರೌಂಡ್ ಟೇಬಲ್ ರಚನೆಯಾಗಿ ಕ್ರಿಶ್ಚಿಯನ್ ಆದರ್ಶಗಳು ಹಾಗು ಮಧ್ಯಯುಗೀನ ಆರ್ಥುರಿಯನ್ ತತ್ವಗಳನ್ನು ಪ್ರಚಾರ ಮಾಡಲು ಮುಂದಾಯಿತು. ಯುನೈಟೆಡ್ ಸ್ಟೇಟ್ಸ್ ನಲ್ಲಿ ನೂರಾರು ಸಾವಿರಾರು ಹುಡುಗರು ಮತ್ತು ಹುಡುಗಿಯರು ಆರ್ಥುರಿಯನ್ ಗುಂಪನ್ನು ಸೇರಿದ್ದಾರೆ;ಉದಾಹರಣೆಗೆ ನೈಟ್ಸ್ ಆಫ್ ಕಿಂಗ್ ಆರ್ಥರ್ ಸಂಘಟನೆಯಲ್ಲಿ ಪಾಲ್ಗೊಂಡು ಆತನ ಮೇಲ್ಪಂಕ್ತಿಯನ್ನು,ಐತಿಹಾಸಿಕ ಸಾಹಸಗಳನ್ನು ಜನಜನಿತ ಮಾಡಲು ಮುಂದಾಗಿದ್ದಾರೆ. ಏನೇ ಆದರೂ ಆರ್ಥರ್ ನ ಸಾಹಸಗಾಥೆಗಳನ್ನು ನೀವು ಸಮಕಾಲೀನ ಸಂಸ್ಕೃತಿಯೊಂದಿಗೆ ಹೋಲಿಸಿದರೆ ಇವುಗಳನ್ನು ಮೀರಿ ಆರ್ಥರ್ ನ ವೀರತ್ವ,ಸಮರಶೂರತೆ ಎದ್ದುನಿಲ್ಲುತ್ತದೆ.ಇಂದೂ ಕೂಡಾ ಆತನ ಹೆಸರನ್ನು ಹಲವಾರು ಕಟ್ಟಡಗಳಿಗೆ,ಸಂಕೀರ್ಣಗಳಿಗೆ,ಸ್ಥಳಗಳಿಗೆ ಇತ್ಯಾದಿ ಮಹತ್ವದ ತಾಣಗಳಿಗೆ ನಾಮಕರಣ ಮಾಡಲಾಗಿದೆ. ನೊರಿಸ್ ಜೆ.ಲೇಸಿ ಅವರ ಪ್ರಕಾರ "ಆರ್ಥರ್ ನ ಕ್ರಿಯಾಚಟುವಟಿಕೆಗಳು ಮಿತವಾಗಿರುವಂತೆ ತೋರುತ್ತವೆ.ಆದರೆ ಹಲವು ಶತಮಾನಗಳ ಹಿಂದೆ ಆತ ತನ್ನ ಪೌರುಷದಿಂದ ಒಂದು ಐತಿಹಾಸಿಕ ವ್ಯಕ್ತಿಯಾಗಿ ಎಲ್ಲಾ ಪ್ರಾಕಾರಗಳಲ್ಲಿ ಕಾಣಿಸಿದ.ಆಧುನಿಕ ಸಾಹಿತ್ಯದಲ್ಲಿ ಆರ್ಥರ್ ನ ಪ್ರವೃತ್ತಿಯಲ್ಲಿ ಬದಲಾವಣೆಗಳ ಚಿನ್ಹೆಗಳು ಕಾಣುತ್ತ.
ಹೊರಗಿನ ಕೊಂಡಿಗಳು
ವರ್ಗ:5ನೆಯ-ಶತಮಾನದ ಹುಟ್ಟುಗಳು ವರ್ಗ:6ನೆಯ ಶತಮಾನದ ಸಾವುಗಳು ವರ್ಗ:ಮೆಡಿವಲ್ ಲೆಜೆಂಡ್ಸ್ ವರ್ಗ:ಏಕಕಲ್ಪನೆಗಳು ವರ್ಗ:ಮೈಥೊಲೊಜಿಕಲ್ ಕಿಂಗ್ಸ್ ವರ್ಗ:ಬ್ರಿಟೀಷ್ ಸಾಮ್ರಾಜ್ಯ
ಸ್ಯಾಮ್ಸಂಗ್ SGH-A867
ವರ್ಗ:ಸೆಲ್ ಫೋನ್
ಚಿನ್ನದ ಬೆಲೆ
ಚಿನ್ನದ ಆಭರಣ
ಮಾನವ ಇತಿಹಾಸದಲ್ಲಿ ಖನಿಜಗಳಿಗೆ ಸಂಬಂಧ ಪಟ್ಟಂತೆ ನಾಲ್ಕು ಸಾಮಾಜಿಕ ಯುಗಗಳು ಬಳಕೆಯಲ್ಲಿವೆ. ಅವುಗಳೆಂದರೆ- ೧.ಚಿನ್ನದ ಯುಗ, ೨.ಬೆಳ್ಳಿ ಯುಗ, ೩.ಹಿತ್ತಾಳೆ ಯುಗ, ೪.ಕಬ್ಬಿಣದ ಯುಗ. ಇವುಗಳೊಳಗೆ ಪವನ, ತಾಮ್ರ, ಕಂಚು, ಸತುಗಳು ಸೇರ್ಪಡೆಗೊಂಡಿವೆ. ಇವೆಲ್ಲ ಲೋಹಗಳು ಮನುಷ್ಯನೊಂದಿಗೆ, ಅವನ ಮನಸ್ಸಿನೊಂದಿಗೆ ನಿಕಟ ಸಂಬಂಧವನ್ನು ಹೊಂದಿವೆ. ಈ ಲೋಹಗಳಲ್ಲಿ ಚಿನ್ನ, ಬೆಳ್ಳಿಗಳೆರಡು ಆರ್ಥಿಕವಾಗಿ ತುಂಬಾ ಬೆಲೆಯುಳ್ಳ ಲೋಹಗಳಾಗಿವೆ. ಆಭರಣಗಳು ವ್ಯಕ್ತಿಯ ಜೀವನದಲ್ಲಿ ಸೌಂದರ್ಯವರ್ಧಕವಾಗಿ, ಸೌಂದರ್ಯರಕ್ಷಕವಾಗಿ, ಔಪಯೋಗಿಕವಾಗಿ, ಆರೋಗ್ಯವರ್ಧಕವಾಗಿ, ಆಪದ್ಧನವಾಗಿ, ಅನ್ಯಾಕರ್ಷಕವಾಗಿ ಪ್ರದರ್ಶನಗೊಳುತ್ತಿವೆ. ಪವನ ಚಿನ್ನವು ಅಪರಂಜಿ ಚಿನ್ನಕ್ಕಿಂತ ತುಸು ಕೆಂಪೊತ್ತಿನ ಹಳದಿ ವರ್ಣವನ್ನು ಹೊಂದಿರುತ್ತದೆ. ಈ ಮಿಶ್ರಲೋಹವನ್ನು ೨೨ಕ್ಯಾರೆಟ್ ಎನ್ನುತ್ತಾರೆ. ಇದರಲ್ಲಿ ೨ಪಾಲು ತಾಮ್ರ,೨೨ಪಾಲು ಚಿನ್ನ ಸೇರಿಕೊಂಡಿರುತ್ತದೆ. 'ಕ್ಯಾರೆಟ್' ಎಂಬುದು ಚಿನ್ನದ ಪರಿಶುದ್ದತೆಯನ್ನು ಓರೆಗಚ್ಚುವ ಪ್ರಮಾಣ ಸೂಚಕ. ೨೪ಕ್ಯಾರೆಟ್ ಚಿನ್ನ ಶುದ್ದ ಬಂಗಾರದ್ದಾದರೂ, ಅದಕ್ಕೂ ತುಸು ತಾಮ್ರ, ಸ್ವಲ್ಪ ಬೆಳ್ಳಿ ಬೆರೆಸಿದಾಗಲೇ ಅದಕ್ಕೊಂದು ಸ್ಪಷ್ಟ ರೂಪ ಕೊಡಲು ಸಾಧ್ಯ. ಬರೀ ಚಿನ್ನದಲ್ಲಿ ಯಾವುದೇ ರೂಪ ಮೂಡಿಸಲು ಸಾಧ್ಯವೇ ಇಲ್ಲ ಎನ್ನುತ್ತಾರೆ ಅಕ್ಕಸಾಲಿಗರು. ಚಿನ್ನದ ಒಡವೆ ತಯಾರಿಕೆಗಾಗಿ ಮೇಣದಿಂದ ಮಾದರಿಗಳನ್ನು ರಚಿಸಿ, ಅವಕ್ಕೆ ಜೇಡಿಮಣ್ಣು ಮತ್ತು ಸೆಗಣಿಯ ತೇಪೆಹಾಕಿ ಬಿಸಿಲಲ್ಲಿ ಚೆನ್ನಾಗಿ ಒಣಗಿಸಿಡುತ್ತಾರೆ, ನಂತರ ಚಿನ್ನವನ್ನು ೧೦೬೩೦ಸೆಂಟಿಗ್ರೇಡ್ ಉಷ್ಣತೆಯಲ್ಲಿ ಕರಗಿಸಿ, ಆ ದ್ರವರೂಪದ ಮಿಶ್ರಣವನ್ನು ಮಾದರಿಯಲ್ಲಿ ಹಾಕಿ ಆರಲು ಬಿಡುತ್ತಾರೆ. ನಂತರ ಅದು ಆ ನಮೂನೆಯ ಆಕಾರಕ್ಕೆ ರೂಪುಗೊಳ್ಳುತ್ತದೆ.
ಬಂಗಾರ
ಚಿನ್ನ-ಬಂಗಾರ - ಹಳದಿ ಲೋಹ - ಸುವರ್ಣ-ಹೇಮ-ಕನಕ'-ಸ್ವರ್ಣ ಯಾವುದೇ ವಸ್ತುವಿಗೆ ಹೆಚ್ಚಿನ ಬೆಲೆ ಬಂದಾಗ, ಅದಕ್ಕೆ ಚಿನ್ನದ ಬೆಲೆ ಬಂದಿದೆ ಅನ್ನುವುದು ವಾಡಿಕೆ. ಹಿಂದೆ ಚಿನ್ನವೇ ಅತ್ಯಂತ ಬೆಲೆ ಬಾಳುವ ಲೋಹವಾಗಿತ್ತು. ಅದು ಭೂಮಿಯಲ್ಲಿ ಕಡಿಮೆ ಪ್ರಮಾಣದಲ್ಲಿ ಸಿಗುವುದರಿಂದಲೂ, ಅದು ಬೇರೆ ಲೋಹ , ಅನಿಲ, ಗಾಳಿ, ಮಳೆ, ಮಣ್ಣು ಗಳಿಗೆ ಸ್ಪಂದಿಸಿ ಬದಲಾವಣೆ ಹೊಂದದೆ ಇರುವುದರಿಂದಲೂ ಅದಕ್ಕೆ ಪುರಾತನ ಕಾಲದಿಂದಲೂ  ಎಲ್ಲ  ಲೋಹಕ್ಕಿಂತ ಹೆಚ್ಚಿನ ಬೆಲೆ ಇದೆ. ಆದರೆ ಈಗ ವಿಜ್ಞಾನ ಬೆಳೆದ ಮೇಲೆ ಪ್ಲಾಟಿನಂ ಮೊದಲಾದ ಇತರ ಲೋಹಗಳು ಚಿನ್ನದ ಬೆಲೆಯನ್ನು ಮೀರಿಸಿವೆ. ಅದು ವಸ್ತು ವಿನಿಮಯದ ಬದಲಿಗೆ ಮೊದಲು ಉಪಯೋಗಿಸಲ್ಪಟ್ಟ ಲೋಹವಿರಬೇಕು. ಅದರ ಆಕರ್ಷಕ ಬಣ್ಣ - ಮೃದುತ್ವ -ಆಭರಣಗಳನ್ನು ಮಾಡಲು ಅನುಕೂಲ ಮತ್ತು ಪ್ರೇರಣೆ.; ಅದಕ್ಕಾಗಿ ಅದನ್ನು ಆರ್ಯರು ಸುವರ್ಣ  (ಸು=ಉತ್ತಮ + ವರ್ಣ=ಬಣ್ಣ) ಎಂದು ಕರೆದರು. ಹೆಚ್ಚಿನ ವಿವರಕ್ಕೆ ಚಿನ್ನ ತಾಣಕ್ಕೆ ಹೋಗಿ.
2014ರಲ್ಲಿ ಜಗತ್ತಿನ ದೇಶಗಳಲ್ಲಿ ಚಿನ್ನದ ಸಂಗ್ರಹ
ಸೆಪ್ಟೆಂಬರ್ 2014 ಕ್ಕೆ ದೇಶಗಳಲ್ಲಿ ಚಿನ್ನದ ಸಂಗ್ರಹ (ಟಾಪ್ 40 ವರ್ಲ್ಡ್ ಗೋಲ್ಡ್    ಕೌನ್ಸಿಲ್ ಮಾಹಿತಿ ಆಧಾರಿತ===https://en.wikipedia.org/wiki/Gold_reserve)
ವಿಶ್ವದ ಚಿನ್ನದ ಬೇಡಿಕೆ
ಭಾರತವು ಸೆಪ್ಟಂಬರ್2014 ರಲ್ಲಿಯೇ 95,635 ಕೆ.ಜಿ. ಬಂಗಾರವನ್ನು ಅಮದು ಮಾಡಿಕೊಂಡಿದೆ. ಇದು ಕಳೆದ ಆರು ತಿಂಗಳಲ್ಲಿಯೇ ಗರಿಷ್ಠ ಪ್ರಮಾಣದ ಅಮದು. ಹಿಂದಿನ ಐದುತಿಂಗಳ ಅಮದು 267782 ಕೆ.ಜಿ.
ಉಲ್ಲೇಖ
ವರ್ಗ:ಅರ್ಥಶಾಸ್ತ್ರ
ಮಾಲತಿ ಮಾಧವ
ವರ್ಗ:ವರ್ಷ-೧೯೭೧ ಕನ್ನಡಚಿತ್ರಗಳು
೧೯೯೫
ಪ್ರಮುಖ ಘಟನೆಗಳು
ಜ್ಞಾನಪೀಠ - ಎಮ್. ಟಿ ವಾಸುದೇವನ್ ನಾಯರ್, ಮಲಯಾಳ೦ 14-10-1995
ಮರಣ
ವರ್ಗ:೧೯೯೫